**ผลการประชุมคณะรัฐมนตรี**

**ครั้งที่ 25/2559 วันอังคารที่ 21 มิถุนายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **210659****เรื่อง** **:** ขออนุมัติแผนงานโครงการพัฒนาแหล่งน้ำและการเพิ่มประสิทธิภาพแหล่งน้ำ เพื่อแก้ไขปัญหาการขาดแคลนน้ำและการใช้เงินกู้เพื่อการพัฒนาระบบบริหารจัดการทรัพยากรน้ำและระบบขนส่งทางถนน ระยะเร่งด่วน**สารัตถะ :** กษ. เสนอ ครม. พิจารณา ดังนี้1) อนุมัติโครงการพัฒนาแหล่งน้ำและการเพิ่มประสิทธิภาพแหล่งน้ำ เพื่อแก้ไขปัญหาการขาดแคลนน้ำ จำนวน 35 รายการ ใช้งบประมาณรวมทั้งสิ้น 1,406.41 ล้านบาท2) อนุมัติการขอใช้เงินกู้เพื่อการพัฒนาระบบบริหารจัดการทรัพยากรน้ำและระบบขนส่งทางถนนระยะเร่งด่วน ในส่วนที่คงเหลือจากกรอบงบประมาณที่ได้รับอนุมัติจากคณะรัฐมนตรีเมื่อวันที่ 17 มี.ค. 2558จำนวน 1,406.41 ล้านบาท มาเพื่อใช้ดำเนินโครงการ ตามข้อ 1)โดยมีรายละเอียดสรุปได้ ดังนี้1. คณะรัฐมนตรีมีมติ 17 มี.ค. 2558 อนุมัติให้ดำเนินโครงการเงินกู้เพื่อการพัฒนาระบบบริหารจัดการทรัพยากรน้ำและระบบขนส่งทางถนน ระยะเร่งด่วนภายในกรอบวงเงิน 78,294.85 ล้านบาท โดยเป็นแผนงาน/โครงการบริหารจัดการทรัพยากรน้ำ ระยะเร่งด่วน ประจำปีงบประมาณ 2558 (เพิ่มเติม) วงเงิน 37,602.84 ล้านบาท ทั้งนี้ ชป.ได้รับจัดสรรงบประมาณ จำนวน 23,856.38 ล้านบาท ประกอบด้วย การแก้ไขปัญหาขาดแคลนน้ำ กาป้องกันและบรรเทาอุทกภัย และการเพิ่มประสิทธิภาพการบริหารจัดการ2. สงป. ได้พิจารณาเห็นชอบแผนปฏิบัติงานและแผนการใช้จ่ายงบประมาณโครงการในส่วนที่ ชป. รับผิดชอบดังกล่าวข้างต้น จำนวน 725 รายการ วงเงินรวมทั้งสิ้น 23,856.3841 ล้านบาท ชป. ได้เสนอรายละเอียดข้อมูลแผนงานเพื่อใช้ประกอบการพิจารณาอนุมัติจัดสรรเงินกู้แล้วทั้ง 725 รายการ ซึ่ง สงป. ได้พิจารณาอนุมัติจัดสรรเงินกู้ให้แก่ ชป. เป็นเงินรวมทั้งสิ้น 22,449.9668 ล้านบาท คงเหลือวงเงินที่ยังไม่ได้จัดสรรอีกจำนวน 1,406.4173 ล้านบาท3. ชป. ได้เสนอแผนงานโครงการพัฒนาแหล่งน้ำและการเพิ่มประสิทธิภาพแหล่งน้ำต่อ กนช. เมื่อวันที่ ๒๐ เม.ย. ๕๙ เนื่องจากเห็นว่าโครงการดังกล่าว สอดคล้องกับยุทธศาสตร์การบริหารจัดการทรัพยากรน้ำ (พ.ศ. ๒๕๕๘ – ๒๕๖๙)โดยจะขอรับการจัดสรรเงินกู้ที่คงเหลือจากโครงการเงินกู้เพื่อการพัฒนาระบบบริหารจัดการทรัพยากรน้ำและระบบขนส่งทางถนน ระยะเร่งด่วน ในส่วนที่คณะรัฐมนตรีได้เคยอนุมัติไว้เมื่อวันที่ ๑๗ มีนาคม ๒๕๕๘ จำนวน ๑,๔๐๖,๔๑๗,๓๐๐ บาท สรุปแผนงานโครงการจำแนกตามประเภทงานได้ดังนี้

| **รายการ** | **จำนวน(แห่ง)** | **วงเงิน(บาท)** | **ความจุที่เพิ่มขึ้น(ล้าน ลบ.ม.)** | **พื้นที่รับประโยชน์(ไร่)** |
| --- | --- | --- | --- | --- |
| ๑. ก่อสร้างแก้มลิง | ๒๒ | 806,781,000 | 17.58 | 28,518 |
| ๒. ก่อสร้างสถานีสูบน้ำด้วยไฟฟ้า | ๕ | 202,329,000 | - | 75,582 |
| ๓. ก่อสร้างระบบผันน้ำ | ๑ | 41,862,000 | - | 3,500 |
| ๔. ก่อสร้างระบบส่งน้ำ | ๑ | 83,000,000 | - | 2,800 |
| ๕. ปรับปรุงเพิ่มความจุอ่างเก็บน้ำที่มีอยู่เดิม | ๖ | 272,438,000 | 2๓.80 | 37,367 |
| **รวมทั้งสิ้น** | **๓๕** | **1,406,410,00** | **41.38** | **147,767** |

โดยคาดว่าจะใช้ระยะเวลาในการดำเนินงานทั้ง ๓๕ รายการข้างต้น ไม่เกิน ๑ ปี นับจากวันที่ได้รับการจัดสรรงบประมาณ**มติ ครม. :** 1. อนุมัติตามที่ กษ. เสนอ ทั้งนี้ กษ. รับความเห็นของ กค. สงป. สศช. และคณะกรรมการติดตามและตรวจสอบการใช้จ่ายงบประมาณภาครัฐไปพิจารณาดำเนินการต่อไปด้วย2. โดยที่โครงการเงินกู้เพื่อพัฒนาระบบบริหารจัดการทรัพยากรน้ำและระบบขนส่งทางถนนระยะเร่งด่วน มีวัตถุประสงค์หลักเพื่อกระตุ้นเศรษฐกิจในระหว่างปีงบประมาณ พ.ศ. 2558 – 2560 ดังนั้น ในอนาคตหากหน่วยงานเจ้าของโครงการมีวงเงินคงเหลือจากการจัดสรรและความจำเป็นต้องดำเนินโครงการเพิ่มเติม ให้หน่วยงานขอใช้จากแหล่งเงินอื่นต่อไป ตามความเห็นของ กค. | **หน่วยงานที่รับผิดชอบ** : กษ. (ชป.)**ประโยชน์ที่ได้รับ :** เพื่อให้การดำเนินโครงการบรรเทาปัญหาความเดือดร้อนให้แก่ประชาชนแล้วเสร็จตามเป้าหมายที่วางไว้**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 25/2559 วันอังคารที่ 21 มิถุนายน 2559**

**กระทรวงเกษตรและสหกรณ์**

**เรื่องเพื่อพิจารณาจร (กษ.** **เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **210659****เรื่อง** **:** ร่างพระราชบัญญัติว่าด้วยการแก้ไขปัญหาการครอบครองที่ดินในเขตปฏิรูปที่ดินเพื่อเกษตรกรรมโดยมิชอบด้วยกฎหมาย พ.ศ. ....**สารัตถะ :** กษ. เสนอ ครม. พิจารณาให้ความเห็นชอบร่างพระราชบัญญัติว่าด้วยการแก้ไขปัญหาการครอบครองที่ดินในเขตปฏิรูปที่ดินเพื่อเกษตรกรรมโดยมิชอบด้วยกฎหมาย พ.ศ. .... โดยให้ใช้บังคับตั้งแต่วันถัดจากประกาศในราชกิจจานุเบกษาเป็นต้นไปโดยมีรายละเอียดสรุปได้ ดังนี้1. สภาพปัญหาการดำเนินการปฏิรูปที่ดินเพื่อเกษตรกรรมในพื้นที่ป่าสงวนแห่งชาติที่เสื่อมโทรมที่ ครม. ได้มีมติให้กรมป่าไม้ส่งมอบนำไปดำเนินการปฏิรูปที่ดิน ตั้งแต่ปี พ.ศ. 2536 นั้น ปัจจุบันยังมีแปลงที่ดินซึ่งยังมิได้ทำการสำรวจรังวัดเป็นจำนวนมาก โดยมีสาเหตุเนื่องมาจากผู้ถือครองที่ดินไม่ให้ความร่วมมือหรือไม่ยินยอมเข้าสู่กระบวนการปฏิรูปที่ดินเพื่อเกษตรกรรม หรือมีการที่ครอบครองที่ดินเกินกว่าจำนวนเนื้อที่ตามกฎหมายปฏิรูปที่ดินกำหนด หรือกรณีบุคคลที่ไม่มีสิทธิโดยชอบด้วยกฎหมายเข้าใช้ประโยชน์โดยอ้างสิทธิการซื้อที่ดินในเขตปฏิรูปที่ดินที่จัดให้แก่เกษตรกรแล้ว หรือมีการเปลี่ยนมือที่ดินที่จัดให้แก่เกษตรกรเพื่อถือครองที่ดินเป็นแปลงขนาดใหญ่ ซึ่งการตรวจสอบและดำเนินการกับผู้กระทำความผิดในแต่ละกรณีจะประสบปัญหาการปรกปิดตัวตนผู้ถือครองที่ดินที่แท้จริง โดยความร่วมมือของเจ้าหน้าที่รัฐและผู้มีอิทธิพลในท้องที่ และแม้จะมีคำพิพากษาถึงที่สุดให้ขับไล่จำเลยผู้บุกรุกที่ดินของ ส.ป.ก. ออกจากที่ดินแล้วก็ตามแต่กระบวนการบังคับคดีก็ไม่สามารถดำเนินการได้ เนื่องจากมีการขัดขวางจากผู้มีอิทธิพลหรือกลุ่มผู้บุกรุกซึ่งข้อเท็จจริงเหล่านี้เป็นปัญหาและอุปสรรคต่อการดำเนินการติดตามนำที่ดินของรัฐกลับมาจัดให้แก่เกษตรกรผู้ไร้ที่ดินทำกินตามนโยบายจัดที่ทำกินให้ชุมชนของรัฐบาลให้บรรลุตามวัตถุประสงค์ที่กำหนดไว้2. เพื่อให้การแก้ไขปัญหาผู้ถือครองที่ดินของรัฐโดยไม่ชอบด้วยกฎหมายและการบังคับคดีกับผู้ถือครองรายใหญ่ตามคำพิพากษา เพื่อนำไปจัดสรรให้แก่เกษตรกรผู้ไร้ที่ดินทำกินตามวัตถุประสงค์และทันต่อสถานการณ์ จึงจำเป็นต้องตราเป็นกฎหมายเฉพาะแยกต่างหากออกจากการเสนอแก้ไขเพิ่มเติมกฎหมายว่าด้วยการปฏิรูปที่ดินเพื่อเกษตรกรรม ทั้งนี้ เพื่อกำหนดมาตรการทางกฎหมายให้เจ้าหน้าที่ใช้อำนาจทางปกครองปฏิบัติการเข้าสำรวจพื้นที่เป้าหมายตามพยานหลักฐานเบื้องต้น และเปิดโอกาสให้ผู้ถือครองที่ดินรายใหญ่ออกมาแสดงตน และนำพยานหลักฐานมาพิสูจน์ว่าสิทธิในที่ดินหรือไม่ หากผู้ถือครองที่ดินไม่ออกมาแสดงตน หรือพิสูจน์สิทธิแล้วไม่สิทธิในที่ดินดีกว่ารัฐ ให้เจ้าหน้าที่รัฐมีอำนาจในการยึดที่ดินมาดำเนินการจัดให้แก่ผู้ไร้ที่ดินทำกินต่อไป3. ในการปฏิบัติทางปกครองตามร่างพระราชบัญญัติดังกล่าวจะใช้บังคับในพื้นที่ ดังต่อไปนี้ 3.1 พื้นที่ซึ่งผู้ถือครองที่ดินไม่ให้ความร่วมมือหรือไม่ยินยอมเข้าสู่กระบวนการปฏิรูปที่ดินเพื่อเกษตรกรรม หรือมีการครอบครองที่ดินเกินกว่าจำนวนเนื้อที่ตามกฎหมายว่าด้วยการปฏิรูปที่ดินเพื่อเกษตรกรรมกำหนด 3.2 พื้นที่ซึ่งบุคคลไม่มีสิทธิโดยชอบด้วยกฎหมายเข้าไปใช้ประโยชน์โดยอ้างสิทธิการซื้อที่ดินในเขตปฏิรูปที่ดินที่จัดให้แก่เกษตรกรแล้ว หรือมีการเปลี่ยนมือที่ดินที่จัดให้แก่เกษตรกรเพื่อถือครองที่ดินเป็นแปลงขนาดใหญ่ 3.3 ที่ดินที่อยู่ในระหว่างการบังคับคดีตามผลแห่งคำพิพากษาถึงที่สุดให้ขับไล่บุคคลออกจากที่ดินในเขตปฏิรูปที่ดินเพื่อเกษตรกรรม ในคดีแพ่ง คดีอาญา หรือคดีปกครอง**มติ ครม. :** 1. อนุมัติหลักการร่างพระราชบัญญัติว่าด้วยการแก้ไขปัญหาการครอบครองที่ดินในเขตปฏิรูปที่ดินเพื่อเกษตรกรรมโดยมิชอบด้วยกฎหมาย พ.ศ. .... ตามที่ กษ. เสนอ และให้ส่ง สคก. ตรวจพิจารณา โดยให้เป็นไปตามหลักนิติธรรม ธรรมมาภิบาล และนโยบายของรัฐบาล แล้วส่งให้คณะกรรมการประสานงานสภานิติบัญญัติแห่งชาติพิจารณาก่อนเสนอสภานิติบัญญัติแห่งชาติต่อไป2. ในกรณีที่มีประเด็นใดในร่างพระราชบัญญัติดังกล่าวที่จำเป็นต้องนำมาดำเนินการโดยเร่งด่วน ให้รองนายกรัฐมนตรี (นายวิษณุ เครืองาม) ร่วมกับหน่วยงานที่เกี่ยวข้องพิจารณาใช้มาตรการหรือกลไกดำเนินการที่เหมาะสมสำหรับกรณีจำเป็นเร่งด่วนดังกล่าวโดยเร็วต่อไป | **หน่วยงานที่รับผิดชอบ** : กษ. (ส.ป.ก.)**ประโยชน์ที่ได้รับ :** เพื่อนำที่ดินของรัฐไปดำเนินการจัดให้แก่เกษตรกรผู้ไร้ที่ดินทำกินตามนโยบายจัดที่ทำกินให้ชุมชนของรัฐบาลได้อย่างรวดเร็ว และเกษตรกรผู้ไร้ที่ดินทำกิน ซึ่งขึ้นทะเบียนไว้เป็นระยะเวลานานแล้วได้รับโอกาสในการมีที่ดินทำกิน และเพื่อให้เกิดการใช้พื้นที่เต็มศักยภาพและเกิดประโยชน์สูงสุด**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 25/2559 วันอังคารที่ 21 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **210659****เรื่อง** **:** ร่างพระราชกฤษฎีกาจัดตั้งสถาบันวิจัยและพัฒนาพื้นที่สูง (องค์การมหาชน) (ฉบับที่ ..) พ.ศ. ....**สารัตถะ :** กษ. เสนอ ครม. พิจารณาอนุมัติหลักการร่างพระราชกฤษฎีกาจัดตั้งสถาบันวิจัยและพัฒนาพื้นที่สูง (องค์การมหาชน) (ฉบับที่ ..) พ.ศ. .... ซึ่งมีสาระสำคัญเป็นการปรับปรุงเพิ่มเติมบทบัญญัติในพระราชกฤษฎีกาจัดตั้งสถาบันวิจัยและพัฒนาพื้นที่สูง (องค์การมหาชน) พ.ศ. 2548 ให้สอดคล้องกับบทบัญญัติองค์การมหาชน พ.ศ. 2542 ซึ่งแก้ไขเพิ่มเติมโดยพระราชบัญญัติองค์การมหาชน (ฉบับที่ 2) พ.ศ. 2559 เพื่อให้การบริหารงานและการปฏิบัติภารกิจของสถาบันวิจัยและพัฒนาพื้นที่สูง (องค์การมหาชน) มีประสิทธิภาพและประสิทธิผลยิ่งขึ้นโดยมีรายละเอียดสรุปได้ ดังนี้1. กษ. เสนอว่า พระราชบัญญัติองค์การมหาชน (ฉบับที่ 2) พ.ศ. 2559 มาตรา 21 บัญญัติให้องค์การมหาชนทุกแห่งดำเนินการเสนอร่างพระราชกฤษฎีกาเพื่อแก้ไขเพิ่มเติมพระราชกฤษฎีกาจัดตั้งองค์การมหาชนให้สอดคล้องกับพระราชบัญญัติองค์การมหาชน พ.ศ. 2542 ซึ่งแก้ไขเพิ่มเติมโดยพระราชบัญญัติองค์การมหาชน (ฉบับที่ 2) พ.ศ. 2559 ไปยัง ครม. ภายใน 180 วันนับแต่วันที่พระราชบัญญัติองค์การมหาชน (ฉบับที่ 2) พ.ศ. 2559 ใช้บังคับ คือภายในวันที่ 6 ส.ค. 25592. สถาบันวิจัยและพัฒนาพื้นที่สูง (องค์การมหาชน) เป็นหน่วยงานที่มีภารกิจสนับสนุนงานโครงการหลวงและขยายผลองค์ความรู้โครงการหลวงไปสู่ชุมชนพื้นที่สูงจึงต้องดำเนินการแก้ไขเพิ่มเติมบทบัญญัติต่างๆ ในพระราชกฤษฎีกาจัดตั้งสถาบันวิจัยและพัฒนาพื้นที่สูง (องค์การมหาชน) ให้สอดคล้องกับบทบัญญัติในพระราชบัญญัติองค์การมหาชน พ.ศ. 2542 ซึ่งแก้ไขเพิ่มเติมโดยพระราชบัญญัติองค์การมหาชน (ฉบับที่ 2) พ.ศ. 2559 เพื่อให้การบริหารงานและการปฏิบัติภารกิจของสถาบันวิจัยและพัฒนาพื้นที่สูง (องค์การมหาชน) มีประสิทธิภาพและประสิทธิผลยิ่งขึ้น3. ในการประชุมคณะกรรมการสถาบันวิจัยและพัฒนาพื้นที่สูง ครั้งที่ 3/2559 วันที่ 28 มี.ค. 2559 ได้มีมติเห็นชอบร่างพระราชกฤษฎีกาจัดตั้งสถาบันวิจัยและพัฒนาพื้นที่สูง (องค์การมหาชน) (ฉบับที่ ..) พ.ศ. .... และรัฐมนตรีว่าการกระทรวงเกษตรและสหกรณ์ซึ่งเป็นรัฐมนตรีผู้กำกับดูแลได้ให้ความเห็นชอบแล้ว4. **สาระสำคัญของร่างพระราชกฤษฎีกา** 4.1 ปรับแก้ไขจำนวนกรรมการโดยตำแหน่งและกรรมการผู้ทรงคุณวุฒิให้สอดคล้องกับพระราชบัญญัติองค์การมหาชน (ฉบับที่ 2) พ.ศ. 2559 และกำหนดให้ประธานกรรมการและกรรมการผู้ทรงคุณวุฒิมีวาระการดำรงตำแหน่งคราวละสี่ปี 4.2 กำหนดอำนาจหน้าที่ของคณะกรรมการให้เป็นไปตามที่พระราชบัญญัติองค์การมหาชน (ฉบับที่ 2) พ.ศ. 2559 กำหนด รวมทั้งระบุอำนาจหน้าที่เดิมไว้เพื่อให้ครอบคลุมและไม่กระทบต่อการดำเนินงานในปัจจุบันที่ได้มีการออกระเบียบโดยอาศัยอำนาจตามมาตรา 19 และกำหนดให้คณะกรรมการมีอำนาจแต่งตั้งคณะกรรมการตรวจสอบและให้มีสิทธิได้รับเบี้ยประชุม เพื่อให้สอดคล้องกับพระราชบัญญัติดังกล่าว 4.3 กำหนดคุณสมบัติและลักษณะต้องห้ามของผู้อำนวยการให้เป็นไปตามพระราชบัญญัติองค์การมหาชน (ฉบับที่ 2) พ.ศ. 2559 และต้องเป็นผู้ทรงคุณวุฒิซึ่งมีความรู้ ความสามารถ และประสบการณ์เหมาะสมกับกิจการของสถาบันตามที่กำหนดไว้ในวัตถุประสงค์และอำนาจหน้าที่ และไม่เป็นเจ้าหน้าที่หรือลูกจ้างของสถาบันหรือที่ปรึกษาหรือผู้เชี่ยวชาญที่มีสัญญาจ้างกับสถาบัน รวมทั้งกำหนดให้กรณีผู้อำนวยการมีอายุเกิน 65 ปีบริบูรณ์ ให้ถือว่าเป็นการพ้นจากตำแหน่งตามกำหนดเวลาในสัญญาจ้าง 4.4 กำหนดคุณสมบัติและลักษณะต้องห้ามของเจ้าหน้าที่ให้เป็นไปตามพระราชบัญญัติองค์การมหาชน (ฉบับที่ 2) พ.ศ. 2559 และกำหนดให้มีคุณวุฒิหรือประสบการณ์เหมาะกับวัตถุประสงค์และอำนาจหน้าที่ของสถาบัน และไม่เป็นเจ้าหน้าที่หรือลูกจ้างของสถาบันหรือที่ปรึกษาหรือผู้เชี่ยวชาญที่มีสัญญาจ้างกับสถาบัน รวมทั้งกำหนดให้กรณีเจ้าหน้าที่มีอายุเกิน 60 ปีบริบูรณ์ ให้ถือว่าเป็นการพ้นจากตำแหน่งตามกำหนดเวลาในสัญญาจ้าง 4.5 กำหนดให้ผู้ตรวจสอบภายในรับผิดชอบขึ้นตรงต่อคณะกรรมการตรวจสอบและคณะกรรมการ ตลอดจนการแต่งตั้ง โยกย้าย เลื่อนเงินเดือน เลื่อนตำแหน่ง และลงโทษทางวินัยของผู้ตรวจสอบภายใน ให้ผู้อำนวยการและคณะกรรมการตรวจสอบพิจารณาร่วมกันแล้วเสนอให้คณะกรรมการให้ความเห็นชอบก่อน จึงดำเนินการได้ 4.6 กำหนดให้ประธานกรรมการ กรรมการโดยตำแหน่งและกรรมการผู้ทรงคุณวุฒิซึ่งดำรงตำแหน่งก่อนพระราชกฤษฎีกาฉบับนี้ใช้บังคับ ให้ดำรงตำแหน่งต่อไปจนครบวาระของกรรมการผู้ทรงคุณวุฒิตามพระราชกฤษฎีกาจัดตั้งสถาบันวิจัยและพัฒนาพื้นที่สูง (องค์การมหาชน) พ.ศ. 2548 ซึ่งแก้ไขเพิ่มเติมโดยพระราชกฤษฎีกาฉบับนี้**มติ ครม. :** อนุมัติหลักการร่างพระราชกฤษฎีกาจัดตั้งสถาบันวิจัยและพัฒนาพื้นที่สูง (องค์การมหาชน) (ฉบับที่ ..) พ.ศ. .... ตามที่ กษ. เสนอ และให้ส่ง สคก. โดยให้ กษ. ส่งผลพิจารณาของคณะกรรมการพัฒนาและส่งเสริมองค์การมหาชนเพื่อประกอบการตรวจพิจารณาด้วย แล้วดำเนินการต่อไปได้ | **หน่วยงานที่รับผิดชอบ** : กษ. (สวพส.)**ประโยชน์ที่ได้รับ :** เพื่อให้การบริหารงานและการปฏิบัติภารกิจของสถาบันวิจัยและพัฒนาพื้นที่สูง (องค์การมหาชน) มีประสิทธิภาพและประสิทธิผลยิ่งขึ้น**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 25/2559 วันอังคารที่ 21 มิถุนายน 2559**

**กระทรวงเกษตรและสหกรณ์**

**เรื่องเพื่อทราบจร (กษ.** **เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **210659****เรื่อง** **:** สรุปผลการศึกษาดูงานคุณภาพมาตรฐานสินค้าเกษตรไทย**สารัตถะ :** กษ. เสนอ ครม. ทราบสรุปผลการศึกษาดูงานคุณภาพมาตรฐานสินค้าเกษตรไทยโดยมีรายละเอียดสรุปได้ ดังนี้1. ด้วย กษ. ได้นำคณะทูตานุทูตประจำประเทศไทย จำนวน 60 คน จาก 30 ประเทศ และสื่อมวลชนเดินทางไปจังหวัดชลบุรีและจังหวัดระยอง ระหว่างวันที่ 16 – 17 มิ.ย. 2559 เพื่อศึกษาดูงานคุณภาพมาตรฐาน และความปลอดภัยของสินค้าเกษตรและอาหารของไทย2. กิจกรรมการศึกษาดูงาน 2.1 การศึกษาดูงานการผลิตไก่สดและผลิตภัณฑ์ ณ บริษัท จีเอฟพีที นิชิเร (ไทยแลนด์) จำกัด ณ จังหวัดชลบุรี เนื่องจากไก่สดและผลิตภัณฑ์เป็นสินค้าส่งออกหลักของประเทศไทย มีมูลค่าส่งออกประมาณ 81,000 ล้านบาท/ปี และเทคโนโลยีการผลิตเป็นลำดับต้นของโลก 2.2 การศึกษาดูงานการผลิตผลไม้ และการท่องเที่ยวเชิงเกษตร ณ สวนละไม จังหวัดระยอง ซึ่งเป็นสวนขนาดใหญ่ที่ทำการเกษตรเชิงท่องเที่ยว โดยให้คนในท้องถิ่นเข้ามามีส่วนร่วม ก่อให้เกิดการสร้างความเข้มแข็งให้กับท้องถิ่น โดยคณะทูตานุทูตและสื่อมวลชนได้ชมสวนผลไม้ ทดลองบริโภคผลไม้เมืองร้อนนานาชนิดและร่วมกันปลูกต้นไม้เพื่อเฉลิมฉลองเนื่องในโอกาสที่พระบาทสมเด็จพระเจ้าอยู่หัว ทรงครองสิริราชสมบัติ ครบ 70 ปี เมื่อวันที่ 9 มิ.ย. 2559 และเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในโอกาสมหามงคลเฉลิมพระชนพรรษา 7 รอบ ในวันที่ 12 ส.ค. 2559 2.3 การศึกษาดูงานโรงงานอาหารแปรรูปสัตว์น้ำ บริษัท เจริญโภคภัณฑ์อาหาร จำกัด (มหาชน) ณ จังหวัดระยอง โดยประเทศไทยเป็นประเทศผู้ส่งออกสินค้าประมงและผลิตภัณฑ์อันดับต้นของโลก มีมูลค่าส่งออก ประมาณ 167,000 ล้านบาท/ปี และมีระบบการผลิตที่มีมาตรฐานความปลอดภัย 2.4 การนำเสนอเกี่ยวกับการพัฒนาทางการเกษตรตามหลักปรัชญาเศรษฐกิจพอเพียงตามแนวทางพระราชดำริของพระบาทสมเด็จพระเจ้าอยู่หัว ในระหว่างเส้นทางการเดินทาง**มติ ครม. :** ทราบตามที่ กษ. เสนอ | **หน่วยงานที่รับผิดชอบ** : กษ. (สกต.)**ประโยชน์ที่ได้รับ :** เพื่อสร้างความรู้ความเข้าใจที่ถูกต้องในเรื่องคุณภาพ มาตรฐาน และความปลอดภัยของกระบวนการผลิตสินค้าเกษตรของไทย ทั้งสินค้าพืชผักผลไม้ สินค้าประมง และสินค้าปศุสัตว์ รวมทั้งเผยแพร่แนวทางการดำเนินงานและนโยบายของ กษ. ซึ่งเน้นการผลิตสินค้าเกษตรที่มีคุณภาพ มาตรฐาน และความปลอดภัย ส่งเสริมการทำเกษตรอินทรีย์ การลดต้นทุนและเพิ่มมูลค่าการผลิต และเผยแพร่หลักปรัชญาเศรษฐกิจพอเพียง รวมถึงส่งเสริมความสัมพันธ์และความร่วมมือด้านการเกษตรกับประเทศต่างๆ**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 25/2559 วันอังคารที่ 21 มิถุนายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **210659****เรื่อง** **:** ขอทบทวนมติคณะรัฐมนตรีเมื่อวันที่ 3 พฤษภาคม 2554 เรื่อง การแก้ไขปัญหาเกษตรกรผู้ยากจนและไม่มีที่ดินทำกินเป็นของตนเอง**สารัตถะ :** บจธ. เสนอ ครม. พิจารณา ดังนี้ 1) **ยกเลิกมติ ครม. เมื่อวันที่ 3 พ.ค. 2554** ที่มอบหมายให้ บจธ. จัดซื้อที่ดินของบรรษัทบริหารสินทรัพย์ (บสท.) กรอบวงเงิน 1,641,165,300 บาท **เพื่อให้ บจธ. นำเงินงบประมาณ จำนวน 690,200,000 บาท ไปดำเนินโครงการตามภารกิจของ บจธ. จำนวน 5 โครงการ** ได้แก่1.1) โครงการศึกษากระบวนการดำเนินงานของธนาคารที่ดิน1.2) โครงการแก้ไขปัญหาเกษตรกรและผู้ยากจนซึ่งมีปัญหาจะสูญเสียสิทธิในที่ดินจากปัญหาการจำนองและขายฝาก1.3) โครงการนำร่องธนาคารที่ดินในพื้นที่นำร่อง 5 ชุมชน1.4) โครงการต้นแบบการบริหารจัดการที่ดินแบบครบวงจร1.5) โครงการศึกษาวิจัยระบบข้อมูลเพื่อการบริหารจัดการที่ดิน 2.) **ทบทวนมติ ครม. เมื่อวันที่ 21 พ.ค. 2556 จากเดิม** มอบหมายให้สถาบันพัฒนาองค์กรชุมชน (องค์การมหาชน) (พอช.) ดำเนินโครงการนำร่องธนาคารที่ดินในพื้นที่นำร่อง 5 ชุมชน (โครงการตามข้อ 1.3) **เป็น** ให้ บจธ. เป็นหน่วยงานรับผิดชอบดำเนินโครงการฯ แทน **เพื่อให้ บจธ. สามารถดำเนินโครงการตามข้อ 1.3 ได้ต่อไป**โดยมีรายละเอียดสรุปได้ ดังนี้1. ครม. ได้มีมติเมื่อวันที่ 3 พ.ค. 2554 **อนุมัติในหลักการการจัดซื้อที่ดินของ บสท. จำนวน 15,827 ไร่ กรอบวงเงิน 1,641,165,300 บาท** ตามที่ กษ. เสนอ ทั้งนี้ 1.1 **มอบหมายให้ บจธ. เป็นผู้รับผิดชอบดำเนินการการจัดซื้อที่ดินของ บสท.** รวมทั้งการบริหารจัดการที่ดิน การพัฒนาโครงสร้างพื้นฐานและแหล่งน้ำ 1.2 รูปแบบและการจัดให้เกษตรกรเข้าทำกินในที่ดิน มอบหมายให้กองอำนวยการรักษาความมั่นคงภายในราชอาณาจักรประสานงานและร่วมพิจารณากับสำนักงานโฉนดชุมชน ส.ป.ก. และ บจธ. เพื่อดำเนินการคัดเลือกเกษตรกรให้ถูกต้อง เหมาะสมและเป็นไปในทิศทางเดียวกัน2. ครม. ได้มีมติเมื่อวันที่ 21 พ.ค. 2556 ให้ทบทวนมติ ครม. เมื่อวันที่ 22 ก.พ. 2554 และ 8 มี.ค. 2554  **จากเดิม** เห็นชอบให้มีการดำเนินงานโครงการนำร่องแก้ไขปัญหาที่ดินของเกษตรกรรายย่อยไทยเข้มแข็ง ภายใต้นโยบายกองทุนธนาคารที่ดินสำหรับใช้ในการดำเนินการในส่วนที่เกี่ยวข้องกับการสนับสนุนองค์กรชุมชนที่มีปัญหาเร่งด่วน 5 พื้นที่ วงเงิน 167,960,000 บาท และให้คณะกรรมการอำนวยการเพื่อแก้ไขปัญหาของเครือข่ายปฏิรูปที่ดินแห่งประเทศไทยดำเนินการจัดทำรายละเอียดที่เกี่ยวข้องให้ สงป. พิจารณาก่อนนำเสนอ ครม. พิจารณาอีกครั้งหนึ่ง เมื่อได้มีการตั้ง บจธ. เรียบร้อยแล้ว**เป็น** **ให้ พอช. เป็นหน่วยงานรับผิดชอบ**จัดทำรายละเอียดที่เกี่ยวข้องตามโครงการฯ และ**ดำเนินโครงการ**โดยใช้จ่ายงบประมาณจากกองทุนและงบประมาณของ พอช. ตามความจำเป็นและเหมาะสมภายในวงเงิน 167,000,000 บาท **เพื่อจัดซื้อที่ดิน พัฒนาสาธารณูปโภคและดำเนินการที่จำเป็นในพื้นที่นำร่อง 5 ชุมชนไปก่อน เมื่อมีการจัดตั้ง บจธ. แล้ว จึงโอนให้ บจธ. เพื่อดำเนินโครงการต่อไป**3. บจธ. รายงานว่า หลังจากที่ ครม. มีมติตามข้อ 1. สำนักงานปลัดสำนักนายกรัฐมนตรี (สปน.) ในฐานะหน่วยงานสนับสนุนการจัดตั้ง บจธ. ได้ขอตั้งงบประมาณรายจ่ายประจำปีงบประมาณ พ.ศ. 2555 จำนวน 1,641,165,000 บาท เพื่อจัดซื้อที่ดินของ บสท. ตามมติ ครม. ดังกล่าว ซึ่ง **สงป. ได้จัดสรรงบประมาณ ให้ บจธ. จำนวน 690,200,000 บาท** และ บจธ. ได้เบิกเงินงบประมาณจากกรมบัญชีกลาง (ระบบ GFMIS) นำเข้าบัญชีของ บจธ. ในปีงบประมาณ พ.ศ. 2558 แล้ว **โดยขณะนี้ยังไม่มีการใช้จ่ายเงินงบประมาณเพื่อจัดซื้อที่ดินของ บสท. ดังกล่าว เนื่องจาก บสท. ได้ยุบเลิก** ตามพระราชกำหนดบรรษัทบริหารสินทรัพย์ไทย พ.ศ. 2544 **และ บสท. ได้ขายที่ดินดังกล่าวให้บริษัท บริหารสินทรัพย์ กรุงเทพพาณิชย์ จำกัด (มหาชน) และบริษัท บริหารสินทรัพย์ สุขุมวิท จำกัดไปแล้ว**4. เดิมพระราชกฤษฎีกาจัดตั้งสถาบันบริหารจัดการธนาคารที่ดิน (องค์การมหาชน) พ.ศ. 2554 มีผลใช้บังคับตั้งแต่วันที่ 8 มิ.ย. 2554 ซึ่งในรัฐบาลที่ผ่านมายังไม่มีการแต่งตั้งกรรมการผู้ทรงคุณวุฒิ และกรรมการผู้แทนองค์กรชุมชน ทำให้ไม่สามารถจัดตั้ง บจธ. เพื่อดำเนินการตามวัตถุประสงค์และอำนาจหน้าที่ได้ ต่อมา ครม. มีมติเมื่อวันที่ 31 มี.ค. 2558 แต่งตั้งประธานกรรมการ กรรมการผู้แทนองค์กรชุมชน และกรรมการผู้ทรงคุณวุฒิ ในคณะกรรมการจึงทำให้คณะกรรมการ บจธ. และ บจธ. ได้ปฏิบัติงานมาจนปัจจุบันและ**เนื่องจากการแต่งตั้ง บจธ. เพิ่งดำเนินการเสร็จเรียบร้อย จึงยังไม่มีการใช้จ่ายงบประมาณเพื่อซื้อที่ดินของ บสท. ดังกล่าวประกอบกับ บสท. ได้ยุบเลิกตามกฎหมายไปแล้วทำให้ บจธ. ไม่สามารถดำเนินการตามมติ ครม. ดังกล่าวได้ จึงจำเป็นต้องขอทบทวนการใช้จ่ายงบประมาณตามมติ ครม. ตามข้อ 1.**5. บจธ. ได้มีการประชุมกับรองนายกรัฐมนตรี (พลเอก ประวิตร วงษ์สุวรรณ) เมื่อวันที่ 18 ก.พ. 2559 โดยรองนายกรัฐมนตรี (พลเอก ประวิตร วงษ์สุวรรณ) ได้มอบนโยบายเกี่ยวกับการขอทบทวนมติ ครม. ตามข้อ 1. ว่า ให้จัดทำแผนการใช้จ่ายงบประมาณ จำนวน 690,200,000 บาท เพื่อประกอบการพิจารณาของ ครม. ด้วย ซึ่งคณะกรรมการ บจธ. ในการประชุมครั้งที่ 5/2559 เมื่อวันที่ 5 เม.ย. 2559 มีมติเห็นชอบแผนการใช้จ่ายงบประมาณ จำนวน 690,200,000 บาท เพื่อดำเนินการตามภารกิจของ บจธ. จำนวน 5 โครงการ ดังนี้ **5.1 โครงการศึกษากระบวนการดำเนินงานของธนาคารที่ดิน** มีสาระสำคัญเพื่อศึกษารูปแบบและแนวทางการให้บริการของธนาคารที่ดิน การศึกษากรณีตัวอย่างของการจัดตั้งธนาคารที่ดินในประเทศต่างๆ (จ้างที่ปรึกษา) **5.2 โครงการแก้ไขปัญหาเกษตรกรและผู้ยากจนซึ่งมีปัญหาจะสูญเสียสิทธิในที่ดินจากปัญหาการจำนองและขายฝาก** มีสาระสำคัญเพื่อช่วยเหลือเกษตรกรและผู้ยากจนที่จะสูญเสียสิทธิในที่ดินจากปัญหาการจำนองและขายฝากหรือถูกบังคับคดีโดยการให้สินเชื่อรวม 250 ราย รายละ 500,000 – 750,000 บาท รวมทั้งศึกษาแนวทางการช่วยเหลือในระยะยาว **5.3 โครงการนำร่องธนาคารที่ดินในพื้นที่นำร่อง 5 ชุมชน** มีสาระสำคัญเป็นการช่วยเหลือเกษตรกรและผู้ยากจนที่ไม่มีที่ดินทำกินหรือไม่มีเพียงพอต่อการประกอบอาชีพ ในด้านการประกอบอาชีพ รูปแบบการผลิต ปรับปรุงสาธารณูปโภค เพื่อให้ชุมชนใช้ประโยชน์ร่วมกันโดยมีสิทธิในการครอบครองที่ดินร่วมกันใน 5 ชุมชน 520 ครัวเรือน (จังหวัดลำพูน 4 ชุมชน จังหวัดเชียงใหม่ 1 ชุมชน) **5.4 โครงการต้นแบบการบริหารจัดการที่ดินแบบครบวงจร** มีสาระสำคัญเพื่อสำรวจและเก็บข้อมูลผู้ถือครองที่ดิน การใช้ประโยชน์ที่ดิน และผู้ได้รับความเดือดร้อนจากปัญหาการสูญเสียที่ดิน และสนับสนุนให้มีการดำเนินการตามกฎหมายในกรณีผู้ถือครองที่ดินไม่ปฏิบัติตามกฎหมาย โดยจะดำเนินการในพื้นที่นำร่อง 8 พื้นที่ (ปี 2559 ดำเนินการที่จังหวัดลำพูน นครสวรรค์ ขอนแก่น นราธิวาส ปี 2560 ดำเนินการในพื้นที่ซึ่งกำหนดจากผลการศึกษาตามโครงการในข้อ 5.5) **5.5 โครงการศึกษาวิจัยระบบข้อมูลเพื่อการบริหารจัดการที่ดิน** มีสาระสำคัญเพื่อพัฒนาฐานข้อมูลที่ดินเกษตรกรและคนยากจนเพื่อนำไปใช้ประโยชน์ในการให้ความช่วยเหลือต่อไป โดยจะดำเนินการใน 36 จังหวัดจากพื้นที่ที่มีเกษตรกรที่มีปัญหาเรื่องหนี้สินมากที่สุด ทั้งนี้ ทั้ง 5 โครงการดังกล่าวมีรายละเอียดการใช้จ่ายงบประมาณ ดังนี้

|  |  |
| --- | --- |
| **โครงการ** | **แผนการเบิกจ่ายงบประมาณ (บาท)** |
| **ปี 2559** | **ปี 2560** | **รวม** |
| 1. ศึกษากระบวนการดำเนินงานของธนาคารที่ดิน | 4,000,000 | - | 4,000,000 |
| 2. แก้ไขปัญหาเกษตรกรและผู้ยากจนซึ่งมีปัญหาจะสูญเสียสิทธิในที่ดินจากปัญหาการจำนองและขายฝาก | 125,000,000 | 75,000,000 | 200,000,000 |
| 3. นำร่องธนาคารที่ดิน ในพื้นที่นำร่อง 5 ชุมชน | 89,000,000 | 78,000,000 | 167,000,000 |
| 4. ต้นแบบการบริหารจัดการที่ดินแบบครบวงจร | 200,000,00 | 61,072,400 | 261,072,400 |
| 5. ศึกษาวิจัยระบบข้อมูลเพื่อการบริหารจัดการที่ดิน | 27,162,000 | 30,965,600 | 58,127,600 |
| **รวม** | **445,162,000** | **245,038,000** | **690,200,000** |

6. บจธ. แจ้งข้อมูลเพิ่มเติมว่า **เดิมโครงการนำร่องธนาคารที่ดินในพื้นที่นำร่อง 5 ชุมชน (ตามข้อ 5.3)** ครม. เคยมีมติเมื่อวันที่ 22 ก.พ. 2554 และวันที่ 8 มี.ค. 2554) เห็นชอบโครงการดังกล่าว วงเงิน 167,960,000 บาท และให้คณะกรรมการอำนวยการเพื่อแก้ไขปัญหาของเครือข่ายปฏิรูปที่ดินแห่งประเทศไทยดำเนินการจัดทำรายละเอียดเสนอ ครม. พิจารณาอีกครั้งหนึ่งเมื่อจัดตั้ง บจธ. แล้ว และต่อมา ครม. มีมติเมื่อวันที่ 21 พ.ค. 2556 ให้ พอช. จัดทำรายละเอียดที่เกี่ยวข้องตามโครงการฯ แทนคณะกรรมการอำนวยการเพื่อแก้ไขปัญหาของเครือข่ายปฏิรูปที่ดินแห่งประเทศไทย และให้ พอช. ดำเนินโครงการโดยใช้จ่ายงบประมาณจากกองทุนและงบประมาณของ พอช. เพื่อจัดซื้อที่ดินพัฒนาสาธารณูปโภค และดำเนินการที่จำเป็นในพื้นที่นำร่อง 5 ชุมชนไปก่อน และเมื่อมีการจัดตั้ง บจธ. แล้ว จึงโอนให้ บจธ. เพื่อดำเนินโครงการต่อไป **แต่จนถึงปัจจุบันยังไม่ได้มีการดำเนินโครงการดังกล่าวแต่อย่างใด** ดังนั้น เพื่อใช้ บจธ. สามารถดำเนินโครงการดังกล่าวได้ **จึงเห็นควรให้ทบทวนมติ ครม. เมื่อวันที่ 21 พ.ค. 2556 ที่มอบหมายให้ พอช. ดำเนินโครงการ เป็น ให้ บจธ. ดำเนินโครงการแทน**ความเห็นของ กษ.กษ. ได้พิจารณาแล้ว ไม่ขัดข้องในการขอทบทวนเพื่อยกเลิกมติ ครม. เมื่อวันที่ 3 พ.ค. 2554 เนื่องจาก สงป. ได้อนุมัติวงเงิน 690,200,000 บาท ให้สถาบันบริหารจัดการธนาคารที่ดิน (องค์การมหาชน) แล้ว เพื่อให้การดำเนินงานต่อเนื่องและสนับสนุนการแก้ไขปัญหาเกษตรกรผู้ยากจนไม่มีที่ดินทำกินเป็นของตนเอง**มติ ครม. :** 1. เห็นชอบตามที่ บจธ. เสนอ ดังนี้1.1 ให้ยกเลิกมติ ครม. เมื่อวันที่ 3 พ.ค. 2554 (เรื่อง การแก้ไขปัญหาเกษตรกรผู้ยากจนและไม่มีที่ดินทำกินเป็นของตนเอง) และให้ บจธ. นำเงินงบประมาณที่ได้รับการจัดสรรแล้ว จำนวน 690,200,000 บาท ไปดำเนินโครงการ 5 โครงการ ตามมติคณะกรรมการสถาบันบริหารจัดการธนาคารที่ดินในการประชุมครั้งที่ 5/2559 เมื่อวันที่ 5 เม.ย. 25591.2 ให้ทบทวนมติ ครม. เมื่อวันที่ 21 พ.ค. 2556 (เรื่อง การแก้ไขปัญหาของขบวนการประชาชนเพื่อสังคมที่เป็นธรรม กรณีการดำเนินโครงการนำร่องธนาคารที่ดิน ในพื้นที่นำร่อง 5 ชุมชน) **จากเดิม** “1. รับทราบและเห็นชอบในหลักการการแก้ไขปัญหาของขบวนการประชาชนเพื่อสังคมที่เป็นธรรมกรณีการดำเนินโครงการนำร่องธนาคารที่ดิน ในพื้นที่นำร่อง 5 ชุมชน ตามที่ สปน. เสนอ ทั้งนี้ ให้สถาบันพัฒนาองค์กรชุมชน (องค์การมหาชน) พม. เร่งดำเนินการตามที่ได้รับมอบหมาย โดยประสานรายละเอียดเกี่ยวกับงบประมาณในการดำเนินการกับ สงป. แล้วเสนอ ครม. ต่อไป” **เป็น** “1. มอบหมายให้ บจธ. เป็นหน่วยงานรับผิดชอบดำเนินโครงการนำร่องธนาคารที่ดิน ในพื้นที่นำร่อง 5 ชุมชน2. ให้ บจธ. รับความเห็นของ ทส. ยธ. สงป. คตร. และ สศช. ในประเด็นโครงการนำร่องธนาคารที่ดินในพื้นที่นำร่อง 5 ชุมชน นั้น ให้กำหนดหลักเกณฑ์การช่วยเหลือบนหลักความเป็นธรรมและความเสมอภาค คำนึงถึงการแก้ไขปัญหาของพื้นที่อื่นๆ และติดตามผลการดำเนินงานของสถาบันพัฒนาองค์กรชุมชน (องค์การมหาชน) ก่อนกำหนดกิจกรรมและงบประมาณที่จะดำเนินการ ไปพิจารณาดำเนินการต่อไปด้วย3. ให้ บจธ. จัดทำแผนปฏิบัติการตามกรอบระยะเวลาการบริหารราชการแผ่นดินของรัฐบาล (ถึงเดือน ก.ค. 2560) ทั้งนี้ กิจกรรมใดที่เป็นการดำเนินการซึ่งเกินกว่ากรอบระยะเวลาการบริหารราชการแผ่นดินของรัฐบาล ให้นำเรื่องดังกล่าวบรรจุไว้ในแผนปฏิรูปเพื่อให้รัฐบาลชุดต่อไปที่จะเข้ามาบริหารราชการแผ่นดินพิจารณาดำเนินการต่อไป เพื่อให้เป็นไปตามนัยมติ ครม. เมื่อวันที่ 19 ม.ค. 2559 (เรื่อง การเสนอโครงการที่ต้องขออนุมัติงบประมาณจาก ครม. หรือนายกรัฐมนตรี แล้วนำเสนอคณะกรรมการนโยบายที่ดินแห่งชาติพิจารณาให้ความเห็นชอบ และรายงานผลการดำเนินการให้ ครม. ทราบต่อไป | **หน่วยงานที่รับผิดชอบ** : บจธ./กษ. (ส.ป.ก.)**ประโยชน์ที่ได้รับ :** เพื่อให้การดำเนินงานต่อเนื่องและสนับสนุนการแก้ไขปัญหาเกษตรกรผู้ยากจนไม่มีที่ดินทำกินเป็นของตนเอง**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 25/2559 วันอังคารที่ 21 มิถุนายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **210659****เรื่อง** **:** มาตรการช่วยเหลือเกษตรกรผู้ปลูกข้าว ปีการผลิต 2559/60 ด้านการเงินของธนาคารเพื่อการเกษตรและสหกรณ์การเกษตร**สารัตถะ :** กค. เสนอ ครม. พิจารณา ดังนี้1. ให้ความเห็นชอบมาตรการช่วยเหลือเกษตรกรผู้ปลูกข้าว ปีการผลิต 2559/60 ด้านการเงินของ ธ.ก.ส. จำนวน 4 โครงการ ประกอบด้วย โครงการสนับสนุนเงินช่วยเหลือต้นทุนการผลิตให้แก่เกษตรกรผู้ปลูกข้าว ปีการผลิต 2559/60 โครงการพักชำระหนี้ต้นเงินและลดดอกเบี้ยเกษตรกรผู้ปลูกข้าว ปี 2559/60 โครงการอบรมเชิงปฏิบัติการเพื่อยกระดับประสิทธิภาพการผลิตของเกษตรกรรายย่อยที่ต้องการพัฒนาศักยภาพ และโครงการประกันภัยข้าวนาปี ปีการผลิต 2559 กรอบวงเงินงบประมาณรวม 45,589.38 ล้านบาท2. มอบหมายหน่วยงานต่างๆ ให้ดำเนินการในส่วนที่เกี่ยวข้องกับแต่ละโครงการต่อไปโดยมีรายละเอียดสรุปได้ ดังนี้มาตรการช่วยเหลือเกษตรกรผู้ปลูกข้าว ปีกรผลิต 2559/60 ด้านการเงินของ ธ.ก.ส. ประกอบด้วย 4 โครงการ ได้แก่1. **โครงการสนับสนุนเงินช่วยเหลือต้นทุนการผลิตให้แก่เกษตรกรผู้ปลูกข้าว ปีการผลิต 2559/60** วัตถุประสงค์ : เพื่อช่วยเหลือต้นทุนการผลิตให้แก่เกษตรกรผู้ปลูกข้าวลดต้นทุนการผลิต ส่งเสริมคุณภาพชีวิตให้ดีขึ้น และกระตุ้นการขยายตัวของเศรษฐกิจในระดับฐานรากกลุ่มเป้าหมาย : เกษตรกรที่ขึ้นทะเบียนเกษตรกรผู้ปลูกข้าว ปีการเพาะปลูก 2557/58 กับ กสก. ตามโครงการมาตรการเพิ่มรายได้ให้แก่ผู้มีรายได้น้อย และผ่านการตรวจสอบรับรองสิทธิ์ให้สามารถเข้าร่วมโครงการดังกล่าวได้ จำนวนประมาณ 3.7 ล้านราย หรือเป็นเกษตรกรที่ขึ้นทะเบียนเกษตรกรผู้ปลูกข้าว ปีการเพาะปลูก 2559/60วิธีดำเนินการ : สนับสนุนเงินช่วยเหลือต้นทุนการผลิตให้แก่เกษตรกรผู้ปลูกข้าวที่มีคุณสมบัติตามที่กำหนด ไร่ละ 1,000 บาท รายละไม่เกิน 10 ไร่ โดยให้ กษ. แต่งตั้งคณะกรรมการบริหารโครงการร่วมกับ ธ.ก.ส. และหน่วยงานที่เกี่ยวข้อง เพื่อทำหน้าที่กำหนดหลักเกณฑ์และวิธีการตรวจสอบรับรองสิทธิ์ เพื่อให้สามารถจ่ายเงินให้กับเกษตรกรได้อย่างถูกต้องครบถ้วนภายในระยะเวลาที่โครงการกำหนดกรอบระยะเวลาดำเนินการ : ตั้งแต่วันที่ 1 ก.ค. – 31 ธ.ค. 2559 ยกเว้นภาคใต้สิ้นสุดไม่เกินวันที่ 28 ก.พ. 2560งบประมาณ : **กรอบงวงเงินงบประมาณรวม 37,860.25 ล้านบาท** จำแนกเป็น(1) วงเงินที่จ่ายให้เกษตรกร จำนวน 37,000 ล้านบาท ทั้งนี้ให้ใช้เงินทุนของ ธ.ก.ส. สนับสนุนการดำเนินงานตามโครงการไปก่อน(2) ค่าชดเชยต้นทุนเงินให้กับ ธ.ก.ส. ในอัตราดอกเบี้ยเงินฝากประจำ 6 เดือน ประเภทบุคคลธรรมดาของ 4 ธนาคารพาณิชย์ขนาดใหญ่ (FDR) บวกร้อยละ 1 วงเงิน 823.25 ล้านบาท (ปัจจุบันอัตรา FDR เท่ากับร้อยละ 1.225 ต่อปี)(3) ค่าบริหารจัดการของ ธ.ก.ส. วงเงิน 37 ล้านบาท ซึ่งเป็นค่าใช้จ่ายในการจัดทำเอกสารและค่าธรรมเนียมการโอนเงินให้เกษตรกรรายละ 10 บาท ประมาณการจำนวนเกษตรกร 3.7 ล้านราย ทั้งนี้ ให้ ธ.ก.ส. ขอจัดสรรงบประมาณรายจ่ายประจำปีงบประมาณในปีถัดไป เพื่อชำระคืนต้นเงินและค่าใช้จ่ายที่เกิดขึ้นจริงจากการดำเนินการโครงการทั้งหมด2. **โครงการพักชำระหนี้ต้นเงินและลดดอกเบี้ยเกษตรกรผู้ปลูกข้าว ปี 2559/60** วัตถุประสงค์ : เพื่อบรรเทาภาระหนี้สินให้กับเกษตรกรผู้ปลูกข้าวที่เป็นลูกค้าของ ธ.ก.ส. เพื่อให้ลูกค้าสามารถนำเงินที่ต้องส่งชำระหนี้ไปใช้เป็นค่าใช้จ่ายที่จำเป็นในครัวเรือน ฟื้นฟูตนเองในการประกอบอาชีพ และปรับปรุงประสิทธิภาพการผลิตของครัวเรือนให้ดีขึ้นกลุ่มเป้าหมาย : เกษตรกรลูกค้า ธ.ก.ส. ที่มีหนี้เงินกู้วัตถุประสงค์เพื่อการผลิตข้าวกับ ธ.ก.ส. ณ วันที่ 31 พ.ค. 2559 จำนวนไม่เกิน 500,000 บาท หรือคิดเป็นจำนวนประมาณ 2,000,000 ราย ต้นเงินกู้จำนวนประมาณ 180,000 ล้านบาทวิธีดำเนินการ : ธ.ก.ส. พักชำระต้นเงินให้แก่เกษตรกร โดยเลื่อนชำระคืนเงินต้นเป็นระยะเวลา 2 ปี ตั้งแต่ 1 ก.ค. 2559 ถึง 31 มิ.ย. 2561 และลดดอกเบี้ยเงินกู้ร้อยละ 3.00 ต่อปี ให้เกษตรกร โดยรัฐบาลชดเชยดอกเบี้ยแทนเกษตรกร ร้อยละ 1.50 ต่อปี เริ่มตั้งแต่ 1 ก.ค. 2559 – 30 มิ.ย. 2561 ทั้งนี้ เมื่อถึงกำหนดชำระหนี้ลูกค้าต้องส่งชำระดอกเบี้ยที่เกิดขึ้นจากหนี้เงินกู้ที่พักชำระให้ครบถ้วนตามสัญญากรอบระยะเวลาดำเนินการ : พักชำระหนี้ต้นเงินและลดดอกเบี้ยเงินกู้ให้แก่เกษตรกร ตั้งแต่ 1 ก.ค. 2559 ถึง 30 มิ.ย. 2561 รวมระยะเวลา 2 ปีงบประมาณ : รัฐบาลชดเชยดอกเบี้ยแทนเกษตรกรร้อยละ 1.50 ต่อปี เป็นเงิน 2,700 ล้านบาท ต่อปี ระยะเวลา 2 ปี **กรอบวงเงินงบประมา*ณรวม 5,400 ล้านบาท*** *โดยให้ ธ.ก.ส. ขอจัดสรรงบประมาณรายจ่ายประจำปีงบประมาณในปีถัดไป สำหรับค่าใช้จ่ายที่เกิดขึ้นจริงจากการดำเนินโครงการทั้งหมด ทั้งนี้ ให้โครงการนี้เป็นโครงการตามนโยบายรัฐบาลและ ธ.ก.ส. สามารถนำส่วนต่างดอกเบี้ยในส่วนที่รับภาระแทนเกษตรกรตามโครงการไปปรับตัวชี้วัดทางการเงินที่เกี่ยวข้อง ตามบันทึกข้อตกลงประเมินผลการดำเนินงานรัฐวิสาหกิจประจำปี**3.* ***โครงการอบรมเชิงปฏิบัติการเพื่อยกระดับประสิทธิภาพการผลิตของเกษตรกรรายย่อย****วัตถุประสงค์ : เพื่อยกระดับประสิทธิภาพการผลิตของเกษตรกร มุ่งเน้นให้เกิดกระบวนการคิดวิเคราะห์ วางแผน การผลิตเพื่อเพิ่มรายได้ และการใช้จ่ายอย่างเหมาะสม เพื่อสนับสนุนให้ชุมชนเป็นศูนย์กลางในการเรียนรู้ แก้ไขปัญหาหนี้สินในครัวเรือนตามหลักปรัชญาเศรษฐกิจพอเพียง เพื่อพัฒนาศักยภาพเกษตรกรรายย่อยให้หาทางเพิ่มรายได้สุทธิครัวเรือน**กลุ่มเป้าหมาย : เกษตรกรายย่อยที่ขึ้นทะเบียนกับ กษ. มีความสมัครใจเข้าร่วมโครงการและยอมรับเงื่อนไขการปฏิบัติตลอดโครงการ และไม่เคยผ่านการอบรมโครงการที่มีลักษณะการให้ความรู้ทางการเงินและการผลิตจากหน่วยงานอื่นภายใน 1 ปี นับแต่วันที่เริ่มโครงการ**วิธีดำเนินการ : ธ.ก.ส. จัดอบรมเป็น 2 ระยะ ได้แก่**ระยะที่ 1 อบรมเกษตรกรกลุ่มเป้าหมายจำนวน 300,000 ราย เกี่ยวกับการเงินโดยใช้หลักปรัชญาเศรษฐกิจพอเพียง การฝึกปฏิบัติการจัดทำบัญชีครัวเรือน และเกษตรกรต้นแบบในการอบรม ระยะเวลาอบรม 2 วัน* ระยะที่ 2 อบรมเกษตรกรที่มีความจำเป็นต้องปรับเปลี่ยนการผลิต จำนวน ๑๕,000 ราย เพื่อปรับเปลี่ยนการผลิตตามความต้องการของตลาด ระยะเวลาอบรม ๒ วัน รวมทั้งจัดให้มีกระบวนการติดตามและรายงานผลการปรับเปลี่ยนพฤติกรรมเกษตรกรในโครงการกรอบระยะเวลาดำเนินการ :(๑) ระยะเวลาดำเนินการโครงการ ตั้งแต่วันที่ ๑ ก.ค. ๒๕๕๙ ถึงวันที่ ๓๑ ธ.ค. ๒๕๖๐(๒) ระยะเวลาจัดอบรม ตั้งแต่วันที่ 1 ก.ค. 2559 ถึงวันที่ 31 ธ.ค. 2559(3) ระยะเวลาประเมินผล ตั้งแต่วันที่ 1 มิ.ย. 2560 ถึงวันที่ 31 ธ.ค. 2560งบประมาณ : ธ.ก.ส. สนับสนุนค่าใช้จ่ายในการจัดประชุมเกษตรกร จำนวน 143.90 ล้านบาท และรัฐบาลสนับสนุนค่าพาหนะเหมาจ่าย ค่าอาหาร และค่าที่พักของเกษตรกร **กรอบวงเงินงบประมาณ 258 ล้านบาท** โดยให้ ธ.ก.ส. ขอจัดสรรงบประมาณรายจ่ายประจำปีงบประมาณในปีถัดไปสำหรับค่าใช้จ่ายที่เกิดขึ้นจริงจากการดำเนินโครงการทั้งหมด ทั้งนี้ ให้ ธ.ก.ส. นำค่าใช้จ่ายในส่วนที่ ธ.ก.ส. รับภาระในส่วนนี้ไปปรับตัวชี้วัดทางการเงินที่เกี่ยวข้อง ตามบันทึกข้อตกลงประเมินผลการดำเนินงานรัฐวิสาหกิจประจำปี4. **โครงการประกันข้าวนาปี ปีการผลิต 2559**วัตถุประสงค์ : เพื่อให้เกษตรกรมีการจัดการความเสี่ยงด้านการผลิต ผ่านการประกันและบรรเทาความเสียหายที่อาจเกิดขึ้นจากภัยธรรมชาติ โดยเกษตรกรที่เข้าร่วมโครงการเป็นผู้เอาประกันภัยจะได้รับความคุ้มครองจากภัยธรรมชาติ 7 ประเภท ได้แก่ น้ำท่วมหรือฝนตกหนัก ภัยแล้ง ฝนแล้งหรือฝนทิ้งช่วง ลมพายุหรือพายุไต้ฝุ่น ภัยอากาศหนาวหรือน้ำค้างแข็ง ลูกเห็บ ไฟไหม้ รวมทั้งภัยศัตรูพืชและโรคระบาดพื้นที่เป้าหมาย : พื้นที่เป้าหมายในการเอาประกันภัย สำหรับโครงการประกันภัยข้าวนาปี ปีการผลิต 2559 จำนวน 30 ล้านไร่ โดยแบ่งเป็นพื้นที่เป้าหมายขั้นต่ำที่จำนวน 25 ล้านไร่ สำหรับเกษตรกรผู้ปลูกข้าวนาปี ปีการผลิต 2559 ที่เป็นลูกค้าสินเชื่อเพื่อการเพาะปลูกข้าวนาปีของ ธ.ก.ส. และอีกจำนวน 5 ล้านไร่ จะประกอบไปด้วย พื้นที่ปลูกข้าวนาปีเพิ่มเติมของลูกค้าสินเชื่อเพื่อการเพาะปลูกข้าวนาปีของ ธ.ก.ส. จำนวน 4.5 บ้านไร่ และพื้นที่ปลูกข้าวนาปีของเกษตรกรทั่วไปอีกไม่เกิน 500,000 ไร่เงื่อนไขในการรับประกันภัยของสมาคมประกันวินาศภัยไทย (สมาคมฯ) : 1 ผู้เอาประกันภัย แบ่งออกเป็น 2 ประเภท ดังนี้(1) สำหรับลูกค้าสินเชื่อ ธ.ก.ส. และทำการเพาะปลูกข้าวนาปี ที่ได้รับเงินอุดหนุนค่าเบี้ยประกันภัยจาก ธ.ก.ส. ผู้เอาประกันภัย คือ ธ.ก.ส. และผู้รับผลประโยชน์ คือ เกษตรกรที่เป็นลูกค้าสินเชื่อ ธ.ก.ส. และทำการเพาะปลูกข้าวนาปี ปีการผลิต 2559(2) สำหรับลูกค้าสินเชื่อ ธ.ก.ส. ที่จ่ายค่าเบี้ยประกันภัยเอง หรือเกษตรกรทั่วไป ผู้เอาประกันภัย คือ เกษตรกรที่เพาะปลูกข้าวนาปี ปีการผลิต 25592 ค่าเบี้ยประกันภัย มีรายละเอียด ดังนี้(1) เกษตรกรที่เป็นลูกค้า ธ.ก.ส. ที่ได้รับสินเชื่อและทำการเพาะปลูกข้าวนาปี ปีการผลิต 2559(1.1) พื้นที่เอาประกันภัย 15 ล้านไร่แรก คิดค่าเบี้ยประกันภัย 2,500 ล้านบาท (ไม่รวมภาษีมูลค่าเพิ่มและอากรแสตมป์) หรือคิดเป็นอัตราค่าดอกเบี้ยประกันภัย107.428 บาทต่อไร่ (รวมภาษีมูลค่าเพิ่มและอากรแสตมป์)(1.2) พื้นที่เอาประกันภัยที่เกินกว่า 25 ล้านไร่ขึ้นไป คิดอัตราค่าเบี้ยประกันภัย 108.07 บาทต่อไร (รวมภาษีมูลค่าเพิ่มและอากรแสตมป์)(2) เกษตรกรทั่วไปพื้นที่เอาประกันภัยทั้งหมดไม่เกิน 500,000 ไร่ คิดอัตราค่าเบี้ยประกันภัย 108.07 บาทต่อไร่ (รวมภาษีมูลค่าเพิ่มและอากรแสตมป์)(3) วงเงินคุ้มครองสูงสุดเกษตรกรที่เข้าร่วมในโครงการจะได้รับความคุ้มครอง จากภัย 7 ประเภท ได้แก่ น้ำท่วมหรือฝนตกหนัก ภัยแล้ง ฝนแล้งหรือฝนทิ้งช่วง ลมพายุหรือพายุไต้ฝุ่น ภัยอากาศหนาวหรือน้ำค้างแข็ง ลูกเห็บ ไฟไหม้ รวมทั้งศัตรูพืชและโรคระบาด โดยมีวงเงินความคุ้มครอง 1,111 บาทต่อไร่ ตลอดช่วงการเพาะปลูกสำหรับภัยธรรมชาติทั้งหมด 6 ภัยแรก และวงเงินความคุ้มครอง 555 บาทต่อไร่ สำหรับภัยศัตรูพืชและโรคระบาด สำหรับพื้นที่เอาประกันภัยสูงสุดไม่เกิน 30 ล้านไร่ช่วงเวลาในการขยายกรมธรรม์ : (1) สำหรับเกษตรกรที่เป็นลูกค้า ธ.ก.ส. ที่ได้รับสินเชื่อและทำการเพาะปลูกข้าวนาปี ปีการผลิต 2559 เป็นไปตามระยะเวลาการให้สินเชื่อกับเกษตรกรเพื่อการเพาะปลูก ปีการผลิต 2559/2560 ของ ธ.ก.ส.(2) สำหรับเกษตรกรทั่วไป ที่ไม่ใช่ลูกค้า ธ.ก.ส. ที่ได้รับสินเชื่อและทำการเพาะปลูกข้าวนาปี ปีการผลิต 2559 สามารถซื้อกรมธรรม์ประกันภัยได้ ตั้งแต่ก่อนเพาะปลูกจนถึงวันสุดท้ายของการขาย ไม่เกินวันที่ 15 ส.ค. 2559 ของทุกภาค ยกเว้นภาคใต้ ไม่เกินวันที่ 15 ธ.ค. 2559 งบประมาณ : **กรอบวงเงินงบประมาณรวม 2,071.13 ล้านบาท** โดยให้ ธ.ก.ส. ขอจัดสรรงบประมาณรายจ่ายประจำปีงบประมาณในปีถัดไป สำหรับค่าใช้จ่ายที่เกิดขึ้นจริงจากการดำเนินโครงการทั้งหมด จำแนกเป็น (1) เงินอุดหนุนค่าเบี้ยประกันภัยให้เกษตรกรที่เป็นลูกค้า ธ.ก.ส. พื้นที่เอาประกันภัย 25 ล้านไร่แรก ในอัตรา 67.428 บาทต่อไร่ รวมงบประมาณจำนวน 1,685.70 ล้านบาท โดย ธ.ก.ส. จะอุดหนุนค่าเบี้ยประกันภัยส่วนที่เหลือ 40 บาทต่อไร่(2) เงินอุดหนุนค่าเบี้ยประกันภัยให้เกษตรกรที่เป็นลูกค้า ธ.ก.ส. พื้นที่เอาประกันภัย 4.5 ล้านไร่ถัดไป ในอัตรา 68.07 บาทต่อไร่ รวมงบประมาณจำนวน 306.315 ล้านบาท โดย ธ.ก.ส. จะอุดหนุนค่าเบี้ยประกันภัยในส่วนที่เหลือ 40 บาทต่อไร่(3) เงินอุดหนุนค่าเบี้ยประกันภัยให้เกษตรกรทั่วไป พื้นที่เอาประกันภัย 500,000 ไร่ถัดไป ในอัตรา 68.07 บาทต่อไร่ รวมงบประมาณจำนวน 34.035 ล้านบาท ทั้งนี้ ให้ ธ.ก.ส. ทดรองจ่ายเงินอุดหนุนค่าเบี้ยประกันภัยแทนรัฐบาลไปก่อน(4) ค่าชดเชยต้นทุนเงินให้กับ ธ.ก.ส. ในอัตราดอกเบี้ยเงินฝากประจำ 6 เดือน ประเภทบุคคลธรรมดาของ 4 ธนาคารพาณิชย์ขนาดใหญ่ (FDR) บวกร้อยละ 1 วงเงิน 45.08 ล้านบาท (ปัจจุบันอัตรา FDR เท่ากับร้อยละ 1.225 ต่อปี)ทั้งนี้ ให้ ธ.ก.ส. นำค่าใช้จ่ายในส่วนที่ ธ.ก.ส. รับภาระค่าเบี้ยประกันภัยแทนเกษตรกรตามโครงการไปปรับตัวชี้วัดทางการเงินที่เกี่ยวข้อง ตามบันทึกข้อตกลงประเมินผลการดำเนินงานรัฐวิสาหกิจประจำปีการดำเนินการของหน่วยงานที่เกี่ยวข้อง : (1) ธ.ก.ส. ดำเนินการขายกรมธรรม์ประกันภัยข้าวนาปี ปีการผลิต 2559 ให้ได้ตามเป้าหมายที่กำหนด 30 ล้านไร่ บริหารจัดการความเสี่ยง รวมทั้งให้ความรู้ด้านการประกันภัยแก่เกษตรกร(2) กษ. โดย กสก. ประสานงานกับสมาคมฯ และ ธ.ก.ส. ดำเนินการเชื่อมโยงข้อมูลเอกสารทะเบียนเกษตรกร (ทบก.) แบบประมวลรวบรวมความเสียหายและการช่วยเหลือเกษตรกรผู้ประสบภัย (แบบ กษ. 02) และแบบรายงานข้อมูลความเสียหายจริงของเกษตรกรผู้เอาประกันภัยข้าว เพื่อรับค่าสินไหมทดแทน (แบบ กษ. 02 เพื่อการรับประกันภัย) ตลอดจนปรับปรุงประสิทธิภาพของระบบฐานข้อมูลสารสนเทศที่เกี่ยวข้อง(3) มท. พิจารณากลไกในการตรวจสอบเกษตรกรที่ได้รับความเสียหายแต่มิได้อยู่ในพื้นที่ที่มีการประกาศเขตการให้ความช่วยเหลือผู้ประสบภัยพิบัติกรณีฉุกเฉิน และจัดส่งข้อมูลให้สมาคมฯ และ ธ.ก.ส. (4) วท. โดยสำนักงานพัฒนาเทคโนโลยีอวกาศและภูมิสารสนเทศ (องค์การมหาชน) ให้ความร่วมมือแก่สมาคมฯ ในการจัดทำข้อมูลประกอบการพิจารณาช่วยเหลือเกษตรกรที่ประสบภัยพิบัติทางธรรมชาติ(5) สำนักงานคณะกรรมการกำกับและส่งเสริมการประกอบธุรกิจประกันภัยปรับปรุงกรมธรรม์ประกันภัยข้าวนาปีให้เป็นไปตามรูปแบบและหลักเกณฑ์ของการรับประกันภัยของโครงการ ปีการผลิต 2559 และดำเนินการสร้างความรู้ความเข้าใจ ตลอดจนประชาสัมพันธ์โครงการในภาพรวมแก่หน่วยงานที่เกี่ยวข้อง(6) สมาคมฯ ประสานงานกับ ธ.ก.ส. และ กษ โดย กสก. จัดการด้านการรับประกันภัย และการจ่ายค่าสินไหมทดแทน ให้มีประสิทธิภาพมากยิ่งขึ้น และประชาสัมพันธ์โครงการ ปีการศึกษา 2559**มติ. ครม. :** 1. เห็นชอบในหลักการและกรอบวงเงินงบประมาณของมาตรการช่วยเหลือเกษตรกรผู้ปลูกข้าว ปีการผลิต 2559/60 ด้านการเงินของธนาคารเพื่อการเกษตรและสหกรณ์การเกษตร ตามที่ กค. เสนอ ทั้งนี้ ให้ กค. เป็นหน่วยงานหลักร่วม กษ. มท. สงป. สศช. และหน่วยงานที่เกี่ยวข้องจัดทำแผนดำเนินการในรายละเอียดเกี่ยวกับแนวปฏิบัติในการดำเนินมาตรการและการกำกับดูแลให้เป็นไปตามวัตถุประสงค์ของมาตรการฯ ดังกล่าว โดยกำกับดูแลให้ดำเนินการให้แล้วเสร็จภายใน 4 เดือน 2. สำหรับโครงการอบรมเชิงปฏิบัติการเพื่อยกระดับประสิทธิภาพการผลิตของเกษตรกรรายย่อยที่ต้องการพัฒนาศักยภาพ ให้ กษ. ปรับเงื่อนไขให้สอดคล้องกับแนวทางการดำเนินการของ กษ. ในปัจจุบัน ทั้งนี้ หากมีความจำเป็นต้องขยายกรอบวงเงินงบประมาณให้เสนอขอความเห็นชอบจาก ครม. ต่อไปได้ 3. ให้ยกเว้นการปฏิบัติตามมติ ครม. เมื่อวันที่ 24 พ.ย. 2558 (เรื่อง การเสนอเรื่องเร่งด่วนต่อ ครม.) | **หน่วยงานที่รับผิดชอบ** : กค./กษ. (สศก.)**ประโยชน์ที่ได้รับ :** เพื่อช่วยเหลือด้านการเงินให้แก่เกษตรกรผู้ปลูกข้าวอย่างครบวงจร**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 25/2559 วันอังคารที่ 21 มิถุนายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **210659****เรื่อง** **:** ขอผ่อนผันการใช้พื้นที่ลุ่มน้ำชั้นที่ 1 เอ และ 1 เอเอ็ม เพื่อทำเหมืองแร่ของบริษัท ปูนซีเมนต์ไทย (ท่าหลวง) จำกัด ที่จังหวัดสระบุรี**สารัตถะ :** อก. เสนอ ครม. พิจารณาอนุมัติการขอผ่อนผันการใช้พื้นที่ลุ่มน้ำชั้นที่ 1 เอ และ 1 เอเอ็ม เพื่อทำเหมืองแร่ของบริษัท ปูนซีเมนต์ไทย (ท่าหลวง) จำกัด ที่จังหวัดสระบุรี ตามคำขอประทานบัตรที่ 10-22/2533 ตามมติคณะรัฐมนตรีเมื่อวันที่ 15 พ.ค. 2533 วันที่ 21 ก.พ. 2538 และวันที่ 6 ก.พ. 2544โดยมีรายละเอียดสรุปได้ ดังนี้1. บริษัท ปูนซีเมนต์ไทย (ท่าหลวง) จำกัด ได้ยื่นคำขอประทานบัตรที่ 10-22/2553 ชนิดแร่หินอุตสาหกรรมชนิดหินปูน (เพื่ออุตสาหกรรมปูนซีเมนต์) ที่ตำบลเขาวงและตำบลพุกร่าง อำเภอพระพุทธบาท จังหวัดสระบุรี โดยยื่นขอประทานบัตรในพื้นที่ประทานบัตรของบริษัท ปูนซีเมนต์ไทย จำกัด (มหาชน) ซึ่งประทานบัตรจะครบกำหนดสิ้นอายุในวันที่ 4 มี.ค. 2560 วันที่ 20 มี.ค. 2560 และวันที่ 23 มิ.ย. 2561 โดยบริษัท ปูนซีเมนต์ไทย จำกัด (มหาชน) ได้จัดตั้งบริษัท ปูนซีเมนต์ไทย (ท่าหลวง) จำกัด เพื่อรองรับการปรับโครงสร้างองค์กร พร้อมทั้งโอนทรัพย์สินต่างๆ ที่ถือในนามบริษัทฯ ให้กับบริษัท ปูนซีเมนต์ไทย (ท่าหลวง) จำกัด เพื่อบริหารจัดการการใช้ประโยชน์แหล่งแร่และการผลิตปูนซีเมนต์ของบริษัทฯ2.คำขอประทานบัตรที่ 10 – 22/2553 ของบริษัทปูนซีเมนต์ไทย (ท่าหลวง) จำกัด เนื้อที่รวม 3,876 ไร่ 3 งาน 68 ตารางวา อยู่ในพื้นที่ลุ่มน้ำชั้นที่ 1 เอ และ 1 เอเอ็ม ชองลุ่มน้ำป่าสัก **ตามมติ ครม.** เมื่อวันที่ 21 ก.พ. 2538 พื้นที่คำขอเป็นที่ป่าสงวนแห่งชาติ ป่าพระพุทธบาทและป่าพุแค องค์การบริหารส่วนตำบลเขาวงและสำนักงานเทศบาลตำบลพุกร่างได้ให้ความเห็นชอบในการขอประทานบัตรแล้ว คณะกรรมการผู้ชำนาญการพิจารณารายงานการวิเคราะห์ผลกระทบสิ่งแวดล้อมด้านเหมืองแร่และอุตสาหกรรมถลุงหรือแต่งแร่ได้ให้ความเห็นชอบกับรายงานการวิเคราะห์ผลกระทบสิ่งแวดล้อม และ**คณะกรรมการสิ่งแวดล้อมแห่งชาติได้ให้ความเห็นชอบกับรายงานการวิเคราะห์ผลกระทบสิ่งแวดล้อมแล้ว** ทั้งนี้ พื้นที่ดังกล่าวไม่เป็นแหล่งธรรมชาติอันควรอนุรักษ์ ไม่เป็นพื้นที่ต้องห้ามสำหรับการทำเหมืองตามระเบียบและกฎหมายของส่วนราชการต่าง ๆ การดำเนินการคำขอเป็นไปตามขั้นตอนของระเบียบและกฎหมายที่เกี่ยวข้อง โดยการปิดประกาศการขอประทานบัตรตามมาตรา 49 แห่งพระราชบัญญัติแร่ พ.ศ. 2510 ไม่มีผู้ร้องเรียนคัดค้านการขอประทานบัตร3. **การดำเนินโครงการเหมืองแร่**3.1 **เทคนิคและวิธีการทำเหมือง** การออกแบบการทำเหมืองของโครงการเป็นไปตามแผนผังโครงการทำเหมืองโดยร่วมแผนผังโครงการทำเหมืองเดียวกันกับประทานบัตรที่ 32451/15687 32454/15688 32452/15689 19917/15690 32453/15691 และใบอนุญาตจัดตั้งสถานที่เพื่อเก็บขังน้ำขุ่นข้นหรือมูลดินทรายนอกเขตเหมืองแร่ที่ 1 – 3/2548 ของบริษัทฯ เอง โดยเป็นการทำเหมืองในพื้นที่เดิมที่มีการทำเหมืองมาตั้งแต่ปี พ.ศ. 2535 โดยวิธีการทำเหมืองเปิดบนภูเขาแบบขั้นบันได พื้นที่ทั้งหมดประมาณ 4,831 ไร่ แบ่งเป็นพื้นที่อนุญาตให้ทำเหมืองประมาณ 2,868 ไร่ และพื้นที่ Buffer Zone ขอบภูเขาประมาณ 1,963 ไร่ การทำเหมืองในระยะ 25 ปี ต่อไปของโครงการจะเป็นการทำเหมืองลงไปในระดับที่ต่ำลงและขยายพื้นที่ในบริเวณพื้นที่อนุญาตให้ทำเหมือง มีปริมาณสำรองแร่หินปูนที่สามารถทำเหมืองได้ประมาณ 269 ล้านเมตริกตัน คิดเป็นมูลค่าประมาณ 67,250 ล้านบาท3.2 **ประโยชน์ทางด้านเศรษฐกิจ** แหล่งหินปูนของจังหวัดสระบุรีเป็นแหล่งที่สำคัญของประเทศและเป็นแหล่งหินปูนที่มีคุณสมบัติเหมาะสมทั้งทางเคมีและภายภาพในการใช้เป็นวัตถุดิบในการผลิตปูนซีเมนต์เพื่อป้อนโรงงานของบริษัทฯ คือโรงงานท่าหลวงและโรงงานเขาวง ซึ่งก่อสร้างเมื่อปี พ.ศ. 2491 และ พ.ศ. 2532 ตามลำดับ โดยมีกำลังการผลิตรวมประมาณ 6.91 ล้านเมตริกตันต่อปี คิดเป็นประมาณร้อยละ 12 ของกำลังการผลิตปูนซีเมนต์ของทั้งประเทศเพื่อรองรับความต้องการใช้หินปูนในระยะยาวเพื่อสนองการเติบโตของโครงการก่อสร้างต่าง ๆ นอกจากนี้หินปูนบางส่วนยังสามารถใช้เป็นวัตถุดิบในการผลิตปูนซีเมนต์ขาวอีกด้วย ผลประโยชน์ทางตรงและทางอ้อมที่ภาครัฐจะได้รับ ได้แก่ ผลประโยชน์พิเศษเพื่อประโยชน์แก่รัฐเพื่อตอบแทนการออกประทานบัตร ค่าภาคหลวงแร่ ภาษี การจ้างงาน การกระจายรายได้สู่ท้องถิ่น รวมถึงผลประโยชน์ทางเศรษฐกิจทั้งทางตรงและทางอ้อมที่ได้จากอุตสาหกรรมต่อเนื่องอื่น ๆ ของโครงการ เช่น อุตสาหกรรมปูนซีเมนต์ อุตสาหกรรมก่อสร้าง3.3 **การจัดการด้านสิ่งแวดล้อม** 3.3.1 การทำเหมืองที่ผ่านมาผู้ถือประทานบัตรได้ปฏิบัติตามมาตรการป้องกันและแก้ไขผลกระทบสิ่งแวดล้อมและมาตรการติดตามตรวจสอบคุณภาพสิ่งแวดล้อมที่กำหนดไว้ในรายงานการวิเคราะห์ผลกระทบสิ่งแวดล้อมอย่างครบถ้วน โดยมีการติดตามตรวจสอบผลกระทบทั้งทางด้านฝุ่น เสียง และแรงสั่นสะเทือน พบว่าอยู่ในเกณฑ์มาตรฐานที่กำหนดไว้ โดยการทำเหมืองที่ผ่านมาไม่พบปัญหาเรื่องการร้องเรียนคัดค้าน 3.3.2 การทำเหมืองต่อไปจะมีลักษณะของกิจกรรมเช่นเดียวกับที่ได้ดำเนินการมาแล้ว จึงไม่ก่อให้เกิดผลกระทบสิ่งแวดล้อมที่แตกต่างไปจากเดิมอย่างมีนัยสำคัญ มีการกันพื้นที่ Buffer Zone รอบขอบเขาโดยใช้ต้นไม้และขอบเขาช่วยป้องกันผลกระทบทางด้านทัศนียภาพ ฝุ่น เสียง และแรงสั่นสะเทือน อีกทั้งยังช่วยป้องกันการชะล้างพังทลายของดินและหินออกนอกพื้นที่ได้อย่างดี โดยได้มีการกำหนดมาตรการป้องกันและแก้ไขผลกระทบสิ่งแวดล้อมตามที่ได้เสนอไว้ในรายงานการวิเคราะห์ผลกระทบสิ่งแวดล้อมทั้งในเรื่องการป้องกันฝุ่นละออง ระดับเสียง แรงสั่นสะเทือน คุณค่าต่อคุณภาพชีวิต การจ้างแรงงานการมีส่วนร่วม สุขภาพอนามัยและความปลอดภัยของประชาชน ซึ่งสามารถควบคุมผลกระทบด้านสิ่งแวดล้อมให้อยู่ในเกณฑ์มาตรฐานและมีการติดตามตรวจสอบคุณภาพสิ่งแวดล้อม รวมถึงรายงานผลให้หน่วยงานที่เกี่ยวข้องทราบ3.3.3 การฟื้นฟูพื้นที่ทำเหมืองได้กำหนดให้ดำเนินการสอดคล้องกับแผนผังโครงการทำเหมืองโดยทำการปรับปรุงสภาพพื้นที่ที่ผ่านการทำเหมืองแล้วให้มีความลาดชันที่ปลอดภัย พร้อมทั้งปลูกต้นไม้ทดแทนและปลูกพืชคลุมดินให้สภาพกลมกลืนเป็นธรรมชาติ ทั้งนี้ จะทำการฟื้นฟูควบคู่ไปพร้อมกับการทำเหมือง มีการจัดตั้งกองทุนตามเงื่อนไขที่กำหนดไว้ในรายงานการวิเคราะห์ผลกระทบสิ่งแวดล้อมเพื่อดำเนินกิจกรรมที่เป็นประโยชน์ต่อชุมชนและท้องถิ่นที่ตั้งโครงการ รวมทั้งผู้ขอได้เสนอปรับเพิ่มวงเงินกองทุนตามที่ อก. กำหนดโดยปรับเพิ่มเติมจากเงื่อนไขที่กำหนดไว้ในรายงานการวิเคราะห์ผลกระทบสิ่งแวดล้อม ดังนี้(1) กองทุนเฝ้าระวังสุขภาพ กำหนดจากอัตราการผลิตแร่ในแต่ละปี ในอัตราการผลิตแร่ในแต่ละปี ในอัตรา 0.50 บาทต่อเมตริกตัน แต่ต้องไม่น้อยกว่า 200,000 บาทต่อปี ตลอดอายุประทานบัตร(2) กองทุนพัฒนาหมู่บ้านรอบพื้นที่เหมืองแร่กำหนดจากอัตราการผลิตแร่ในแต่ละปี ในอัตรา1 บาทต่อเมตริกตัน แต่ต้องไม่น้อยกว่า 500,000 บาทต่อไป ตลอดอายุประทานบัตรการบริหารกองทุนโดยมีการจัดตั้งคณะกรรมการมวลชนสัมพันธ์ในลักษณะไตรภาคี ซึ่งมีผู้แทนจากส่วนราชการ ผู้ประกอบการ ชุมชน รวมถึง เจ้าหน้าที่สาธารณสุข ผู้แทนสถานศึกษาและวัดในพื้นที่เข้าร่วมในคณะกรรมการทำหน้าที่บริหารจัดการกองทุนต่าง ๆ เพื่อดำเนินงานสนับสนุนกิจกรรมทางด้านสังคมและการพัฒนาท้องถิ่นโดยผู้ขอต้องรายงานผลการดำเนินงานและสถานะทางการเงินของกองทุนฯ ให้หน่วยงานที่เกี่ยวข้องทราบเป็นระยะ ๆ ตลอดระยะเวลาการดำเนินโครงการ3.3.4 **การตรวจสอบพื้นที่** กรมอุตสาหกรรมพื้นฐานและการเหมืองแร่ได้ตรวจสอบพื้นที่คำขอประทานบัตรทั้ง 13 แปลงดังกล่าวร่วมกับกรมป่าไม้และสำนักงานนโยบายและแผนทรัพยากรธรรมชาติและสิ่งแวดล้อมแล้วปรากฏว่า สภาพพื้นที่คำขอและการใช้ประโยชน์ในพื้นที่ไม่มีการเปลี่ยนแปลงไปจากรายงานการวิเคราะห์ผลกระทบสิ่งแวดล้อมไม่มีปัญหาการร้องเรียนคัดค้านเกี่ยวกับคำขอประทานบัตร การเข้าใช้ประโยชน์ในพื้นที่ไม่ก่อให้เกิดมลภาวะหรือสร้างความขัดแย้งกับราษฎรในพื้นที่แต่อย่างใดความเห็นของ กษ.กษ. พิจารณาแล้วไม่ขัดข้องกับเรื่องนี้ เนื่องจากเป็นการขอทำประโยชน์ในพื้นที่ที่เคยได้รับอนุญาตเดิมและคณะกรรมการผู้ชำนาญการพิจารณารายงานการวิเคราะห์ผลกระทบสิ่งแวดล้อมด้านเหมืองแร่ และคณะกรรมการสิ่งแวดล้อมแห่งชาติได้เห็นชอบรายงานการวิเคราะห์ผลกระทบสิ่งแวดล้อมแล้ว ทั้งนี้ ขอให้หน่วยงานที่เกี่ยวข้องปฏิบัติตามมาตรการป้องกันและแก้ไขผลกระทบสิ่งแวดล้อมและมาตรการติดตามตรวจสอบผลกระทบสิ่งแวดล้อมตามที่ได้กำหนดไว้ในรายงานการวิเคราะห์ผลกระทบสิ่งแวดล้อมอย่างเคร่งครัดด้วย**มติ ครม. :** 1. อนุมัติตามที่ อก. เสนอ ทั้งนี้ ให้ อก. ทส. และหน่วยงานที่เกี่ยวข้องดำเนินการให้เป็นไปตามกฎหมาย ระเบียบ และมติ ครม. ที่เกี่ยวข้องอย่างเคร่งครัด โปร่งใส และตรวจสอบได้ รวมทั้งให้รับความเห็นของคณะกรรมการสิ่งแวดล้อมแห่งชาติ ในการประชุมครั้งที่ 3/2558 เมื่อวันที่ 16 ก.ค. 2558 ไปพิจารณาเนินการในส่วนที่เกี่ยวข้องต่อไปด้วย2. ให้ อก. เป็นหน่วยงานหลักร่วมกับ ทส. และหน่วยงานที่เกี่ยวข้องจัดทำฐานข้อมูลพื้นที่ที่มีศักยภาพในการทำเหมืองแร่ของประเทศรวมถึงการประเมินคุณค่าทางเศรษฐกิจและสังคมของแต่ละพื้นที่ ประเมินสถานการณ์และพิจารณาขีดจำกัดรวมทั้งความเป็นไปได้ในการใช้ประโยชน์พื้นที่ดังกล่าวเพื่อการทำเหมืองแร่ในภาพรวมให้สอดคล้องกับสภาพความเป็นจริง เพื่อใช้เป็นข้อมูลประกอบพิจารณาในเรื่องที่เกี่ยวข้องต่อไป | **หน่วยงานที่รับผิดชอบ** : อก./กษ. (สกม./พด./ส.ป.ก./ชป.)**ประโยชน์ที่ได้รับ :** เพื่อรองรับความต้องการใช้หินปูนในระยะยาวเพื่อสนองการเติบโตของโครงการก่อสร้างต่าง ๆ นอกจากนี้หินปูนบางส่วนยังสามารถใช้เป็นวัตถุดิบในการผลิตปูนซีเมนต์ขาวอีกด้วย**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 25/2559 วันอังคารที่ 21 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **210659****เรื่อง** **:** ร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลทรงธรรม ตำบลหนองปลิง อำเภอเมืองกำแพงเพชร จังหวัดกำแพงเพชร พ.ศ. ....**สารัตถะ :** คค. เสนอ ครม. พิจารณาอนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลทรงธรรม ตำบลหนองปลิง อำเภอเมืองกำแพงเพชร จังหวัดกำแพงเพชร พ.ศ. .... โดยมีสาระสำคัญเป็นการกำหนดเขตที่ดินในบริเวณที่ที่จะเวนคืน ในท้องที่ตำบลทรงธรรม ตำบลหนองปลิง อำเภอเมืองกำแพงเพชร จังหวัดกำแพงเพชร เพื่อสร้างทางหลวงชนบท สายเชื่อมระหว่างทางหลวงแผ่นดินหมายเลข 1 กับทางหลวงแผ่นดินหมายเลข 112 เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนโดยมีรายละเอียดสรุปได้ ดังนี้1. คค. เสนอว่า เนื่องจากปัจจุบันจังหวัดกำแพงเพชรมีปริมาณการจราจรที่เพิ่มขึ้น โดยเฉพาะรถบรรทุกแต่ยังไม่มีถนนที่ต่อเนื่องกับทางเลี่ยงเมืองตามโครงข่ายคมนาคมทำให้บางช่วงเวลารถบรรทุกจะใช้เส้นทางผ่านชุมชน เป็นเหตุให้ถนนในเขตชุมชนเสียหายและเป็นอันตรายต่อชุมชน ซึ่งหากได้มีการก่อสร้างถนนสายดังกล่าวต่อเนื่องกับทางเลี่ยงเมืองจะเป็นการส่งเสริมการคมนาคมที่ปลอดภัยและสามารถใช้เป็นเส้นทางเชื่อมโยงไปจังหวัดสุโขทัยและจังหวัดพิจิตรได้ ทั้งยังสอดคล้องกับการพัฒนาเศรษฐกิจและสังคม2. กรมทางหลวงชนบทได้ดำเนินการสำรวจและออกแบบรายละเอียดโครงการก่อสร้างทางหลวงชนบท สายเชื่อมระหว่างทางหลวงแผ่นดินหมายเลข 1 กับทางหลวงแผ่นดินหมายเลข 112 โดยลักษณะของโครงการก่อสร้างทางหลวงชนบท สายเชื่อมระหว่างทางหลวงแผ่นดินหมายเลข 1 กับทางหลวงแผ่นดินหมายเลข 112 เป็นโครงการก่อสร้างถนนขนาด 4 ช่องจราจร ช่องจราจรกว้างช่องละ 3.50 เมตร เขตทางประมาณ 60.00 เมตร ระยะทางประมาณ 3.51 กิโลเมตร มีพื้นที่ที่ถูกเวนคืนประมาณ 71.72 ไร่ ใช้งบประมาณในการดำเนินโครงการประมาณ 1,293.37 ล้านบาท (งบประมาณในการเวนคืน 83.37 ล้านบาท และงบประมาณในการก่อสร้าง 1,210 ล้านบาท)3. ผลการคาดการณ์ปริมาณการจราจรและผลการวิเคราะห์สภาพการจราจรในอนาคตพบว่าในปี พ.ศ. 2562 อยู่ในช่วง 12,198 pcu/วัน ,ในปี พ.ศ. 2572 เพิ่มขึ้นเป็น 14,639 pcu/วัน ,ในปี พ.ศ. 2582 เพิ่มขึ้นเป็น 17,098 pcu/วัน และในปี พ.ศ. 2592 เพิ่มขึ้นเป็น 19,598 pcu/วัน เมื่อพิจารณาเปรียบเทียบปริมาณจราจรบนโครงข่ายถนนโดยรอบกรณีมีและไม่มีโครงการแล้วพบว่ากรณีมีโครงการจะช่วยบรรเทาปัญหาจราจรที่ติดขัดบนทางหลวงแผ่นดินหมายเลข 101 และทางหลวงแผ่นดินหมายเลข 112 ช่วงสะพานข้ามแม่น้ำลงได้และสามารถรองรับการขยายตัวของเมืองและการพัฒนาพื้นที่ในอนาคต ทั้งนี้ กรมทางหลวงชนบทได้ดำเนินการจัดให้มีการรับฟังความคิดเห็นของประชาชนผู้มีส่วนได้เสียกับโครงการก่อสร้างถนนสายดังกล่าว ตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ. 2548 แล้วความเห็นของ กษ.กษ. พิจารณาแล้ว เห็นว่าการตราพระราชกฤษฎีกาฉบับนี้เป็นไปตามขั้นตอนของกฎหมายที่กำหนดให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปในที่ดินของเจ้าของหรือผู้ครอบครองโดยชอบด้วยกฎหมาย เพื่อทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน ในท้องที่ตำบลทรงธรรม ตำบลหนองปลิง อำเภอเมืองกำแพงเพชร จังหวัดกำแพงเพชร ก่อนดำเนินการก่อสร้างทางหลวงชนบท สายเชื่อมระหว่างทางหลวงแผ่นดินหมายเลข 1 กับทางหลวงแผ่นดินหมายเลข 112 แต่อย่างไรก็ตาม เนื่องจากในท้องที่ตำบลทรงธรรม ตำบลหนองปลิง อำเภอเมืองกำแพงเพชร จังหวัดกำแพงเพชร ได้มีการกำหนดให้เป็นเขตปฏิรูปที่ดินเพื่อเกษตรกรรม จึงเห็นควรให้กระทรวงคมนาคมตรวจสอบแนวเขตที่ดินที่จะเวนคืนให้ชัดเจนอีกครั้งหนึ่งด้วย**มติ ครม. :** อนุมัติหลักการร่างพระราชกฤษฎีกาดังกล่าว ตามที่ คค. เสนอ และให้ส่ง สคก. ตรวจพิจารณา โดยให้รับความเห็นของ กษ. ไปประกอบการพิจารณาด้วย แล้วดำเนินการต่อไปได้ | **หน่วยงานที่รับผิดชอบ** : คค./กษ. (ชป.)**ประโยชน์ที่ได้รับ :** เพื่ออำนวยความสะดวกและความรวดเร็วแก่การจราจรและการขนส่งทางบกอันเป็นกิจการสาธารณูปโภค**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 25/2559 วันอังคารที่ 21 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **210659****เรื่อง** **:** ร่างพระราชกฤษฎีกากำหนดให้สัตว์ป่าบางชนิดเป็นสัตว์ป่าสงวน พ.ศ. ....**สารัตถะ :** ทส. เสนอ ครม. พิจารณาอนุมัติหลักการร่างพระราชกฤษฎีกากำหนดให้สัตว์ป่าบางชนิดเป็นสัตว์ป่าสงวน พ.ศ. .... ซึ่งมีสาระสำคัญเป็นการกำหนดสัตว์ทะเลหายากจำนวน 4 ชนิด เป็นสัตว์ป่าสงวน ได้แก่ ปลาฉลามวาฬ (Rhincodon typus) วาฬบรูด้า (Balaenoptera edeni) วาฬโอมูระ (Balaenoptera omurai) และเต่ามะเฟือง (Dermochelys coriacea)โดยมีรายละเอียดสรุปได้ ดังนี้1. ทส. เสนอว่า ปลาฉลามวาฬ (Rhincodon typus) วาฬบรูด้า (Balaenoptera edeni) วาฬโอมูระ (Balaenoptera omurai) และเต่ามะเฟือง (Dermochelys coriacea) เป็นสัตว์ทะเลหายาก มีสภาพใกล้สูญพันธุ์จนถึงใกล้สูญพันธุ์อย่างยิ่ง มีบทบาทและมีความสำคัญต่อระบบนิเวศทางทะเล อยู่ด้านบนของห่วงโซ่อาหาร ช่วยรักษาความสมดุล และเป็นตัวชี้วัดความสมบูรณ์ของระบบนิเวศ มีความสำคัญในระดับนานาชาติเนื่องจากมีการอพยพไปมาระหว่างประเทศ และเป็น flagship species ของการอนุรักษ์ และยังมิได้รับการคุ้มครองตามกฎหมาย ประกอบกับประเทศไทยเข้าเป็นภาคีอนุสัญญาว่าด้วยการค้าระหว่างประเทศซึ่งชนิดพันธุ์สัตว์ป่าและพืชป่าใกล้สูญพันธุ์ (Convention on International Tread in Endangered Species of Wild Fauna and Flora (CITES) จึงมีพันธกรณีที่ต้องปฏิบัติตามอนุสัญญาที่กำหนดให้ประเทศสมาชิกต้องมีมาตรการในการสงวนและคุ้มครองสัตว์ป่าอย่างเหมาะสม2. ในคราวประชุมคณะกรรมการสงวนและคุ้มครองสัตว์ป่าแห่งชาติ ครั้งที่ 2/2558 เมื่อวันที่ 9 ต.ค. 2558 มีมติเห็นชอบให้ปลาฉลามวาฬ (Rhincodon typus) วาฬบรูด้า (Balaenoptera edeni) วาฬโอมูระ (Balaenoptera omurai) และเต่ามะเฟือง (Dermochelys coriacea) เป็นสัตว์ป่าสงวน และเห็นชอบร่างพระราชกฤษฎีกาดังกล่าวความเห็นของ กษ.กษ. พิจารณาแล้วเห็นว่า เพื่อกำหนดให้มีการป้องกันและคุ้มครองสัตว์ทะเลหายากไม่ให้สูญพันธุ์จากทะเลไทย จำเป็นต้องมีมาตรการในการคุ้มครองที่เข้มข้นและเหมาะสมกับสถานการณ์ภัยคุกคามในปัจจุบัน จึงเห็นด้วยกับหลักการในการออกพระราชกฤษฎีกาดังกล่าว**มติ ครม. :** อนุมัติหลักการร่างพระราชกฤษฎีกากำหนดให้สัตว์ป่าบางชนิดเป็นสัตว์ป่าสงวน พ.ศ. .... ตามที่ ทส. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : ทส./กษ. (สกม.)**ประโยชน์ที่ได้รับ :** เพื่อให้ความคุ้มครอง ปลาฉลามวาฬ (Rhincodon typus) วาฬบรูด้า (Balaenoptera edeni) วาฬโอมูระ (Balaenoptera omurai) และเต่ามะเฟือง (Dermochelys coriacea) ในระดับที่เข้มข้นขึ้นมิให้สูญพันธุ์ไปจากทะเลไทย**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 25/2559 วันอังคารที่ 21 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **210659****เรื่อง** **:** ร่างกฎกระทรวงกำหนดให้พื้นที่ตำบลบางแก้ว ตำบลบางจะเกร็ง ตำบลแหลมใหญ่ และตำบลคลองโคน อำเภอเมืองสมุทรสงคราม จังหวัดสมุทรสงคราม เป็นเขตพื้นที่คุ้มครองสิ่งแวดล้อม พ.ศ. ....**สารัตถะ :** ทส. เสนอ ครม. พิจารณาอนุมัติหลักการร่างกฎกระทรวงกำหนดให้พื้นที่ตำบลบางแก้ว ตำบลบางจะเกร็ง ตำบลแหลมใหญ่ และตำบลคลองโคน อำเภอเมืองสมุทรสงคราม จังหวัดสมุทรสงคราม เป็นเขตพื้นที่คุ้มครองสิ่งแวดล้อม พ.ศ. .... ซึ่งมีสาระสำคัญเป็นการกำหนดให้พื้นที่ดังกล่าวเป็นเขตพื้นที่คุ้มครองสิ่งแวดล้อม โดยกำหนดมาตรการห้ามกระทำการหรือประกอบกิจการ มาตรการบริหารจัดการและกำกับดูแลผลการคุ้มครองสิ่งแวดล้อม และการจัดทำแผนการฟื้นฟูทรัพยากรธรรมชาติและสิ่งแวดล้อมในพื้นที่ดังกล่าว เพื่อรักษาพื้นที่ชุ่มน้ำดอนหอยหลอดซึ่งเป็นพื้นที่ชุ่มน้ำที่มีความสำคัญระหว่างประเทศ (Ramsar Site) ไม่ให้เสื่อมสภาพลงและมีระบบนิเวศน์ตามธรรมชาติที่สมบูรณ์ ซึ่งคณะกรรมการสิ่งแวดล้อมแห่งชาติได้ให้ความเห็นชอบแล้วโดยมีรายละเอียดสรุปได้ ดังนี้1. ทส. เสนอว่า พื้นที่ชุ่มน้ำดอนหอยหลอด จังหวัดสมุทรสงคราม มีแนวโน้มที่จะมีสภาพเสื่อมโทรมลงเป็นผลกระทบจากกิจกรรมต่างๆ ของมนุษย์และจากธรรมชาติ สภาพปัญหาที่เกิดขึ้นในพื้นที่ ได้แก่ การเพิ่มขึ้นของน้ำเสีย ขยะมูลฝอยและสิ่งปฏิกูลจากการขยายตัวของชุมชนการท่องเที่ยวและอุตสาหกรรม การสร้างร้านอาหารรุกล้ำลงไปในทะเล การกัดเซาะชายฝั่งและการลดลงของสัตว์น้ำ โดยเฉพาะอย่างยิ่งหอยหลอดซึ่งเป็นชนิดพันธุ์ที่มีความสำคัญทางเศรษฐกิจและไม่พบมากนักตามชายฝั่งทะเลอ่าวไทยแห่งอื่น แต่พบมากในบริเวณดังกล่าว ดังนั้น เพื่อการรักษาพื้นที่ชุ่มน้ำดอนหอยหลอดซึ่งเป็นพื้นที่ชุ่มน้ำมีความสำคัญระหว่างประเทศไม่ให้เสื่อมสภาพลงและมีระบบนิเวศน์ตามธรรมชาติที่สมบูรณ์ จึงจำเป็นเร่งด่วนที่ต้องกำหนดให้พื้นที่นี้เป็นเขตพื้นที่คุ้มครองสิ่งแวดล้อม2. คณะกรรมการสิ่งแวดล้อมแห่งชาติ ในการประชุมครั้งที่ 1/2559 เมื่อวันที่ 19 ก.พ. 2559มีมติเห็นชอบกับร่างกฎกระทรวงกำหนดให้พื้นที่ตำบลบางแก้ว ตำบลบางจะเกร็ง ตำบลแหลมใหญ่ และตำบลคลองโคน อำเภอเมืองสมุทรสงคราม จังหวัดสมุทรสงคราม เป็นเขตพื้นที่คุ้มครองสิ่งแวดล้อม ตามความเห็นของคณะอนุกรรมการพิจารณาการจัดการด้านสิ่งแวดล้อมในเขตพื้นที่คุ้มครองสิ่งแวดล้อมและมอบหมายให้สำนักงานนโยบายและแผนทรัพยากรธรรมชาติและสิ่งแวดล้อมนำร่างกฎกระทรวงในเรื่องนี้เสนอ ครม. พิจารณาต่อไป ประกอบกับสำนักงานนโยบายและแผนทรัพยากรธรรมชาติและสิ่งแวดล้อมได้ดำเนินการรับฟังความคิดเห็นของประชาชนในพื้นที่ด้วยแล้วความเห็นของ กษ.กษ. พิจารณาแล้ว เห็นด้วยกับหลักการร่างกฎกระทรวงกำหนดพื้นที่ตำบลบางแก้ว ตำบลบางจะเกร็ง ตำบลแหลมใหญ่ และตำบลคลองโคน อำเภอเมืองสมุทรสงคราม จังหวัดสมุทรสงคราม เป็นเขตพื้นที่คุ้มครองสิ่งแวดล้อม แต่โดยที่ข้อ 7 (11) ในร่างกฎกระทรวงฯ ของ ทส. ได้กำหนดเรื่องการทำประมงไว้ด้วย ดังนั้น จึงมีข้อสังเกตเพิ่มเติมว่า ทส. ควรกำหนดเรื่องการทำประมงดังกล่าวให้สอดคล้องกับพระราชกำหนดการประมง พ.ศ. 2558 และกฎหมายลำดับรองที่เกี่ยวข้อง อาทิ ประกาศกระทรวงเกษตรและสหกรณ์ เรื่อง กำหนดเงื่อนไขเกี่ยวกับรูปแบบของอวน ขนาดของเรือ วิธีที่ใช้ บริเวณพื้นที่ และระยะเวลาในการทำการประมง ที่ผู้ทำการประมงด้วยเครื่องมืออวนรุนเคย ที่ใช้ประกอบเรือยนต์ทำการประมงต้องปฏิบัติ พ.ศ. 2559 ลงวันที่ 8 ม.ค. 2559 เพื่อป้องกันมิให้เกิดปัญหาหรือข้อขัดข้องอันอาจจะมีขึ้นจากการบังคับใช้กฎหมายที่เกี่ยวข้อง**มติ ครม. :** อนุมัติหลักการร่างกฎกระทรวงดังกล่าว ตามที่ ทส. เสนอ และให้ส่ง สคก. ตรวจพิจารณา โดยรับความเห็นของ กษ. พน. วธ. และ อก. ไปประกอบการพิจารณาด้วย แล้วดำเนินการต่อไปได้ | **หน่วยงานที่รับผิดชอบ** : ทส./กษ. (สกม.)**ประโยชน์ที่ได้รับ :** เพื่อแก้ไขปัญหาสภาพปัญหาที่เกิดขึ้นในปัจจุบันตลอดจนคุ้มครองทรัพยากรธรรมชาติและสิ่งแวดล้อมในพื้นที่ให้มีคุณภาพที่ดีขึ้น**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 25/2559 วันอังคารที่ 21 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **210659****เรื่อง** **:** ผลการประชุมคณะกรรมการอำนวยการจัดระบบศูนย์ราชการ (กศร.) ครั้งที่ 1/2559**สารัตถะ :** รองนายกรัฐมนตรี (นายสมคิด จาตุศรีพิทักษ์) ประธานกรรมการอำนวยการจัดระบบศูนย์ราชการ เสนอ ครม. ดังนี้1. รับทราบผลการประชุมคณะกรรมการอำนวยการจัดระบบศูนย์ราชการ (กศร.) ครั้งที่ 1/25592. ให้ความเห็นชอบแผนการดำเนินการใช้ที่ดินของหน่วยงานรัฐ จังหวัดสระบุรี3. ให้ความเห็นชอบแผนแม่บทศูนย์ราชการจังหวัดกาฬสินธุ์และการใช้ที่ดินราชพัสดุเป็นที่ตั้งศูนย์ราชการจังหวัดกาฬสินธุ์แห่งใหม่โดยมีรายละเอียดสรุปได้ ดังนี้สำนักงานคณะกรรมการพัฒนาการเศรษฐกิจและสังคมแห่งชาติ ในฐานะฝ่ายเลขานุการคณะกรรมการอำนวยการจัดระบบศูนย์ราชการ รายงานผลการประชุม กศร. ครั้งที่ 1/2559 เมื่อวันที่ 28 ม.ค. 2559 สรุปได้ ดังนี้1. **เรื่องเพื่อทราบ** จำนวน 5 เรื่อง1.1 รับทราบรายงานความเป็นมา อำนาจหน้าที่ และผลการดำเนินงานของประธานกรรมการอำนวยการจัดระบบศูนย์ราชการ (กศร.) ตามระเบียบสำนักนายกรัฐมนตรี ว่าด้วยการอำนวยการจัดระบบศูนย์ราชการ พ.ศ. 2539 และที่แก้ไขเพิ่มเติม 1.2 รับทราบการแต่งตั้งผู้ทรงคุณวุฒิของ กศร. จำนวน 2 ราย ได้แก่ นายปรีดิ์ บรุณศิริ เป็นผู้ทรงคุณวุฒิด้านการพัฒนาเมืองและชุมชน และนายดิสทัต โหตระกิตย์ เป็น ผู้ทรงคุณวุฒิด้านกฎหมาย1.3 รับทราบผลการดำเนินงานของอนุกรรมการพิจารณาสถานที่ทำงานของหน่วยงานราชการในเขต กทม. และเมืองหลัก และมอบหมายคณะอนุกรรมการฯ เร่งรัดการจัดทำแผนการใช้ที่ดินและผังแม่บทศูนย์ราชการของจังหวัดในความรับผิดชอบให้แล้วเสร็จเพื่อเสนอ กศร. พิจารณาตามขั้นตอนต่อไป1.4 รับทราบผลการดำเนินงานของคณะอนุกรรมการจัดวางผังแม่บทศูนย์ราชการส่วนภูมิภาค และมอบหมายคณะอนุกรรมการฯ เร่งรัดการจัดทำแผนการใช้ที่ดินและผังแม่บทศูนย์ราชการของจังหวัดในความรับผิดชอบให้แล้วเสร็จเพื่อเสนอ กศร. พิจารณาตามขั้นตอนต่อไป1.5 รับทราบโครงการพัฒนาพื้นที่ส่วนขยายศูนย์ราชการเฉลิมพระเกียรติ 80 พรรษา 5 ธ.ค. 2550 2. **เรื่องเพื่อพิจารณา** จำนวน 3 เรื่อง 2.1 **การขอปรับผังการใช้ประโยชน์พื้นที่ศูนย์ราชการเฉลิมพระเกียรติ 80 พรรษา 5 ธ.ค. 2550 ของ ธพส.** โดย ธพส. ได้ขอปรับผังการใช้ประโยชน์โครงการฯ จำนวน 2 พื้นที่ ได้แก่ (1) **พื้นที่สำหรับโครงการก่อสร้างอาคารที่ทำการศาลปกครองสูงสุด** (2) **พื้นที่สำหรับโครงการศูนย์รวมร้านอาหารและร้านค้า** ซึ่งที่ประชุมมีความเห็นและประเด็นอภิปรายสรุปได้ ดังนี้2.1.1 การปรับเปลี่ยนการใช้ประโยชน์พื้นที่ภายในโครงการฯ จากผังที่กำหนดให้เป็นพื้นที่สวนหรือลานโล่งส่วนกลางให้เป็นพื้นที่สำนักงานหรือพื้นที่พาณิชย์2.1.2. ปัจจุบันโครงการฯ ประสบปัญหาการจราจรติดขัดโดยเฉพาะการเข้า – ออก ในช่วงเวลาเร่งด่วน2.1.3 เนื่องจากมีความลักลั่นระหว่างอำนาจหน้าที่ของ กศร. กับอำนาจหน้าที่ของคณะอนุกรรมการพิจารณาสถานที่ทำงานของหน่วยราชการในเขต กทม. และเมืองหลัก เห็นควรมีการปรับแก้ไขระเบียบสำนักนายกรัฐมนตรีว่าด้วย การอำนวยการจัดระบบศูนย์ราชการ พ.ศ. 2539 ให้ชัดเจน**มติที่ประชุมฯ**(1) เห็นชอบกรอบของการปรับแก้ไขผังการใช้ประโยชน์โครงการฯ และมอบหมายให้คณะอนุกรรมการพิจารณาสถานที่ทำงานของหน่วยราชการในเขต กทม. และเมืองหลัก เช่น ระบบจราจร และส่งผลกลับมายัง กศร. ก่อนนำเสนอ ครม. ต่อไป(2) มอบหมายให้ ธพส. และหน่วยงานที่เกี่ยวข้องเร่งรัดดำเนินการก่อสร้างทางเข้าออก รวมทั้งวางแผนระบบจราจรเพื่อความสะดวกแก่เจ้าหน้าที่ และรายงานความก้าวหน้าในการประชุมครั้งถัดไป(3) มอบหมายฝ่ายเลขานุการ กศร. พิจารณาปรับปรุงระเบียบสำนักนายกรัฐมนตรีว่าด้วยการอำนวยการจัดระบบศูนย์ราชการ พ.ศ. 2539 เพื่อแก้ไขปัญหาความลักลั่นในเรื่องอำนาจหน้าที่ของ กศร. 2.2 **แผนการใช้ที่ดินของหน่วยงานรัฐ จังหวัดสระบุรี**2.2.1 **ความเป็นมา**(1) วันที่ 30 มิ.ย. 2558 คณะอนุกรรมการพิจารณาสถานที่ทำงานของหน่วยราชการในเขต กทม. และเมืองหลัก มีมติเห็นชอบในแผนการใช้ที่ดินของหน่วยงานของรัฐจังหวัดสระบุรี โดยให้จังหวัดปรับปรุงรายละเอียดของแผนฯ ตามข้อคิดเห็นของคณะอนุกรรมการฯ และนำเสนอขั้นต่อไป(2) วันที่ 23 ก.ค. 2558 สำนักนโยบายและแผนทรัพยากรธรรมชาติและสิ่งแวดล้อมในฐานะฝ่ายเลขานุการคณะอนุกรรมการฯ ได้ตรวจสอบผลการปรับปรุงแผนฯ แล้ว จึงเสนอเรื่องแผนการใช้ที่ดินของหน่วยงานของรัฐจังหวัดสระบุรีต่อ กศร. ให้ความเห็นชอบ ทั้งนี้ จังหวัดได้รับการจัดสรรงบประมาณในการก่อสร้างอาคารศาลากลางแห่งใหม่ (อาคารศาลากลาง อาคารประกอบ โครงสร้างพื้นฐาน) วงเงินรวม 598.50 ล้านบาท ระยะเวลาดำเนินการ 3 ปี (พ.ศ. 2558 – 2560)2.2.2 **สาระสำคัญของแผนการใช้ที่ดิน**จังหวัดสระบุรีสำรวจอัตรากำลังการถือครองพื้นที่บทบาทและหน้าที่ส่วนราชการ พบว่ามีความต้องการพื้นที่ศาลากลางใหม่ 24 หน่วยงาน รวมพื้นที่ประมาณ 6,500 ตร.ม. และส่วนราชการที่ขอใช้ที่ดินในบริเวณศูนย์ราชการใหม่เพื่อสร้างอาคาร จำนวน 10 หน่วยงาน จังหวัดสระบุรีได้กำหนดพื้นที่ที่มีความเป็นไปได้สำหรับการพัฒนาเป็นศูนย์ราชการ 4 พื้นที่ ได้แก่(1) **ศูนย์บริหาร** ใช้พื้นที่ราชพัสดุโครงการชลประทานคลองเพียว – เสาไห้(2) **ศูนย์ปฏิบัติการด้านสุขภาพ** ใช้พื้นที่ศาลากลางเดิมยังเป็นที่ตั้งของที่ว่าการอำเภอเมืองจังหวัดสระบุรี เมื่อหน่วยงานย้ายออกจากพื้นที่แล้วจังหวัดจะพัฒนาเป็นสถานที่ทำงานด้านสาธารณสุข(3) **ศูนย์ปฏิบัติการด้านการพักผ่อนหย่อนใจ** ใช้พื้นที่เขาตะกร้าเพื่อพัฒนาเป็นพื้นที่พักผ่อน และเป็นจุดหมายตาของเมืองสระบุรีในอนาคตควบคู่กันไปกับศูนย์บริหารบริเวณคลองเพียว(4) **ศูนย์บริการหรือศูนย์บ้านพัก** ใช้พื้นที่ที่เป็นสถานที่ทำงานเดิมของหน่วยงานของรัฐที่ได้โยกย้ายไปอยู่ในศูนย์บริหาร นอกจากนี้มีหน่วยงานที่มีการตั้งและอาคารสำนักงานเขตของตนเองแล้วภายนอกศูนย์ราชการดังกล่าวอีก 19 หน่วยงาน**มติที่ประชุมฯ**(1) เห็นชอบแผนการใช้ที่ดินของหน่วยงานภาครัฐ จังหวัดสระบุรีตามที่ฝ่ายเลขานุการเสนอ และมอบหมายให้ฝ่ายเลขานุการเสนอ ครม. เพื่อพิจารณาต่อไป(2) มอบหมายให้จังหวัดสระบุรีจัดทำแผนผังแม่บทศูนย์ราชการและเสนอขออนุมัติตามขั้นตอนต่อไป2.3 **แผนแม่บทศูนย์ราชการจังหวัดกาฬสินธุ์และการใช้ที่ดินราชพัสดุเป็นที่ตั้งศูนย์ราชการจังหวัดกาฬสินธุ์แห่งใหม่**2.2.3 **ความเป็นมา**(1) วันที่ 15 ม.ค. 2559 คณะอนุกรรมการจัดวางผังแม่บทศูนย์ราชการส่วนภูมิภาคได้มีมติเห็นชอบพื้นที่ตั้งศูนย์ราชการจังหวัดกาฬสินธุ์แห่งใหม่ และผังแม่บทศูนย์ราชการจังหวัดกาฬสินธุ์ ตามที่จังหวัดกาฬสินธุ์ โดยให้จังหวัดปรับปรุงรายละเอียดของแผนฯ ตามข้อคิดเห็นของคณะอนุกรรมการนฯ และนำเสนอขั้นตอนต่อไป(2) วันที่ 10 ก.พ. 2559 มท. ในฐานะฝ่ายเลขานุการคณะอนุกรรมการฯ ได้ตรวจสอบผลการปรับปรุงและเสนอเรื่องแผนแม่บทศูนย์ราชการจังหวัดกาฬสินธุ์และการใช้ที่ดินราชพัสดุเป็นที่ตั้งศูนย์ราชการจังหวัดกาฬสินธุ์แห่งใหม่ต่อ กศร. ทั้งนี้ จังหวัดได้รับการจัดสรรงบประมาณในการก่อสร้างอาคารศาลากลางใหม่ วงเงินรวม 688.672 ล้านบาท ระยะเวลาดำเนินการ 3 ปี (พ.ศ. 2559 – 2561)2.2.4 **สาระสำคัญของแผนการใช้ที่ดิน**จังหวัดกาฬสินธุ์ได้สำรวจและรวบรวมข้อมูลส่วนราชการในจังหวัด โดยมีส่วนราชการขอเข้าใช้พื้นที่บนอาคารศาลากลางจังหวัดหลังใหม่ จำนวน 26 หน่วยงาน และส่วนราชการที่ขอใช้ที่ดินในบริเวณศูนย์ราชการจังหวัด จำนวน 5 หน่วยงาน จังหวัดกาฬสินธุ์จึงได้กำหนดพื้นที่ที่มีความเป็นไปได้สำหรับการพัฒนาเป็นศูนย์ราชการ 2 พื้นที่ ได้แก่(1) **ศูนย์บริหาร** ใช้พื้นที่ราชพัสดุหมายเลขทะเบียน ที่ ส.กส.1666 (บางส่วน) และที่ กส.587 (บางส่วน) รวม 26 หน่วยงาน(2) **ศาลากลางเดิม** ปรับปรุงอาคารหน้าเป็นพิพิธภัณฑ์ของดีเมืองกาฬสินธุ์ เป็นศูนย์การศึกษา อาคารด้านหลังมอบให้โรงพยาบาลกาฬสินธุ์ ยังมีหน่วยงานที่มีที่ตั้งและอาคารสำนักงานของตนเอง ภายนอกศูนย์ราชการอีก 61 หน่วยงาน2.2.5 **สาระสำคัญของผังแม่บทศูนย์ราชการ**จังหวัดกาฬสินธุ์ ได้วางผังแม่บทศูนย์ราชการประกอบด้วย อาคารศาลากลาง อาคารหอประชุมรวมกิจกรรมและพื้นที่สำรองสำหรับหน่วยงานในอนาคต เห็นชอบที่ตั้งของพื้นที่โครงการจัดตั้งศูนย์ราชการจังหวัดกาฬสินธุ์บนที่ราชพัสดุ แปลงหมายเลขทะเบียน ที่ ส.กส.1666 (บางส่วน) เนื้อที่ 65-1-96 ไร่ และแปลงหมายเลขทะเบียน ที่ กส 587 (บางส่วน) เนื้อที่ 31-0-46 ไร่ รวมเนื้อที่เป็น 96-1-60 ไร่ พื้นที่ดังกล่าวไม่มีพื้นที่ชุ่มน้ำที่ได้รับการขึ้นทะเบียนเป็นพื้นที่ชุ่มน้ำที่มีความสำคัญระดับนานาชาติ ตามมติ ครม. เมื่อวันที่ 1 ส.ค. 2543 และมติ ครม. วันที่ 3 พ.ย. 2552**มติที่ประชุมฯ**เห็นชอบแผนแม่บทศูนย์ราชการจังหวัดกาฬสินธุ์และการใช้ที่ดินราชพัสดุเป็นที่ตั้งศูนย์ราชการแห่งใหม่ และมอบหมายให้ฝ่ายเลขานุการเสนอ ครม. เพื่อพิจารณาต่อไปความเห็นของ กษ.กษ. ได้พิจารณารายละเอียดของผลการประชุมคณะกรรมการอำนวยการจัดระบบศูนย์ราชการ (กศร.) ครั้งที่ 1/2559 แล้ว เห็นด้วยในหลักการของแผนการใช้ที่ดินของหน่วยงานรัฐ จังหวัดสระบุรี และแผนแม่บทศูนย์ราชการจังหวัดกาฬสินธุ์และการใช้ที่ดินราชพัสดุเป็นที่ตั้งศูนย์ราชการจังหวัดกาฬสินธุ์แห่งใหม่ ตามที่ กศร. เสนอ เนื่องจากการดำเนินการตามแผนดังกล่าวเป็นการจัดระบบสถานที่ให้เพียงพอต่อการปฏิบัติราชการของหน่วยงานในพื้นที่ และเป็นการอำนวยความสะดวกในการติดต่อราชการให้กับประชาชน โดยที่การดำเนินการดังกล่าวไม่มีผลกระทบต่อการดำเนินงานของ กษ. แต่อย่างใด**มติ. ครม.** : รับทราบและเห็นชอบตามมติคณะกรรมการอำนวยการจัดระบบศูนย์ราชการ ครั้งที่ 1/2559 เมื่อวันที่ 28 มี.ค. 2559 ตามที่ประธานกรรมการอำนวยการจัดศูนย์ราชการเสนอ โดยให้ส่วนราชการที่เกี่ยวข้องรับความเห็นของ กค. และ สงป. ไปพิจารณาดำเนินการ รวมทั้งให้ปฏิบัติตามกฎหมายและระเบียบที่เกี่ยวข้องต่อไปด้วย | **หน่วยงานที่รับผิดชอบ** : กศร./กษ. (ชป.)**ประโยชน์ที่ได้รับ :** เป็นการอำนวยความสะดวกในการติดต่อราชการให้กับประชาชน**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 25/2559 วันอังคารที่ 21 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **210659****เรื่อง** **:** ร่างกฎกระทรวงกำหนดให้พื้นที่ตำบลทรงคนอง ตำบลบางกระสอบ ตำบลบางน้ำผึ้ง ตำบลบางยอ ตำบลบางกะเจ้า และตำบลบางกอบัว อำเภอพระประแดง จังหวัดสมุทรปราการ เป็นเขตพื้นที่คุ้มครองสิ่งแวดล้อม และข้อเสนอเชิงนโยบาย**สารัตถะ :** ทส. เสนอ ครม. พิจารณา ดังนี้ 1. อนุมัติหลักการร่างกฎกระทรวงกำหนดให้พื้นที่ตำบลทรงคนอง ตำบลบางกระสอบ ตำบลบางน้ำผึ้ง ตำบลบางยอ ตำบลบางกะเจ้า และตำบลบางกอบัว อำเภอพระประแดง จังหวัดสมุทรปราการ เป็นเขตพื้นที่คุ้มครองสิ่งแวดล้อม 2. รับทราบข้อเสนอเชิงนโยบาย เพื่อการอนุรักษ์พื้นที่บางกะเจ้า การจัดการระบบนิเวศน์ และการดำเนินการเกี่ยวกับผังเมืองที่คณะกรรมการสิ่งแวดล้อมแห่งชาติได้ให้ความเห็นชอบแล้วโดยมีรายละเอียดสรุปได้ ดังนี้1. เนื่องจากพื้นที่บางกะเจ้าเป็นพื้นที่เกษตรกรรม และพื้นที่สีเขียวขนาดใหญ่ที่อยู่ใกล้กรุงเทพมหานคร รัฐบาลได้กำหนดให้อนุรักษ์เป็นพื้นที่สีเขียวตามมติ ครม. เมื่อวันที่ 14 ก.ย. 2520 เพื่อเป็น “ปอด” ของกรุงเทพมหานครและปริมณฑล ซึ่งพื้นที่บางกะเจ้ายังมีสภาพเป็นพื้นที่ชุ่มน้ำตามธรรมชาติที่ล้อมรอบด้วยแม่น้ำเจ้าพระยา2. เนื่องจากปัจจุบันพื้นที่ตำบลทรงคนอง ตำบลบางกระสอบ ตำบลบางน้ำผึ้ง ตำบลบางยอ ตำบลบางกะเจ้า และตำบลบางกอบัว อำเภอพระประแดง จังหวัดสมุทรปราการ เริ่มมีการเปลี่ยนแปลงการใช้ประโยชน์ที่ดินจากพื้นที่เกษตรกรรมเป็นพื้นที่ชุมชนเพิ่มมากขึ้น ซึ่งเป็นสาเหตุสำคัญที่ส่งผลให้เกิดปัญหาสิ่งแวดล้อมในพื้นที่ เช่น พื้นที่ร่องสวนหลายแห่งถูกปรับ โดยใช้ดินถมทับท้องร่องและลำประโดงให้เป็นพื้นที่ว่างเปล่าขนาดใหญ่ เพื่อเตรียมปลูกสร้างบ้านเรือน พื้นที่ติดริมแม่น้ำเจ้าพระยาส่วนมากเป็นที่ดินของบุคคลภายนอก โรงงาน และที่พัก (โฮมสเตย์) ทำให้ต้นไม้ถูกตัดรวมทั้งป่าชายเลนริมน้ำ เพื่อเป็นการอนุรักษ์พื้นที่นี้ไว้ จึงมีความจำเป็นต้องกำหนดให้พื้นที่นี้เป็นเขตพื้นที่คุ้มครองสิ่งแวดล้อม3. คณะกรรมการสิ่งแวดล้อมแห่งชาติ ในการประชุมครั้งที่ 1/2559 เมื่อวันที่ 19 ก.พ. 2559 ได้พิจารณาร่างกฎกระทรวงกำหนดให้พื้นที่ตำบลทรงคนอง ตำบลบางกระสอบ ตำบลบางน้ำผึ้ง ตำบลบางยอ ตำบลบางกะเจ้า และตำบลบางกอบัว อำเภอพระประแดง จังหวัดสมุทรปราการ เป็นเขตพื้นที่คุ้มครองสิ่งแวดล้อม พ.ศ. .... รวมทั้งข้อเสนอเชิงนโยบาย และมีมติเห็นชอบร่างกฎกระทรวงและข้อเสนอเชิงนโยบายดังกล่าว โดยมอบให้สำนักนโยบายและแผนทรัพยากรธรรมชาติและสิ่งแวดล้อมนำเสนอ ครม. ต่อไป ประกอบกับสำนักนโยบายและแผนทรัพยากรธรรมชาติและสิ่งแวดล้อมได้ดำเนินการหารือกับผู้บริหารและเจ้าหน้าที่องค์กรปกครองส่วนท้องถิ่น จัดประชุมหารือรวมกับผู้ทรงคุณวุฒิในคณะกรรมการสิ่งแวดล้อมแห่งชาติด้วยแล้วความเห็นของ กษ. กษ. ได้พิจารณาแล้ว เห็นด้วยในหลักการร่างกฎกระทรวงและข้อเสนอแนะเชิงนโยบายดังกล่าว เนื่องจากพื้นที่ดังกล่าวเริ่มมีการเปลี่ยนแปลงการใช้ประโยชน์ที่ดินจากพื้นที่เกษตรกรรมเป็นพื้นที่ชุมชนเพิ่มมากขึ้นซึ่งส่งผลให้เกิดปัญหาสิ่งแวดล้อม ดังนั้น ควรอนุรักษ์พื้นที่ดังกล่าวให้เป็นเขตพื้นที่คุ้มครองอนุรักษ์สิ่งแวดล้อม เพื่อรักษาไว้ซึ่งระบบนิเวศน์ตามธรรมชาติต่อไป**มติ. ครม.** : 1. อนุมัติหลักการร่างกฎกระทรวงดังกล่าว ตามที่ ทส. เสนอ และให้ส่ง สคก. ตรวจพิจารณา โดยรับความเห็นของ อก. ไปประกอบการพิจารณาด้วย แล้วดำเนินการต่อไปได้2. รับทราบข้อเสนอเชิงนโยบายตามที่ ทส. เสนอ และให้ ทส. รับความเห็นของ สธ. อก. และ สศช. ไปพิจารณาด้วย | **หน่วยงานที่รับผิดชอบ** : ทส./กษ. (สกม.)**ประโยชน์ที่ได้รับ :** เพื่ออนุรักษ์พื้นที่ดังกล่าวให้เป็นพื้นที่คุ้มครองอนุรักษ์สิ่งแวดล้อม และรักษาไว้ซึ่งระบบนิเวศน์ตามธรรมชาติต่อไป**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 25/2559 วันอังคารที่ 21 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **210659****เรื่อง** **:** ผลการประชุมคณะกรรมการประสานงานและสนับสนุนงานโครงการหลวง (กปส.) ครั้งที่ 1/2559**สารัตถะ :** รองนายกรัฐมนตรี (นายสมคิด จาตุศรีพิทักษ์) ได้เห็นชอบให้นำผลการประชุมคณะกรรมการประสานงานและสนับสนุนงานโครงการหลวง (กปส.) ครั้งที่ 1/2559 เสนอ ครม. ดังนี้1. รับทราบผลการประชุมคณะกรรมการประสานงานและสนับสนุนงานโครงการหลวง (กปส.)ครั้งที่ 1/2559 เมื่อวันที่ 27 เม.ย. 592. รับทราบกรอบคำของบประมาณประจำปี พ.ศ. 2560 ที่สนับสนุนศูนย์พัฒนาโครงการหลวง จำนวน 38 แห่ง จำนวน 1,704,446,640 บาท และโครงการพัฒนาพื้นที่สูงแบบโครงการหลวง จำนวน 29 แห่ง จำนวน 499,739,551 บาท ซึ่งหน่วยงานได้ส่งกรอบคำขอตั้งงบประมาณให้สำนักงบประมาณ (สงป.) พิจารณาแล้ว และ สงป. ได้พิจารณาสนับสนุนงบประมาณให้ตามความเหมาะสม และได้ปรับปรุงโครงสร้างแผนงานตามยุทธศาสตร์การจัดสรรงบประมาณรายจ่ายประจำปีงบประมาณ พ.ศ. 2560 ในส่วน “แผนงานยุทธศาสตร์สนับสนุนการพัฒนาโครงการหลวง” โดยให้ส่วนราชการที่เกี่ยวข้องเข้าร่วมสนับสนุนการดำเนินโครงการตามแผนงานดังกล่าวด้วย3.พิจารณาให้ความเห็นชอบแผนแม่บทศูนย์พัฒนาโครงการหลวง ระยะ 5 ปี (พ.ศ. 2560 – 2564)กรอบงบประมาณรวม 5,847,997,673 บาท และแผนแม่บทโครงการพัฒนาพื้นที่สูงแบบโครงการหลวง ระยะ 5 ปี (พ.ศ. 2560 - 2564) กรอบงบประมาณรวม 3,090,240,979 บาท ทั้งนี้ ขอยกเว้นมติคณะรัฐมนตรีเมื่อวันที่ 25 ก.ค. 2521 สำหรับโครงการและแผนงานวิจัยตามแผนงานวิจัยตามแผนแม่บททั้งสองฉบับข้างต้น เนื่องจากเป็นโครงการวิจัยเฉพาะที่ดำเนินงานสนับสนุนศูนย์พัฒนาโครงการพัฒนาพื้นที่สูงแบบโครงการหลวงและลักษณะการดำเนินงานของแผนแม่บทเป็นการบูรณาการงานในเชิงยุทธศาสตร์ร่วมกับหน่วยงานที่เกี่ยวข้อง ซึ่งควรได้รับการสนับสนุนตามกรอบแผนงานที่กำหนดไว้โดยมีรายละเอียดสรุปได้ ดังนี้คณะกรรมการประสานงานและสนับสนุนงานโครงการหลวง (กปส.) ซึ่งมีนายกรัฐมนตรี เป็นประธาน ได้ประชุมครั้งที่ 1/2559 เมื่อวันที่ 27 เมษายน 2559 คณะกรรมการได้รับทราบและพิจารณา เรื่องต่างๆ ดังนี้1. รับทราบความก้าวหน้าผลการดำเนินงานของมูลนิธิโครงการหลวง และผลการดำเนินงานของหน่วยงานที่สนับสนุนงานโครงการหลวงปีงบประมาณ พ.ศ. 2555 – 25592. รับทราบการรายงานความก้าวหน้าการขอเพิกถอนพื้นที่มูลนิธิโครงการหลวงและสถาบันวิจัยและพัฒนาพื้นที่สูง (องค์การมหาชน) ออกจากเขตพื้นที่อุทยานแห่งชาติดอยสุเทพ – ปุย และเห็นชอบให้เสนอเรื่องการขอเพิกถอนพื้นที่ดังกล่าวต่อคณะรัฐมนตรีให้ความเห็นชอบต่อไป3. รับทราบรายงานการประชุมคณะอนุกรรมการปรับปรุงโครงสร้างพื้นฐานในพื้นที่โครงการหลวงครั้งที่ 1/25584. เห็นชอบในหลักการแผนแม่บทศูนย์พัฒนาโครงการหลวง ระยะ 5 ปี (พ.ศ. 2560 – 2564) ซึ่งมีกรอบงบประมาณรวม 5,847,997,673 บาท และแผนแม่บทโครงการพัฒนาพื้นที่สูงแบบโครงการหลวง ระยะ 5 ปี(พ.ศ. 2560 - 2564) ซึ่งมีกรอบงบประมาณรวม 3,090,240,979 บาทซึ่งเป็นแผนที่ให้ความสำคัญเรื่องการบริหารจัดการน้ำ การอนุรักษ์ฟื้นฟูพื้นที่ป่าต้นน้ำและสร้างคุณภาพชีวิต ให้ชุมชนบนพื้นที่สูงให้มีความมั่นคงทางด้านอาหารและสามารถอยู่ร่วมกับสิ่งแวดล้อมได้อย่างยั่งยืน และมอบหมายให้ฝ่ายเลขานุการเสนอแผนแม่บททั้งสองฉบับต่อคณะรัฐมนตรีเพื่อพิจารณาให้ความเห็นชอบต่อไป5. เห็นชอบในหลักการคำของบประมาณประจำปี พ.ศ. 2560 ที่สนับสนุนศูนย์พัฒนาโครงการหลวงจำนวน 38 แห่ง จำนวน 1,704,446,640 บาท และโครงการพัฒนาพื้นที่สูงแบบโครงการหลวงจำนวน 29 แห่ง จำนวน 499,739,551 บาท โดยมอบให้สำนักงบประมาณรับไปพิจารณาให้การสนับสนุนตามความเหมาะสมต่อไป**มติ ครม. :** รับทราบและเห็นชอบทั้ง 3 ข้อ ตามที่ กปส. เสนอ โดยให้ยกเว้นมติ ครม. เมื่อวันที่ 25 ก.ค. 2521 (เรื่อง ขออนุมัติในหลักการให้สำนักงานคณะกรรมการวิจัยแห่งชาติเป็นผู้ตรวจสอบโครงการวิจัย) สำหรับโครงการและแผนงานวิจัยตามแผนแม่บทศูนย์พัฒนาโครงการหลวง ระยะ 5 ปี (พ.ศ. 2560 – 2564) และแผนแม่บทโครงการพัฒนาพื้นที่สูงแบบโครงการหลวง ระยะ 5 ปี (พ.ศ. 2560 – 2564) ทั้งนี้ ให้สถาบันวิจัยและพัฒนาพื้นที่สูง (องค์การมหาชน) และหน่วยงานที่เกี่ยวข้องรับความเห็นของ ทส. สงป. และ สศช. ไปพิจารณาดำเนินการในส่วนที่เกี่ยวข้องต่อไปด้วย | **หน่วยงานที่รับผิดชอบ** : กปส./กษ. (สวพส.)**ประโยชน์ที่ได้รับ :** เพื่อใช้เป็นกรอบการขอตั้งงบประมาณและกรอบตัวชี้วัดในการกำกับและติดตามประเมินผลการปฏิบัติงานสำหรับให้บรรลุตามเป้าหมายที่ตั้งไว้**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 25/2559 วันอังคารที่ 21 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **210659****เรื่อง** : ผลการประชุมรัฐมนตรีการค้าเอเปค ครั้งที่ 22**สารัตถะ :** พณ. เสนอ ครม. ดังนี้1. รับทราบผลการประชุมรัฐมนตรีการค้าเอเปค ครั้งที่ 22 ผลการหารือทวิภาคี และการดำเนินการต่อเนื่องจากการประชุมรัฐมนตรีการค้าเอเปค ปี 20162.พิจารณามอบหมายหน่วยงานรับผิดชอบดำเนินการในส่วนที่เกี่ยวข้องตามตารางสรุปประเด็นสำคัญในส่วนที่เกี่ยวข้องกับการค้าและการลงทุนโดยมีรายละเอียดสรุปได้ ดังนี้ พณ. รายงานผลการประชุมรัฐมนตรีการค้าเอเปค ครั้งที่ 22 ระหว่างวันที่ 17-18 พ.ค. 2559 ณ เมืองอาเรกีปา สรุปสาระสำคัญของการประชุมฯและการหารือวิภาคี ดังนี้1. **การประชุมรัฐมนตรีการค้าเอเปค ครั้งที่ 22**1.1 **หัวข้อที่ 1 การสนับสนุนระบบการค้าพหุภาคี**ที่ประชุมเห็นพ้องให้เอเปคมีบทบาทสำคัญในการสนับสนุนระบบการค้าพหุภาคี และดำเนินการตามผลการประชุมรัฐมนตรี WTO ครั้งที่ 10 ขอให้เร่งการเจรจาประเด็นคงค้างรอบโดฮาให้มีความคืบหน้า มีความโปร่งใส ไม่เลือกปฏิบัติ และให้เร่งการเจรจาความตกลงสินค้าสิ่งแวดล้อมให้แล้วเสร็จและเสริมสร้างขีดความสามารถให้แก่เขตเศรษฐกิจกำลังพัฒนาเพื่อเข้าสู่ระบบการค้าโลก1.2 **หัวข้อที่ 2 การก้าวสู่การรวมกลุ่มทางเศรษฐกิจในภูมิภาค**- การจัดทำเขตการค้าเสรีเอเชีย-แปซิฟิก (Free Trade Area of the Asia Pacific : FTAAP)- การเปิดเสรีการค้าและการลงทุนภายใต้เป้าหมายโบกอร์ในปี 2020 - แผนการดำเนินงานเพื่อเสริมสร้างความสามารถในการแข่งขันด้านการค้าบริการ 1.3 **หัวข้อที่ 3 การส่งเสริม SMEs เข้าสู่ตลาดโลก**ที่ประชุมเห็นชอบกับการดำเนินการภายใต้แผนปฏิบัติการโบราไคย์เพื่อให้วิสาหกิจขนาดกลางขนาดย่อมและรายย่อย (MSMEs) เข้าสู่ตลาดโลก โดยใช้อินเทอร์เน็ตและเศรษฐกิจดิจิทัลเป็นเครื่องมือสำคัญ และรับทราบถึงโครงการพัฒนาความสามารถในการสนับสนุนให้ SMEs เข้าสู่ห่วงโซ่คุณค่าโลก1.4 ผู้ช่วยรัฐมนตรีประจำกระทรวงพาณิชย์ได้กล่าวถ้อยแถลงในแต่ละหัวข้อ และที่ประชุมฯ ได้มีแถลงการณ์รัฐมนตรีการค้าเอเปค 2016 อย่างไรดี ในส่วนของแถลงการณ์เรื่องการสนับสนุนระบบการค้าพหุภาคี เนื่องจากยังไม่ได้รับความเห็นชอบอย่างเป็นเอกฉันท์ ประธานจึงให้เป็นแถลงการณ์ประธาน ทั้งนี้ เอกสารทั้งสองฉบับมีการปรับจากร่างที่ ครม.ได้ให้ความเห็นชอบเมื่อวันที่ 10 พ.ค. 2559 ซึ่งเกี่ยวกับความร่วมมือที่สมาชิกเขตเศรษฐกิจได้ดำเนินการและจะดำเนินการร่วมกันต่อไปในอนาคต**2. การหารือทวิภาคี**ผู้ช่วยรัฐมนตรีประจำ พณ. ได้หารือกับผู้แทน 6 เขตเศรษฐกิจ สรุปได้ ดังดังนี้2.1. **สาธารณรัฐเปรู (รัฐมนตรีการค้าเปรู)** ทั้งสองฝ่ายได้หารือเกี่ยวกับความตกลง TPP เพื่อเป็นข้อมูลสำหรับการเตรียมการของไทย และการเจรจาความตกลงการค้าเสรี ไทย-เปรู เพื่อหาแนวทางให้มีความคืบหน้าต่อไป2.2 **ออสเตรเลีย (รองปลัดกระทรวงการต่างประเทศและการค้าออสเตรเลีย)** ทั้งสองฝ่ายได้หารือเกี่ยวกับความตกลง TPP ทั้งนี้ ออสเตรเลียขอให้ไทยพิจารณาหลักเกณฑ์และเงื่อนไขการนำเข้าอาหารที่มีความเสี่ยงจากโรควัวบ้าซึ่งอาจกระทบต่อการนำเข้าเนื้อวัว และกรณีการปิดเหมืองทองคำที่ส่งผลกระทบต่อออสเตรเลีย2.3 **นิวซีแลนด์ (รองเลขาธิการกระทรวงการต่างประเทศและการค้านิวซีแลนด์)** ทั้งสองฝ่ายได้หารือเกี่ยวกับความตกลง TPP โดยเฉพาะเรื่องยาและนิวซีแลนด์ยินดีแลกเปลี่ยนประสบการณ์กับไทย หากไทยจะจัดคณะไปในเดือน ก.ค. นี้ในช่วงการประชุมระดับเจ้าหน้าที่อาวุโสไทย-นิวซีแลนด์ ณ. กรุงเวลาลิงตัน2.4 **สาธารณรัฐเกาหลี (รัฐมนตรีช่วยว่าการกระทรวงการค้า อุตสาหกรรม และพลังงานเกาหลี)** ทั้งสองฝ่ายได้หารือเกี่ยวกับความตกลง TPP และได้เร่งให้สาธารณรัฐเกาหลีส่งผู้เชี่ยวชาญเข้ามาตรวจสอบโรงงานไก่แช่แข็งของไทยและเร่งกระบวนการพิจารณาเปิดตลาดมะม่วงพันธ์มหาชนก ทั้งนี้ สาธารรัฐเก่าหลีของไทยมีความชัดเจนเรื่องสิทธิประโยชน์นักลงทุนต่างชาติ2.5 **ญี่ปุ่น (รัฐมนตรีกระทรวงเศรษฐกิจการค้า และอุตสาหกรรมญี่ปุ่น)** ทั้งสองฝ่ายได้หารือเกี่ยวกับความตกลง TPP และไทยขอให้ญี่ปุ่นเพิ่มการนำเข้าสินค้าเกษตรจากไทยภายใต้ความตกลงหุ้นส่วนเศรษฐกิจไทย-ญี่ปุ่น เช่น ข้าว สับประรดกระป๋องและน้ำตาลทรายดิบ เป็นต้น ทั้งนี้ ญี่ปุ่นของไทยเข้าร่วมเจรจาสินค้าสิ่งแวดล้อมภายใต้กรอบ WTO และเปิดเสรีรถยนต์ขนาด 3,000 ซีซี ภาใต้ความตกลงหุ้นส่วนเศรษฐกิจไทย-ญี่ปุ่น2.6 **สหพันธรัฐรัสเซีย (รัฐมนตรีช่วยว่าการกระทรวงพัฒนาเศรษฐกิจรัสเซีย)** สหพันธรัฐรัสเซียขอให้ไทยสมัครเพื่อทำความตกลงการค้าเสรีกับสหภาพเศรษฐกิจยูเรเซียโดยเร็ว และเร่งกระบวนการประเมินเพื่อเปิดตลาดเนื้อวัวและเนื้อหมูให้แก่สหพันธรัฐรัสเซีย ในขณะที่ไทยพร้อมเป็นเจ้าภาพจัดประชุมคณะอนุกรรมการด้านการค้าและความร่วมมือทางเศรษฐกิจในปีนี้3. **การดำเนินการต่อเนื่องจากการประชุมรัฐมนตรีการค้าเอเปค ปี 2016**3.1 พณ. ได้จัดทำตารางสรุปประเด็นสำคัญและหน่วยงานรับผิดชอบเพื่อประสานงานดำเนินการที่เกี่ยวข้องต่อไป**หัวข้อ**1 การสนับสนุนระบบการค้าพหุภาคี **หน่วยงานที่เกี่ยวข้อง** กค. กษ. พณ. อก.2 การก้าวสู่การรวมกลุ่มทางเศรษฐกิจในภูมิภาค **หน่วยงานที่เกี่ยวข้อง** กห. กค. กต. กก. พม. กษ. คค. ทส. ทก. พง. พณ. มท. ยธ. วธ. รง.ศธ. สธ. อก. สคก. สศช. ตม. 3 การส่งเสริมวิสาหกิจขนาดกลางขนาดย่อมและรายย่อยไปสู่ตลาดโลก (MSMEs) **หน่วยงานที่เกี่ยวข้อง** กค. กษ. คค.ทก. พณ. มท. สธ. อก. สศช. 4 หารสร้างความร่วมมือทางเศรษฐกิจ **หน่วยงานที่เกี่ยวข้อง** พณ. รง. วท. ศธ. ทุกกระทรวง5 การสร้างความร่วมมือทางเศรษฐกิจและวิชาการให้แข็งแกร่ง **หน่วยงานที่เกี่ยวข้อง** กต. มท. พณ. สศช. ทุกกระทรวง3.2 พณ. เห็นว่ามีประเด็นที่ควรพิจารณากำหนดท่าทีและเป้าหมายการดำเนินงานของไทยร่วมกับเอเปคอย่างใกล้ชิด ดังนี้- **การประกาศเริ่มเจรจา FTAAP** คาดว่าจะเป็นเป้าหมายการดำเนินงานของเอเปค หลังจากสิ้นสุดเป้าหมายโบกอร์ในปี 2563- **เศรษฐกิจดิจิทัล** สหรัฐอเมริกายังคงผลักดันให้บรรจุเรื่องเศรษฐกิจดิจิทัลเป็นประเด็นการค้าและการลงทุนยุคใหม่ ซึ่งจะต้องหารือขอบเขตและสร้างความเข้าใจให้ชัดเจน ก่อนกำหนดเปาหมายการดำเนินงานต่อไป- **การยกเว้นการเก็บอากรศุลกากรถาวรสำหรับการค้าผ่านสื่ออิเล็กทรอนิกส์** เป็นเรื่องที่หารือภายใต้ WTO อยู่ โดยให้เป็นการต่ออายุการไม่เก็บภาษีทุกๆ 2 ปี แต่สหรัฐฯ พยายามผลักดันภายใต้เอเปคให้การไม่เก็บภาษีอย่างถาวร- **ภาคบริการ** เอเปคเห็นว่าภาคบริการมีความสำคัญ และจะถูกผลักดันให้มีการเจรจาเปิดเสรีมากขึ้น ไทยจึงควรเตรียมกำหนดทิศทางด้านการให้ชัดเจนต่อไปความเห็นของ กษ.กษ. พิจารณาแล้วเห็นว่า1 เห็นสมควรรับทราบผลการประชุมรัฐมนตรีการค้าเอเปค ครั้งที่ 22 ผลการหารือทวิภาคี และการดำเนินการต่อเนื่องจากการประชุมรัฐมนตรีการค้าเอเปคปี 2016 เนื่องจากเป็นรายงานผลการดำเนินงานและความคืบหน้าของเอเปคเพื่อมุ่งเปิดเสรีการค้าและการลงทุนตามเป้ามายโบกอร์การดำเนินการเพื่อเตรียมการเจรจา FTAAP หลังจากสิ้นสุดเป้าหมายโบกอร์ในปี 2563 รวมถึงการหารือทวิภาคีเพื่อเปิดตลาดและเร่งแก้ไขปัญหาสินค้าเกษตรของไทย2.สำหรับการมอบหมายหน่วยงานรับผิดชอบดำเนินการในส่วนที่เกี่ยวข้องตามตารางสรุปประเด็นสำคัญในส่วนที่เกี่ยวข้องกับการค้าและการลงทุน เรื่อง ความร่วมมือด้านกฎระเบียบเพื่อหาแนวทางปฏิบัติที่เป็นเลิศด้านความปลอดภัยอาหาร ของเสนอให้เปลี่ยนหน่วยงานรับผิดชอบของกระทรวงเกษตรและสหกรณ์ จากสำนักงานเศรษฐกิจการเกษตร เป็นสำนักงานมาตรฐานสินค้าเกษตรและอาหารแห่งชาติ ซึ่งเป็นหน่วยงานรับผิดชอบหลักในเรื่องดังกล่าว**มติ ครม.** : รับทราบผลการประชุมรัฐมนตรีการค้าเอเปค ครั้งที่ 22 ผลการหารือทวิภาคี และการดำเนินการต่อเนื่องจากการประชุมรัฐมนตรีการค้าเอเปค ปี 2016 และมอบหมายหน่วยงานรับผิดชอบดำเนินการในส่วนที่เกี่ยวข้อง ตามที่ พณ. เสนอ และให้ พณ. รับความเห็นของ กค. กษ. วท. และ อก. ไปพิจารณาดำเนินการต่อไปด้วย | **หน่วยงานที่รับผิดชอบ :** พณ./กษ. (สศก.)**ประโยชน์ที่ได้รับ :** เพื่อเตรียมการเจรจา FTAAP หลังจากสิ้นสุดเป้าหมายโบกอร์ในปี 2563 รวมถึงการหารือทวิภาคีเพื่อเปิดตลาดและเร่งแก้ไขปัญหาสินค้าเกษตรของไทย**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 25/2559 วันอังคารที่ 21 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **210659****เรื่อง** **:** ขอความเห็นชอบให้รัฐบาลไทยเป็นเจ้าภาพในการจัดการประชุมและการฝึกอบรมร่วมกับทบวงการพลังงานปรมาณูระหว่างประเทศ**สารัตถะ :** วท. เสนอ ครม. พิจารณาให้ความเห็นชอบให้สำนักงานปรมาณูเพื่อสันติตอบรับการเป็นเจ้าภาพจัดการประชุมและฝึกอบรม 3 รายการ และสำนักงานปรมาณูเพื่อสันติจะได้ดำเนินการประสานกับกระทรวงการต่างประเทศ (กต.) เพื่อแจ้งให้คณะผู้แทนถาวรไทยประจำกรุงเวียนนา สาธารณรัฐออสเตรีย ทราบและแจ้งทบวงการพลังงานปรมาณูระหว่างประเทศ (International Atomic Energy Agency : IAEA) ตามแนวทางปฏิบัติต่อไปโดยมีรายละเอียดสรุปได้ ดังนี้1. วท.รายงานว่า กต โดยกรมองค์การระหว่างประเทศ ได้แจ้งสำนักงานปรมาณูเพื่อสันติ วท. ในฐานะผู้ประสานงานแห่งชาติระหว่างประเทศกับ IAEA “ว่า IAEA ได้ขอให้รัฐบาลไทยพิจารณาเป็นเจ้าภาพจัดการประชุมและการฝึกอบรม” 3 รายการ ดังนี้

|  |  |  |
| --- | --- | --- |
| **การประชุม/การฝึกอบรม** | **วัตถุประสงค์** | **วันที่/สถานที่/หน่วยงานเจ้าภาพ****/ผู้เข้าร่วม** |
| 1. **“การประชุม IAEA/RCA Mid-Term Progress Review Meeting”** ภายใต้กรอบโครงการความร่วมมือทางวิชาการของ IAEA ที่ RAS/1/020 หัวข้อ “Building Capacity for Applications of Advanced Non-Destructive Evaluation Technologies for Enhancing Industrial Productivity” | เพื่อนำเสนอ ทบทวน และประเมินความคืบหน้าและความสำเร็จของการดำเนินโครงการ RAS /1/020รวมทั้งหารือและตัดสินใจเกี่ยวกับรายละเอียดของกิจกรรมต่างๆ ตามแผนงานโครงการสำหรับปี 2559 และ 2560 | - วันที่ : 27 มิ.ย.- 1 ก.ค. 2559- สถานที่ : กรุงเทพมหานคร- หน่วยงานเจ้าภาพ : สถาบันเทคโนโลยีนิวเคลียร์แห่งชาติ (องค์การมหาชน)- ผู้เข้าร่วม : 25 คน จากประเทศที่ได้รับเชิญและผู้แทนจาก IAEA |
| 2. **“การฝึกอบรม Region Training Course on Taxonomy and** **Identification of Fruit Fly Pest** **Species for Southeast Asia”** ภายใต้กรอบโครงการความร่วมมือทางวิชาการของ IAEA ที่ RAS /5/067 หัวข้อ “Integrating Sterile InsectTechnique for Southeast Asia” | เพื่อทบทวนและจัดทำแนวปฏิบัติในการรวบรวมและขนส่งตัวอย่างแมลงวันผลไม้ให้เป็นในแนวทางเดียวกัน | - วันที่ 11-15 ก.ค. 2559- สถานที่ : กรุงเทพมหานคร- หน่วยงานเจ้าภาพ : กรมวิชาการเกษตร- ผู้เข้าร่วม : 15 คน จากประเทศที่ได้รับเชิญและผู้แทนจาก IAEA |
| 3. **“การฝึกอบรม Region Training Course on Management Options for Disused Sealed Radioactive****Sources (DSRS) of Category 3-5,****including a Practical Demonstration****of Conditioning Procedure”** ภายใต้กรอบโครงการความร่วมมือทางวิชาการของ IAEA ที่ RAS /9/085 หัวข้อ “Enhancing the Radioactive waste Management Infrastructure in the Asia-Pacific Region” | เพื่อให้แนวทางในการบริหารจัดการแหล่งกัมมันตภาพรังสีที่ปิดผนึกไม่ใช้แล้ว รวมถึงการสาธิตต่างๆ ที่เกี่ยวข้อง | - วันที่ 15-27 ส.ค. 2559- สถานที่ : กรุงเทพมหานคร- หน่วยงานเจ้าภาพ : สถาบันเทคโนโลยีนิวเคลียร์แห่งชาติ (องค์การมหาชน)- ผู้เข้าร่วม : 20 คน จากประเทศที่ได้รับเชิญและผู้แทนจาก IAEA |

**2. ในการเป็นเจ้าภาพจัดการประชุมและการฝึกอบรมทั้ง 3 รายการ IAEA จะเป็นผู้รับผิดชอบค้าใช้จ่ายทั้งหมดในการดำเนินการจัด รวมถึงค่าใช้จ่ายของผู้เข้าร่วมการประชุมและการฝึกอบรม** (ค่าโดยสารเครื่องบิน ค่าที่พัก และค่าเบี้ยเลี้ยง)3. ในการตกลงเป็นเจ้าภาพจัดการปรุชุมและการฝึกอบรม นั้น IAEA กำหนดให้รัฐบาลไทยต้องใช้เอกสิทธ์และความคุ้มกันแก่ทรัพย์สินของ IAEA เจ้าหน้าที่ IAEA ผู้เข้าร่วมประชุมและฝึกอบรมและครอบครัว (members of the immediate families of such persons) ตามความตกลวงว่าด้วยเอกสิทธิ์และความคุ้มกันของ IAEA ซึ่งไทยเข้าเป็นภาคีเมื่อปี 2505 ทั้งนี้ ในปีงบประมาณ พ.ศ. 2559 ประเทศไทยได้เป็นเจ้าภาพจัดการประชุมและการฝึกอบรมของ IAEA โดยมีการใช้เอกสิทธิ์ความคุ้มกันแล้ว รวม 6 ครั้ง ซึ่งเป็นการอำนวยความสะดวกตามที่มี พ.ร.บ. คุ้มครองการดำเนินงานของทบวงการพลังงานปรมาณูระหว่างประเทศในประเทศไทย พ.ศ. 2505 รับรองให้กระทำได้4. หนังสือของ IAEA กับร่างหนังสือตอบรับของฝ่ายไทยในการเป็นเจ้าภาพจัดการประชุมและการฝึกอบรม ถือเป็นเอกสารสนธิสัญญาตามกฎหมายระหว่างประเทศและเป็นหนังสือสัญญาตามมาตรา 23 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 ซึ่งจะต้องได้รับความเห็นชอบจากคณะรัฐมนตรี แต่ไม่เป็นหนังสือสัญญาตามมาตรา 23 วรรคสอง ที่จะต้องได้รับความเห็นชอบจาก สนช. **5. กต. พิจารณาแล้วเห็นว่า**5.1 **ด้านสารัตถะและถ้อยคำของการจัดการประชุมและการฝึกอบรม** ไม่มีข้อขัดข้อง หากส่วนราชการเจ้าของเรื่องและหน่วยราชการที่เกี่ยวข้องพิจารณาแล้วเห็นว่าเหมาะสม สอดคล้องกับนโยบายและผลประโยชน์ของไทย สามารถปฏิบัติได้ภายใต้อำนาจหน้าที่ตามกฎหมาย ระเบียบ และข้อบังคับที่มีอยู่ในปัจจุบัน รวมทั้งได้จัดสรรงบประมาณไว้แล้ว5.2 **ด้านเอกสิทธิ์และความคุ้มกัน** มีความเห็นว่า ข้อ 1 ของหนังสือทาบทามของ IAEA ทั้งสองฉบับระบุว่า ผู้เข้าร่วม (Participants) ที่ได้รับเชิญจาก IAEA ให้เข้าร่วมกิจกรรมจะได้รับเอกสิทธิ์และความคุ้มกันเช่นเดียว ผู้เชี่ยวชาญที่ปฏิบัติภารกิจเพื่อ IAEA ตามข้อ 7 ของความตกลงว่าด้วยเอกสิทธิ์และความคุ้มกันของ IAEA ซึ่งประเทศไทยเป็นภาคีเมื่อวันที่ 15 พ.ค. ค.ศ. 1962 (พ.ศ. 2505) อย่างไรก็ดี ผู้ที่มีสิทธิ์ที่จะได้รับเอกสิทธิ์และคุ้มกันตามความตกลงด้งกล่าวปรากฏเฉพาะ (1) ผู้แทนของสมาชิก (Representative of Members) ของ IAEA รวมทั้งคู่สมรสของผู้แทนฯ (ข้อ 5 ของความตกลงฯ) (2) พนักงาน (Officials) ของ IAEA รวมทั้งคู่สมรสและญาติที่อยู่ในอุปการะของพนักงาน (ข้อ 6 ของความตกลงฯ) และ (3) ผู้เชี่ยวชาญที่ปฏิบัติภารกิจเพื่อ IAEA (Experts on Missions for the Agency) (ข้อ 7 ของข้อตกลงฯ) ดังนั้น เพื่อให้สอดคล้องกับความตกลงฯ ซึ่งประเทศไทยมีกฎหมายภายในรองรับ ได้แก่ พ.ร.บ.คุ้มครองการดำเนินงานของทบวงการพลังงานปรมาณูระหว่างประเทศในประเทศไทย พ.ศ. 2505 จึงเห็นว่า **ควรระบุยืนยันในหนังสือตอบรับของฝ่ายไทยว่าไทยจะสามารถให้เอกสิทธิ์และคุ้มกันแก่บุคคลที่มีสิทธิ์ที่จะได้รับความตกลงฯ เท่านั้น ทั้งนี้ เพื่อให้ฝ่ายไทยสามารถปฏิบัติได้โดยไม่ต้องออกหรือแก้ไข พ.ร.บ. เพื่อรองรับพันธกรณีในเรื่องนี้**5.3 หนังสือทาบทามการเป็นเจ้าภาพจัดกิจกรรมของ IAEA และหนังสือตอบรับของฝ่ายไทยในการเป็นเจ้าภาพ เป็นสนธิสัญญาตามกฎหมายระหว่างประเทศและ**เป็นหนังสือสัญญาตามมาตรา 23 ของรัฐธรรมนูญฯ ซึ่งจะต้องได้รับความเห็นชอบจาก ครม. แต่ไม่เป็นหนังสือสัญญาตามาตรา 23 วรรคสองของรัฐธรรมนูญฯ** ที่จะต้องได้รับความเห็นชอบของสภานิติบัญญัติแห่งชาติ**มติ. ครม. :** เห็นชอบตามที่ วท. เสนอ โดยให้ วท. รับความเห็นของ กต. ในประเด็นเกี่ยวกับการให้เอกสิทธิ์และความคุ้มกันไปดำเนินการต่อไปด้วย | **หน่วยงานที่รับผิดชอบ** : วท./กษ. (วก./สกต.)**ประโยชน์ที่ได้รับ :** เพื่อให้นักวิชาการและหน่วยงานที่เกี่ยวข้องของไทยในการเรียนรู้และแลกเปลี่ยนประสบการณ์การใช้ประโยชน์จากพลังงานปรมาณูในทางสันติ และส่งเสริมบทบาทในกรอบความร่วมมือด้านวิทยาศาสตร์และเทคโนโลยีระดับนานาชาติ**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ ๒5/2559 วันอังคารที่ 21 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **210659****เรื่อง** **:** ผลการประชุมคณะกรรมการทรัพยากรน้ำแห่งชาติ ครั้งที่ 2/2559**สารัตถะ :** กนช. เสนอ ครม.รับทราบผลการประชุม กนช. ครั้งที่ 2/2559 เมื่อวันที่ 20 เมษายน 2559 รวมทั้งเห็นชอบผลการพิจารณาและมติของ กนช. ครั้งที่ 2/2559 และมอบหมายหน่วยงานที่เกี่ยวข้องดำเนินการต่อไปโดยมีรายละเอียดสรุปได้ ดังนี้1. ครม. ได้มีมติเมื่อวันที่ 23 กุมภาพันธ์ 2559 รับทราบผลการประชุมคณะกรรมการทรัพยากรน้ำแห่งชาติ. ครั้งที่ 1/2559 เมื่อวันที่ 11 ม.ค. 2559 ซึ่งมีประเด็นสำคัญรวม 7 เรื่อง ดังนี้1.1 การเตรียมการเพื่อรองรับสถานการณ์ภัยแล้ง ปี 2559 1.2 การวางแผนเพิ่มน้ำต้นทุนโครงการขนาดใหญ่หรือโครงการผันน้ำ1.3 การจัดทำระบบการเก็บกักน้ำและการส่งน้ำควบคู่กับการดำเนินโครงการก่อสร้างทางหลวงพิเศษระหว่างเมือง จำนวน 3 โครงการ1.4 การจัดการทรัพยากรน้ำที่เกี่ยวกับต่างประเทศ1.5 ความตกลงรับความช่วยเหลือแบบให้เปล่าจากธนาคารพัฒนาเอเชีย Community Based-Flood Risk Management and Response in the Chao Phraya Basin1.6 ขอรับการสนับสนุนงบประมาณการดำเนินโครงการปรับปรุงฟื้นฟูแหล่งน้ำ (โครงการปรับปรุงฟื้นฟูแหล่งน้ำ ประจำปี 2559 ให้กับมูลนิธิอุทกพัฒน์ในพระบรมราชูปถัมภ์)1.7 ร่างข้อตกลงโครงการ Technical Assistance of Sewage Technology in Collaboration with Public and Private Sectors in Thailand ระหว่างองค์การจัดการน้ำเสียกับหน่วยงานระบายน้ำประเทศญี่ปุ่น2. กนช. รายงานผลการประชุม กนช. ครั้งที่ 2/2559 เมื่อวันที่ 20 เมษายน 2559 โดยมีนายกรัฐมนตรีเป็นประธานกรรมการ **มีสาระสำคัญสรุปได้ ดังนี้**2.1 **ที่ประชุมมีมติรับทราบ 4 เรื่อง ได้แก่**2.1.1 สถานการณ์น้ำและการคาดการณ์2.1.2 การจัดการน้ำในต่างประเทศ (ประเทศสิงคโปร์และประเทศอิสราเอล)2.1.3 แผนและผลการดำเนินงานตามยุทธศาสตร์การบริหารจัดการทรัพยากรน้ำ ปี 2557-2559 และกรอบการดำเนินงานปี 2560-25692.1.4 ประชารัฐ : บริหารจัดการทรัพยากรน้ำชุมชนตามแนวพระราชดำริสู่ความยั่งยืน2.2 **เรื่องเพื่อพิจารณา 6 เรื่อง ได้แก่**2.2.1 **การปรับแผน (เพิ่มเติม) ภายใต้ยุทธศาสตร์การบริหารจัดการทรัพยากรน้ำ**(1.) **โครงการอนุรักษ์ฟื้นฟูอ่างเก็บน้ำหมู่บ้านสนับสนุนน้ำอุปโภคบริโภค** ทส. โดยกรมทรัพยากรน้ำจะดำเนินการจัดหาแหล่งน้ำเพื่อสนับสนุนน้ำอุปโภคบริโภคให้ 881 หมู่บ้าน จาก 1,907 หมู่บ้าน จึงเสนอโครงการก่อสร้างอ่างเก็บน้ำหมู่บ้านหรือใช้แหล่งน้ำที่มีอยู่เดิม โดยนำแผงพลังงานแสงอาทิตย์มาต่อเข้ากับปั้มเพื่อสูบน้ำจากแหล่งน้ำมาพักไว้ที่หอถังสูง และจ่ายไปยังถังกระจายน้ำในพื้นที่เกษตรกรรมครัวเรือน ซึ่งเกษตรกรสามารถนำน้ำจากถังกระจายน้ำมาใช้ในพื้นที่เกษตรครัวเรือน โดยอาจใช้ระบบการให้น้ำหยดหรือแบบสปริงเกอร์ ขึ้นกับชนิดพืชที่ปลูกหรือสูบน้ำดิบโดยตรงเพื่อจ่ายเข้าระบบแปลงเกษตร พืชที่ปลูกควรเป็นพืชที่ใช้น้ำน้อยและมีมูลค่าสูง โดยพัฒนาแหล่งน้ำให้มีความจุ 45,000 ลูกบาศก์เมตรต่อชุมชนพร้อมระบบกระจายน้ำ และถังรับน้ำฝนขนาด 50 ลูกบาศก์เมตรต่อครัวเรือน สำหรับครัวเรือนห่างไกลชุมชน เมื่อดำเนินการแล้วเสร็จจะได้ปริมาณน้ำ 41.6 ล้านลูกบาศก์เมตร มีประชาชนได้รับประโยชน์ 260,000 ครัวเรือน งบประมาณ ประมาณ 5.9 ล้านบาทต่อหมู่บ้าน รวมทั้งสิ้นประมาณ 5,198 ล้านบาท ระยะเวลาดำเนินการ ภายในปี 2560**ที่ประชุมมีมติเห็นชอบในหลักการ**ให้กรมทรัพยากรน้ำดำเนินโครงการอนุรักษ์ฟื้นฟูอ่างเก็บน้ำหมู่บ้าน เพื่อสนับสนุนน้ำอุปโภคบริโภค จำนวน 881 หมู่บ้าน และจัดแหล่งน้ำสำหรับครัวเรือนที่ห่างไกลชุมชน โดยขอให้ศึกษาข้อมูลเพิ่มเติมจากการดำเนินงานอดีตว่า มีปัญหาอะไรบ้าง โครงการที่ดำเนินการแล้วไม่สามารถใช้ได้เนื่องจากปัญหาใด แล้วนำมาประกอบการพิจารณาในการศึกษาจัดทำโครงการฯ หากพื้นที่ใดมีปริมาณน้ำไม่เพียงพอให้พิจารณานำน้ำบาดาลมาใช้ด้วยและให้ดำเนินการให้เสร็จสิ้นภายในปี 2560 โดยใช้งบประมาณเหลือจ่าย และพิจารณานำยางพาราภายในประเทศมาใช้ด้วย(2) **โครงการระบบกระจายน้ำจากแหล่งน้ำเดิม (สูบน้ำด้วยพลังงานแสงอาทิตย์)** ตามมติ ครม. เมื่อวันที่ 29 ธันวาคม 2558 ที่ให้ ทส. กษ. มท. และหน่วยงานที่เกี่ยวข้องบูรณาการการทำงานร่วมกันในการบริหารจัดการน้ำของประเทศทั้งระบบ ตลอดจนปรับปรุงแหล่งเก็บน้ำเดิมให้สามารถใช้งานได้ กรมทรัพยากรน้ำจึงเสนอโครงการระบบกระจายน้ำด้วยพลังงานแสงอาทิตย์เพื่อการอุปโภคบริโภคและเพื่อการเกษตรครัวเรือนขึ้น โดยมีการสำรวจออกแบบสำหรับโครงการขนาดเล็ก กลาง ใหญ่ ราคาตั้งแต่ 500,000-2,000,000 บาท ระยะเวลาในการดำเนินงาน 2 เดือน ตั้งเป้าหมายการดำเนินการตั้งแต่ปี 2560-2562 รวม 14,670 แห่ง แบ่งเป็นเป้าหมายปี 2560 จำนวน 6,000 แห่ง งบประมาณ 7,500 ล้านบาท ปี 2561 จำนวน 5,500 แห่ง งบประมาณ 6,875 ล้านบาท และปี 2562 จำนวน 3,173 แห่ง งบประมาณ 3,966 ล้านบาท รวมงบประมาณทั้งสิ้น 18,341 ล้านบาท**ที่ประชุมมีมติเห็นชอบ**ในหลักการโครงการฯ และให้กรมทรัพยากรน้ำจัดทำรายละเอียดแผนงาน/โครงการให้ชัดเจน สำหรับพื้นที่การดำเนินงานให้หารือร่วมกับ มท. ทั้งนี้ ขอให้ปรับแผนให้ดำเนินการด้วยความรวดเร็วเพื่อให้เห็นผลโดยเร็ว2.2.2 **แนวทางการพิจารณาใช้คำสั่งคณะรักษาความสงบแห่งชาติ มาตรา 44** กรมชลประทานมีโครงการที่เข้าข่ายและอยู่ระหว่างการพิจารณารายงานการวิเคราะห์ผลกระทบสิ่งแวดล้อม จำนวน 8 โครงการ แต่ไม่สามารถดำเนินการตามเป้าหมายและทิศทางการพัฒนาตามกรอบระยะเวลาที่กำหนดได้ เพราะโครงการส่วนใหญ่อยู่ในพื้นที่ป่า จึงต้องปฏิบัติตามกฎหมายป่าไม้ที่เกี่ยวข้องและต้องมีการรายงานการวิเคราะห์ผลกระทบสิ่งแวดล้อม และระหว่างรอผลการพิจารณารายงานการวิเคราะห์ผลกระทบสิ่งแวดล้อม ผู้รับผิดชอบโครงการอาจเสนอ ครม. พิจารณาอนุมัติให้ดำเนินการเพื่อให้ได้มาซึ่งเอกชนผู้รับดำเนินการตามโครงการไปพลางก่อน แต่จะลงนามผูกพันในสัญญาหรือให้สิทธิกับเอกชนผู้รับดำเนินการตามโครงการไม่ได้ เพื่อเร่งรัดการดำเนินงานให้เกิดความรวดเร็ว จึงเสนอแนวทางการดำเนินงาน 2 แนวทาง คือ (1) เร่งรัดกระบวนการขอเข้าศึกษาวิจัยให้อยู่ในระยะเวลาที่กำหนดตามระเบียบการปฏิบัติงานของ ทส. (ไม่เกิน 60 วัน) ซึ่งปัจจุบันมี่อยู่ 20 โครงการที่อยู่ระหว่างการขอเข้าศึกษาวิจัย และให้หน่วยงานอนุญาตพิจารณามอบหมายเจ้าหน้าที่ในพื้นที่เป็นผู้แทนเข้าร่วมการศึกษาเพื่อให้ได้ข้อมูลที่แท้จริงและสอดคล้องตามหลักวิชาการ และ (2) เร่งรัดกระบวนการขอใช้พื้นที่/ขอเพิกถอนพื้นที่สำหรับโครงการที่ผ่านความเห็นชอบ**ที่ประชุมมีมติ** ดังนี้ (1) เห็นชอบให้เร่งรัดกระบวนการขอเข้าศึกษาวิจัยในพื้นที่ได้ โดยให้อยู่ในระยะเวลาที่กำหนดตามระเบียบการปฏิบัติงานของ ทส. (ไม่เกิน 60 วัน) และให้หน่วยงานเจ้าของพื้นที่ส่งผู้แทนเข้าร่วมศึกษาวิจัยด้วย และ (2) เห็นชอบในหลักการให้เร่งรัดกระบวนการใช้พื้นที่/ขอเพิกถอนพื้นที่สำหรับโครงการที่ผ่านความเห็นชอบจากคณะกรรมการสิ่งแวดล้อมแห่งชาติและคณะรัฐมนตรีแล้วโดยให้หน่วยงานเจ้าของพื้นที่พิจารณาปรับปรุงขั้นตอนเพื่อนำเข้าสู่การพิจารณาของคณะกรรมการที่เกี่ยวข้องโดยเร็ว และจัดลำดับความสำคัญตามความเร่งด่วนของโครงการด้วย2.2.3 **โครงการผันน้ำหลากลุ่มน้ำเจ้าพระยาตอนล่าง** ได้มีการศึกษาหลายครั้ง โดยส่วนใหญ่เป็นการหาแหล่งเก็บกักตอนบน ส่วนตอนล่างจะมีการหาแหล่งเก็บน้ำ/แก้มลิง อย่างไรก็ดี ประเด็นเรื่องระบายน้ำมีความสำคัญเนื่องจากระบบการระบายน้ำถือเป็นปัญหาหลักในลุ่มเจ้าพระยาตอนล่าง โดยที่ผ่านมามีการดำเนินงานเป็นลักษณะโครงการขนาดเล็ก ซึ่งได้มีการศึกษาไว้พอสมควร ดังนั้น กรมชลประทานจึงเสนอให้โครงการผันน้ำทั้งระบบ ซึ่งประกอบด้วย 4 โครงการ ได้แก่ (1) โครงการบางบาล-บางไทร เป็นการผันน้ำเลี่ยงเมืองพระนครศรีอยุธยา (2) โครงการปรับปรุงระบบชลประทานเจ้าพระยาฝั่งตะวันออกตอนล่าง (3) การพัฒนาทางระบายน้ำหลาก และ (4) โครงการพัฒนาทางระบายน้ำควบคู่ถนนวงแหวนรอบที่ 3 **ที่ประชุมมีมติเห็นชอบในหลักการ**แผนพัฒนาโครงการผันน้ำหลากลุ่มน้ำเจ้าพระยาตอนล่าง ทั้งนี้ ให้นำความเห็นจากที่ประชุมไปศึกษาร่วมด้วย2.2.4 **โครงการบรรเทาอุทกภัยเขตเศรษฐกิจเมืองสุโขทัย** จากการประชุมครั้งที่ผ่านมา ได้ให้มีการศึกษาโครงการข่ายยม-น่าน โดยได้รับจัดสรรงบประมาณในการสำรวจในปี 2558 และ ได้รับจัดสรรงบประมาณในการสร้างพนังบางส่วนในปี 2559 เพื่อให้การดำเนินงานเป็นไปอย่างมีประสิทธิภาพและต่อเนื่อง จึงเสนอโครงการที่มีความพร้อมในการดำเนินการในปี 2560-2561 ได้แก่ โครงการเพิ่มศักยภาพการรับน้ำเข้าทุ่งฝั่งซ้ายและฝั่งขวาโดยการปรับปรุงคลองธรรมชาติที่เชื่อมแม่น้ำยม 15 แห่ง และโครงการเพิ่มศักยภาพการระบายน้ำเข้าคลองหกบาท โดยการก่อสร้างอาคารบังคับน้ำกลางคลองต่าง ๆ จำนวน 7 แห่ง และที่ประชุมมีข้อเสนอให้พิจารณาโครงการผาจุก บึงสีไฟ ตลอดจนผลกระทบต่อศักยภาพการซึมของน้ำบาดาลควบคู่ด้วย**ที่ประชุมมีมติเห็นชอบในหลักการ**โครงการบรรเทาอุทกภัยเขตเศรษฐกิจเมืองสุโขทัย โดยให้รับความเห็นจากที่ประชุมในส่วนที่เกี่ยวข้องไปศึกษาร่วมด้วย2.2.5 **โครงการพัฒนาแหล่งน้ำและการเพิ่มประสิทธิภาพแหล่งน้ำ** ตามแผนยุทศาสตร์การบริหารจัดการทรัพยากรน้ำ ปี พ.ศ. 2558-2569 เป้าหมายการพัฒนาพื้นที่ชลประทานในระยะกลาง ซึ่งแม้ว่าจะมีการปรับแผนแล้วก็ยังต้องการได้รับการสนับสนุนการดำเนินการเพิ่มเติม กรมชลประทานจึงเสนอ ดังนี้ (1) ขอใช้งบประมาณคงเหลือจากกรอบงบประมาณโครงการเงินกู้เพื่อพัฒนาระบบบริหารจัดการน้ำและระบบขนส่งทางถนนระยะเร่งด่วน ที่กรมชลประทานได้รับอนุมัติจากมติคณะรัฐมนตรี เมื่อวันที่ 17 มีนาคม 2558 มาดำเนินงาน โดยจะนำเสนอคณะรัฐมนตรีพิจารณาแผนงานโครงการเพิ่มเติมจากกรอบที่จัดสรรแล้ว จำนวน 35 โครงการ ในวงเงิน 1,406.41 ล้านบาท และ (2) เสนอขอรับการสนับสนุนงบประมาณ งบกลางปี 2559 หรืองบประมาณจากแหล่งอื่นเพื่อดำเนินโครงการเร่งด่วน ปี 2559 (เพิ่มเติม) จำนวน 952 โครงการ ในวงเงิน 16,693.21 ล้านบาท**ที่ประชุมมีมติเห็นชอบในหลักการ**โครงการพัฒนาแหล่งน้ำและการเพิ่มประสิทธิภาพแหล่งน้ำ สำหรับงบประมาณให้หารือกับสำนักงบประมาณและสำนักงานคณะกรรมการพัฒนาการเศรษฐกิจและสังคมแห่งชาติ และจัดลำดับความสำคัญ/ความพร้อม2.2.6 **การเชื่อมโยงและทำงานร่วมกันระหว่างคลังข้อมูลน้ำและภูมิอากาศแห่งชาติ และคณะกรรมการอื่น ๆ ที่เกี่ยวข้อง** สถาบันสารสนเทศทรัพยากรน้ำและการเกษตร (องค์การมหาชน) (สสนก.) เสนอว่า สสนก. ได้รับความเห็นชอบจากคณะกรรมการขับเคลื่อนการบูรณาการฐานข้อมูลกลางภาครัฐ ซึ่งมีนายกรัฐมนตรีเป็นประธานให้เป็นหน่วยงานรับผิดชอบเรื่องคลังข้อมูลน้ำและภูมิอากาศแห่งชาติ และให้บริการเรื่องดัชนีข้อมูลหรือบัญชีข้อมูล (Data Clearing House) เรื่องน้ำของประเทศในชื่อ “คลังข้อมูลน้ำและภูมิอากาศแห่งชาติ”พร้อมทั้งรับผิดชอบจัดทำรายงานข้อมูลสถานการณ์น้ำประจำวันส่งศูนย์ปฏิบัติการนายกรัฐมนตรี (PMOC) และสนับสนุนข้อมูลให้กับคณะอนุกรรมการวิเคราะห์ติดตามสถานการณ์และแก้ไขปัญหาเรื่องน้ำ ดังนั้น จึงขอให้ที่ประชุมพิจารณาเห็นชอบในหน้าที่รับผิดชอบคลังข้อมูลน้ำและภูมิอากาศแห่งชาติของ สสนก. เพื่อเป็นหลักการให้ สสนก. ดำเนินการปรับปรุงกฎหมายจัดตั้งสถาบันสารสนเทศทรัพยากรน้ำและการเกษตร (องค์การมหาชน) พ.ศ.2551 และสอดคล้องกับการพัฒนาระบบบริหารจัดการน้ำของประเทศในการบูรณาการข้อมูลน้ำและภูมิอากาศจากหน่วยงานต่าง ๆ อย่างต่อเนื่องและเป็นปัจจุบัน ให้เกิดการใช้ประโยชน์ข้อมูลร่วมกันอย่างเป็นเอกภาพและมีประสิทธิภาพสูงสุด**ที่ประชุมมีมติเห็นชอบในหลักการ**ให้ปรับปรุงกฎหมายจัดตั้ง สสนก. เพื่อทำหน้าที่ศูนย์ข้อมูลน้ำแห่งชาติ ทั้งนี้ ต้องไม่ขัดกับร่างพระราชบัญญัติทรัพยากรน้ำ โดยขอให้ สสนก. เสนอเรื่องผ่านตามช่องทางการพิจารณาด้านกฎหมายของคณะรัฐมนตรี และมอบให้รองนายกรัฐมนตรี (นายวิษณุ เครืองาม) เป็นที่ปรึกษา2.3 นายกรัฐมนตรีได้เห็นชอบให้นำผลการประชุม กนช. ครั้งที่ 2/2559 เสนอคณะรัฐมนตรีเพื่อทราบต่อไป โดยมีบัญชาเพิ่มเติมว่า เพื่อให้เกิดการบูรณาการข้อมูลอย่างแท้จริง/ให้ประชาชนเกษตรกรเข้าถึงข้อมูลที่จำเป็น**มติ ครม. :** รับทราบผลการประชุมคณะกรรมการทรัพยากรน้ำแห่งชาติ ครั้งที่ 2/2559 เมื่อวันที่ 20 เม.ย. 2559 และให้หน่วยงานที่เกี่ยวข้องรับความเห็นของ พน. สศช. และ สงป. ไปพิจารณาดำเนินการในส่วนที่เกี่ยวข้องต่อไปด้วย ทั้งนี้ กรณีเรื่องใดที่เป็นอำนาจของ ครม. ในการให้ความเห็นชอบหรืออนุมัติ ให้หน่วยงานของรัฐดำเนินการตามขั้นตอนของกฎหมาย ระเบียบ และมติ ครม. ที่เกี่ยวข้องต่อไป | **หน่วยงานที่รับผิดชอบ** : กนช./กษ. (ชป.)**ประโยชน์ที่ได้รับ :** เพื่อให้เกิดการบูรณาการข้อมูลอย่างแท้จริง และให้ประชาชนเกษตรกรเข้าถึงข้อมูลที่จำเป็น**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ ๒5/2559 วันอังคารที่ 21 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **210659****เรื่อง** **:** ร่างกฎกระทรวงกำหนดให้สัตว์ป่าบางชนิดเป็นสัตว์ป่าคุ้มครอง (ฉบับที่ ..) พ.ศ. .... ร่างกฎกระทรวงยกเลิกการกำหนดให้สัตว์ป่าบางชนิดเป็นสัตว์ป่าคุ้มครอง พ.ศ. .... และร่างกฎกระทรวงกำหนดชนิดของสัตว์ป่าคุ้มครองให้เป็นสัตว์ป่าชนิดที่เพาะพันธุ์ได้ (ฉบับที่ ..) พ.ศ. .... รวม 3 ฉบับ**สารัตถะ :** ทส. เสนอ ครม.พิจารณาให้ความเห็นชอบร่างกฎกระทรวง จำนวน 3 ฉบับ ดังนี้ 1) ร่างกฎกระทรวงกำหนดให้สัตว์ป่าบางชนิดเป็นสัตว์ป่าคุ้มครอง (ฉบับที่ ..) พ.ศ. .... 2) ร่างกฎกระทรวงยกเลิกการกำหนดให้สัตว์ป่าบางชนิดเป็นสัตว์ป่าคุ้มครอง พ.ศ. .... 3) ร่างกฎกระทรวงกำหนดชนิดของสัตว์ป่าคุ้มครองให้เป็นสัตว์ป่าชนิดที่เพาะพันธุ์ได้ (ฉบับที่ ..) พ.ศ. ....โดยมีรายละเอียดสรุปได้ ดังนี้1. ร่างกฎกระทรวงกำหนดให้สัตว์ป่าบางชนิดเป็นสัตว์ป่าคุ้มครอง (ฉบับที่ ..) พ.ศ. .... เป็นการกำหนดสัตว์ทะเลหายากจำนวน 12 ชนิด เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535 ได้แก่ ปลาโรนิน (Rhina ancylostoma) ปลากระเบนราหูน้ำจืด (Himantura chaophraya) ปลาฉนากยักษ์ (Pristis pristis) ปลาฉนากปากแหลม (Anoxy pristis cuspidata) ปลาฉนากเขียว (Pristis zijsron) ปลาฉนากฟันเล็ก (Pristis pectinata) ปลากระเบนแมนต้ายักษ์ (Manta birostris) ปลากระเบนแมนต้าแนวปะการัง (Manta alfredi) ปลากระเบนปีศาจครีบสั้น (Mobula kuhlii) ปลากระเบนปีศาจหางหนาม (Mobula japonica) ปลากระเบนปีศาจครีบโค้ง (Mobula thurstoni) และปลากระเบนปีศาจแคระ (Mobula eregoodootenkee) 2. ร่างกฎกระทรวงยกเลิกการกำหนดให้สัตว์ป่าบางชนิดเป็นสัตว์ป่าคุ้มครอง พ.ศ. .... เป็นการยกเลิกการกำหนดให้วาฬบรูด้า (Balaenoptera edeni) เต่ามะเฟือง (Dermochelys coriacea) และปลาฉลามวาฬ (Rhincodon typus) เป็นสัตว์ป่าคุ้มครอง เพื่อกำหนดให้เป็นสัตว์ป่าสงวน ซึ่งมีมาตรการในการสงวนและคุ้มครองที่เข้มงวดกว่าสัตว์ป่าคุ้มครอง3. ร่างกฎกระทรวงกำหนดชนิดของสัตว์ป่าคุ้มครองให้เป็นสัตว์ป่าชนิดที่เพาะพันธุ์ได้ (ฉบับที่ ..) พ.ศ. …. เนื่องจากปลากระเบนราหูน้ำจืดหรือปลากระเบนเจ้าพระยา (Himantura chaophraya) เป็นสัตว์ป่าคุ้มครองที่สามารถเพาะพันธุ์ได้ สมควรส่งเสริมให้มีการเพาะพันธุ์เพิ่มเติม เพื่อป้องกันมิให้สูญพันธุ์ และเพื่ออนุญาตให้บุคคลมีไว้ในครอบครอง ค้า และเพาะพันธุ์ได้โดยชอบด้วยกฎหมาย**มติ ครม. :** อนุมัติหลักการร่างกฎกระทรวงกำหนดให้สัตว์ป่าบางชนิดเป็นสัตว์ป่าคุ้มครอง (ฉบับที่ ..) พ.ศ. .... ร่างกฎกระทรวงยกเลิกการกำหนดให้สัตว์ป่าบางชนิดเป็นสัตว์ป่าคุ้มครอง พ.ศ. .... และร่างกฎกระทรวงกำหนดชนิดของสัตว์ป่าคุ้มครองให้เป็นสัตว์ป่าชนิดที่เพาะพันธุ์ได้ (ฉบับที่ ..) พ.ศ. .... รวม 3 ฉบับ ตามที่ ทส. เสนอและให้ส่ง สคก. ตรวจพิจารณา แล้วดำเนินการต่อไปได้ โดยให้ สลค. ดำเนินการประกาศใช้บังคับร่างพระราชกฤษฎีกากำหนดให้สัตว์ป่าชบางชนิดเป็นสัตว์ป่าสงวน พ.ศ. .... ก่อนหรือพร้อมกับร่างกฎกระทรวงยกเลิกการกำหนดให้สัตว์ป่าบางชนิดเป็นสัตว์ป่าคุ้มครอง พ.ศ. .... ตามความเห็นของ สคก. | **หน่วยงานที่รับผิดชอบ** : ทส./กษ. (สกม./ปศ./กป.)**ประโยชน์ที่ได้รับ :** เพื่อให้ความคุ้มครอง ปลาโรนิน (Rhina ancylostoma) ปลากระเบนราหูน้ำจืด (Himantura chaophraya) ปลาฉนากยักษ์ (Pristis pristis) ปลาฉนากปากแหลม (Anoxy pristis cuspidata) ปลาฉนากเขียว (Pristis zijsron) ปลาฉนากฟันเล็ก (Pristis pectinata) ปลากระเบนแมนต้ายักษ์ (Manta birostris) ปลากระเบนแมนต้าแนวปะการัง (Manta alfredi) ปลากระเบนปีศาจครีบสั้น (Mobula kuhlii) ปลากระเบนปีศาจหางหนาม (Mobula japonica) ปลากระเบนปีศาจครีบโค้ง (Mobula thurstoni) และปลากระเบนปีศาจแคระ (Mobula eregoodootenkee) เนื่องจากปัจจุบันยังไม่ได้รับความคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535 และเพื่อมิให้สัตว์ทะเลดังกล่าวสูญพันธุ์ไปจากทะเลไทย**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ ๒5/2559 วันอังคารที่ 21 มิถุนายน 2559**

**กระทรวงเกษตรและสหกรณ์**

**เรื่องเพื่อทราบ (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **210659****เรื่อง** **:** ผลการประชุมคณะกรรมการนโยบายที่ดินแห่งชาติ ครั้งที่ 1/2559**สารัตถะ :** ทส. เสนอ ครม. ดังนี้ 1. รับทราบกระบวนการการจัดที่ดินทำกินให้ชุมชนตามนโยบายรัฐบาลในพื้นที่ป่าสงวนแห่งชาติ พื้นที่ปฏิรูปที่ดิน พื้นที่สาธารณประโยชน์ และพื้นที่ป่าชายเลนในภาพรวม 2. รับทราบผลการดำเนินงานของคณะกรรมการนโยบายที่ดินแห่งชาติ (คทช.)โดยมีรายละเอียดสรุปได้ ดังนี้1. ได้มีมติ ครม. เมื่อวันที่ 22 ธ.ค. 58 อนุมัติหลักการการจัดที่ดินทำกินให้ชุมชนตามนโยบายรัฐบาลในลักษณะแปลงรวมโดยมิให้กรรมสิทธิ์ แต่อนุญาตให้เข้าทำประโยชน์ในที่ดินของรัฐเป็นกลุ่มหรือชุมชนตามหลักเกณฑ์และเงื่อนไขที่ คทช. กำหนดในรูปแบบสหกรณ์ หรือรูปแบบอื่นที่เหมาะสม โดยการดำเนินงานตามนโยบายดังกล่าวให้หน่วยงานของรัฐซึ่งมีอำนาจหน้าที่ตามกฎหมายของประเภทที่ดินกำหนดระเบียบ หลักเกณฑ์ ข้อกำหนด หรือเงื่อนไขภายใต้ความเห็นชอบของ คทช. ตามที่ ทส. เสนอ2. รับทราบกระบวนการการจัดระเบียบการใช้ประโยชน์ในที่ดินป่าสงวนแห่งชาติพื้นที่ดำเนินการ ระยะที่ 1 กระบวนการการจัดที่ดินทำกินให้ชุมชนในพื้นที่ ส.ป.ก. สำหรับพื้นที่ดำเนินการระยะที่ 2 และผลการดำเนินงานของคณะกรรมการนโยบายที่ดินแห่งชาติ โดยหน่วยงานที่เกี่ยวข้องสามารถดำเนินการจัดให้ชุมชนเข้าใช้ประโยชน์ในที่ดินได้ตามอำนาจหน้าที่ที่กฎหมายกำหนด ตามความเห็นของคณะกรรมการกฤษฎีกา (สคก.)3. ให้ ทส. กษ. มท. และหน่วยงานที่เกี่ยวข้องบริหารจัดการที่ดินทำกินตามนโยบายรัฐบาลให้เกิดประโยชน์สูงสุดและจัดให้มีการปลูกป่าเพิ่มเติมในพื้นที่ที่มีความเหมาะสม รวมทั้งพิจารณาออกกฎหมายเพื่อให้ประชาชนสามารถใช้ประโยชน์ในที่ดินของรัฐแต่ไม่สามารถนำมาเรียกร้องให้รัฐออกเอกสารสิทธิ เช่น โฉนดที่ดินให้ในภายหลัง4. ทส. รายงานว่า ในการประชุม คทช. ครั้งที่ 1/2559 เมื่อวันที่ 2 มีนาคม 2559 คทช.ได้รับทราบและพิจารณาการจัดที่ดินทำกินให้ชุมชนตามนโยบายรัฐบาล สรุปได้ดังนี้4.1 **รับทราบมติ ครม. เมื่อวันที่ 22 ธันวาคม 2558 เรื่องการจัดการที่ดินทำกินให้ชุมชนตามนโยบายรัฐบาล**4.2 **รับทราบนโยบายการจัดที่ดินทำกินให้ชุมชนตามนโยบายรัฐบาล** เพื่อนำแนวทางไปปฏิบัติในการสำรวจ ตรวจสอบ จัดทำข้อมูลและแผนที่ขอบเขตที่ดินในพื้นที่ที่จะจัดให้แก่ผู้ยากไร้ที่ไม่มีที่ทำกินตามมติ ครม. เมื่อวันที่ 22 ธันวาคม 2558 และรับทราบพื้นที่เป้าหมายการจัดที่ดินทำกินให้ชุมชนในปีงบประมาณ พ.ศ. 2559 จำนวนทั้งสิ้น 80 พื้นที่ 47 จังหวัด เนื้อที่ประมาณ 325,205 ไร่ ซึ่งแบ่งกระจายตามภูมิภาคทั่วประเทศ โดยให้ฝ่ายเลขานุการคณะกรรมการนโยบายที่ดินแห่งชาติร่วมกับหน่วยงานที่เกี่ยวข้องดำเนินการ ดังนี้4.2.1 สร้างความเข้าใจเรื่อง นโยบายการจัดที่ดินทำกินให้ชุมชนฯ ให้แก่ราษฎรและผู้ปฏิบัติงานให้มากขึ้น เพื่อให้ราษฎรเกิดความเข้าใจและได้ประโยชน์อย่างแท้จริง4.2.2 จัดลำดับความสำคัญและเร่งด่วนในการดำเนินการจัดที่ดินทำกินให้ชุมชนฯ ในพื้นที่เป้าหมายฯ ปีงบประมาณ พ.ศ. 2559 จำนวน 47 จังหวัด และวางแผนกำหนดพื้นที่เป้าหมายฯ ในปีต่อไปให้กระจายตามภูมิภาคทั่วประเทศ4.2.3 ให้ มท. และกรมป่าไม้หารือร่วมกันเพื่อกำหนดรูปแบบหนังสืออนุญาตให้ราษฎรเข้าทำประโยชน์หรืออยู่อาศัยในพื้นที่ป่าสงวนแห่งชาติเพื่อใช้เป็นเอกสารหลักฐานการเข้าทำประโยชน์ในที่ดิน4.3 **รับทราบกรณีจังหวัดยโสธรได้รับอนุญาตให้เข้าทำประโยชน์หรืออยู่อาศัยในพื้นที่ป่าสงวนแห่งชาติป่าโคกนาโก** เนื้อที่ 300 ไร่ 2 งาน 58.04 ตารางวา มีกำหนดระยะเวลา 30 ปี เพื่อดำเนินการจัดที่ดินทำกินให้ชุมชนฯ ในท้องที่ตำบลโคกนาโก อำเภอป่าติ้ว จังหวัดยโสธร โดยดำเนินการ ดังนี้4.3.1 ให้กรมอุทยานแห่งชาติ สัตว์ป่า และพันธุ์พืช และกรมป่าไม้ ส่งข้อมูลรายชื่อราษฎรที่ถูกอพยพออกจากป่า (ในชั้นคุณภาพลุ่มน้ำชั้นที่ 1 และ 2) ให้กับคณะอนุกรรมการจัดที่ดิน เพื่อประกอบการพิจารณาในการจัดคนลงตามหลักเกณฑ์4.3.2 ให้ มท. และกรมป่าไม้หารือในประเด็นหน่วยงานที่ดูแลรับผิดชอบพื้นที่ กรณีการอนุญาตให้ผู้รับการจัดที่ดินเข้าไปใช้ประโยชน์ในพื้นที่ป่าสงวนแห่งชาติตามความเห็นของที่ประชุม4.3.3 ให้ฝ่ายเลขานุการคณะกรรมการนโยบายที่ดินแห่งชาติและคณะอนุกรรมการภายใต้ คทช. พิจารณาดำเนินการตามข้อสั่งการของประธานกรรมการที่ให้ (1) วางแผนการจัดที่ดิน รวมทั้งการส่งเสริมและพัฒนาอาชีพในระยะต่อไป (2) การวางแผนการบริหารจัดการที่ดินของประเทศใน 20 ปีข้างหน้า และ (3) การจัดที่อยู่อาศัยให้กับผู้มีรายได้น้อยและผู้ที่ไม่มีที่อยู่อาศัยทั้งประเทศ4.4 **พื้นที่เป้าหมายการจัดที่ดินทำกินให้ชุมชนตามนโยบายรัฐบาลในปีงบประมาณ พ.ศ. 2559** ที่ประชุมมีมติ4.4.1 รับทราบพื้นที่เป้าหมายการจัดที่ดินทำกินให้ชุมชนฯ ในปีงบประมาณ พ.ศ. 2559 จำนวน 47 จังหวัด 80 พื้นที่ เนื้อที่ประมาณ 325,205 ไร่ โดยให้หน่วยงานที่รับผิดชอบดำเนินการให้แล้วเสร็จตามแผนปฏิบัติการฯ4.4.2 เห็นชอบคู่มือการจัดที่ดินทำกินให้ชุมชนฯ เพื่อนำไปใช้เป็นแนวทางในการปฏิบัติงานของหน่วยงานที่เกี่ยวข้อง4.4.3 ให้ กษ. และหน่วยงานที่เกี่ยวข้องดำเนินการบริหารจัดการพื้นที่รอบอ่างเก็บน้ำและพื้นที่กันชน ตามข้อสั่งการของประธานกรรมการที่ให้จัดให้มีการใช้ประโยชน์ในบริเวณพื้นที่รอบอ่างเก็บน้ำ เช่น ทำการเกษตรหรือประมง4.5 **เห็นชอบกระบวนการการจัดที่ดินทำกินให้ชุมชนตามนโยบายรัฐบาลในพื้นที่ป่าสงวนแห่งชาติ พื้นที่ปฏิรูปที่ดิน พื้นที่สาธารณประโยชน์ และพื้นที่ป่าชายเลน และให้นำเสนอคณะรัฐมนตรีเพื่อทราบในภาพรวมต่อไป**โดยสรุปได้ ดังนี้ 4.5.1 **พื้นที่ป่าสงวนแห่งชาติ** เป็นการนำที่ดินของรัฐที่มีผู้ใช้ประโยชน์มาจัดระเบียบการใช้ประโยชน์ ซึ่งจัดที่ดินทำกินให้ชุมชนในรูปที่แปลงรวมตามสภาพพื้นที่ และตามเขตการปกครอง โดยจัดที่ดินให้แก่ผู้เข้าทำประโยชน์หรืออยู่อาศัยในพื้นที่อยู่แล้วตามครอบครองอยู่จริงแต่ไม่เกิน 20 ไร่ หากมีพื้นที่เหลือหรือพื้นที่ไม่มีผู้ทำประโยชน์จึงจะจัดให้ผู้ที่ถูกผลักดันและอพยพออกจากพื้นที่ป่าและผู้มีถิ่นที่อยู่ในท้องที่ที่จะจัดที่ดินหรือใกล้เคียง โดยหน่วยงานที่เกี่ยวข้องสามารถดำเนินการจัดให้ชุมชนเข้าไปใช้ประโยชน์ในที่ดินได้ตามอำนาจหน้าที่ที่กฎหมายกำหนดตามความเห็นของ สคก.(ครม. ได้มีมติรับทราบแล้วเมื่อวันที่ 22 ธันวาคม 2558)4.5.2 **พื้นที่ปฏิรูปที่ดิน** เป็นการนำที่ดินของรัฐที่ไม่มีการใช้ประโยชน์ (ที่ว่าง) มาบริหารจัดการ โดยจัดที่ดินทำกินให้ชุมชนหรือกลุ่มบุคคลหรือสถาบันเกษตรกรในรูปให้ใช้ประโยชน์ร่วมกันโดยไม่ให้เป็นกรรมสิทธิ์เฉพาะรายตามสภาพพื้นที่และตามเขตการปกครอง จัดที่ดินให้ผู้ที่ถูกผลักดันและอพยพออกจากพื้นที่สงวนหวงห้ามของรัฐและผู้ที่ได้รับผลกระทบจากการดำเนินการตามโครงการของทางราชการที่สูญเสียที่ดินทำกินเป็นลำดับแรกและผู้ไม่มีที่ดินทำกิน หรือมีเพียงเล็กน้อยไม่เพียงพอต่อการครองชีพ โดยหน่วยงานที่เกี่ยวข้องสามารถดำเนินการจัดให้ชุมชนเข้าใช้ประโยชน์ในที่ดินได้ตามอำนาจหน้าที่ที่กฎหมายกำหนดตามความเห็นของ สคก. (ครม. ได้มีมติรับทราบแล้วเมื่อวันที่ 22 ธันวาคม 2558)4.5.3 **พื้นที่สาธารณะประโยชน์** เป็นการนำที่ดินสาธารณะประโยชน์ที่ประชาชนเลิกใช้ประโยชน์ร่วมกันแล้วมาจัดระเบียบการถือครองให้แก่ราษฎร โดยจัดให้ครัวเรือนละไม่เกิน 15 ไร่ ซึ่งผู้ที่จะได้รับการจัดสรรที่ดิน ได้แก่ ผู้ที่เข้าครอบครองทำประโยชน์หรืออยู่อาศัยในที่ดินอยู่แล้ว และผู้ที่ถูกผลักดันและอพยพออกจากพื้นที่ป่าต้นน้ำ ป่าอนุรักษ์ หรือพื้นที่ที่ทางราชการกำหนดให้เป็นที่สงวนหวงห้ามตลอดไป4.5.4 **พื้นที่ป่าชายเลน** เป็นการนำที่ดินของรัฐที่มีผู้ครอบครองใช้ประโยชน์มาจัดระเบียบการใช้ประโยชน์ รวมทั้งการนำที่ดินของรัฐที่ไม่มีผู้ครอบครองมาจัดระบบการใช้ประโยชน์ให้แก่ผู้ยากไร้ ไม่มีที่ดินทำกิน หรือมีแต่ไม่พอเลี้ยงชีพ โดยจะจัดที่ดินให้แก่ผู้เข้าทำประโยชน์หรืออยู่อาศัยในพื้นที่อยู่แล้วตามที่ครอบครองอยู่จริงแต่ไม่เกิน 30 ไร ซึ่งผู้ที่จะได้รับการจัดสรรที่ดิน ได้แก่ ผู้เข้าทำประโยชน์หรืออยู่อาศัยในพื้นที่อยู่แล้ว ผู้ที่ถูกผลักดันและอพยพออกจากพื้นที่ป่า และผู้มีถิ่นที่อยู่ในท้องที่ที่จะจัดที่ดินหรือใกล้เคียง4.6 **เห็นชอบให้แต่งตั้ง**ปลัดกระทรวงกลาโหม ปลัดกระทรวงสาธารณสุข ผู้บัญชาการตำรวจแห่งชาติ ผู้อำนวยการธนาคารออมสิน และกรรมการผู้จัดการใหญ่ธนาคารกรุงไทย เป็น**กรรมการในคณะอนุกรรมการขับเคลื่อนที่อยู่อาศัยสำหรับผู้มีรายได้น้อยภายใต้ คทช.**4.7**. ผลการดำเนินงานของคณะอนุกรรมการบูรณาการกฎหมายการบริหารจัดการที่ดิน**4.7.1รับทราบผลการดำเนินการจัดทำร่างพระราชบัญญัติคณะกรรมการนโยบายที่ดินแห่งชาติพ.ศ. .... และให้คณะอนุกรรมการบูรณาการกฎหมายการบริหารจัดการที่ดินพิจารณาจัดทำร่างพระราชบัญญัติฯ อย่างรอบคอบและครอบคลุมในทุกมิติในการบริหารจัดการที่ดินของประเทศและผ่านกระบวนการพิจารณาของทุกภาคส่วน4.7.2 ให้หน่วยงานที่เกี่ยวข้องดำเนินการตามนโยบายของประธานกรรมการในเรื่องการจัดทำงบประมาณเรื่องที่ดินและป่าไม้ในลักษณะบูรณาการ4.8. **รับทราบผลการดำเนินงานของคณะอนุกรรมการส่งเสริมและพัฒนาอาชีพ**ตามกรอบการดำเนินงาน 6 ด้าน เช่น ด้านการพัฒนาที่ดินและการใช้ประโยชน์ที่ดินบนพื้นฐานข้อมูล Zoning ด้านการพัฒนาแหล่งน้ำและการพัฒนาปัจจัยพื้นฐานและให้กรมส่งเสริมสหกรณ์ ในฐานะเลขานุการคณะอนุกรรมการฯ พิจารณาดำเนินการตามข้อสั่งการของประธานกรรมการที่ว่า ในการวางแผนการดำเนินการระยะต่อไป และการจัดทำงบประมาณรายจ่ายประจำปี ต้องคำนึงถึงความคุ้มค่า ประหยัด และไม่ซ้ำซ้อนทั้งในเรื่องที่ดินและป่าไม้ ซึ่งจัดอยู่ในกลุ่มเดียวกัน ดังนั้น จึงต้องจัดทำในลักษณะบูรณาการกัน4.9 **รับทราบผลการดำเนินงานของคณะอนุกรรมการประเมินผลสัมฤทธิ์การจัดที่ดินทำกินให้ชุมชน** ซึ่งเห็นชอบแผนดำเนินงานของคณะอนุกรรมการฯ กรอบการติดตามประเมินผล และดัชนีชี้วัดการประเมินผลสัมฤทธิ์การจัดที่ดินทำกินให้ชุมชน และให้สำนักงานคณะกรรมการพัฒนาเศรษฐกิจและสังคมแห่งชาติในฐานะฝ่ายเลขานุการคณะอนุกรรมการฯ พิจารณาดำเนินการตามข้อสั่งการของประธานกรรมการที่ว่า ในการประเมินผลสัมฤทธิ์การจัดที่ดินทำกินฯ ให้กำหนดตัวชี้วัดให้ชัดเจน เช่น ด้านความสุข ความพอใจ และความพอเพียงของชุมชนที่เข้าร่วมในการจัดที่ดินทำกินฯ ของ คทช.4.10 **รับทราบความก้าวหน้าการจัดที่ดินทำกินให้ชุมชนตามนโยบายของรัฐบาล ภายใต้ คทช. ในเขตปฏิรูปที่ดิน จังหวัดกาฬสินธุ์** ว่าจากการตรวจสอบการทำประโยชน์ของเกษตรกร หมู่ที่ 4 ตำบลนาจำปา อำเภอดอนจาน จังหวัดกาฬสินธุ์ พบว่า เกษตรกรกระทำผิดระเบียบคณะกรรมการปฏิรูปที่ดินเพื่อเกษตรกรรมว่าด้วยการให้เกษตรกรและสถาบันเกษตรกรผู้ได้รับที่ดินจากการปฏิรูปที่ดินเพื่อเกษตรกรรม ปฏิบัติเกี่ยวกับการเข้าทำประโยชน์ในที่ดิน พ.ศ. 2535 จำนวน 44 ราย 58 แปลง เนื้อที่ 776-3-03 ไร่ ส.ป.ก. จึงยึดคืนที่ดินและเพิกถอนสิทธิ แล้วนำพื้นที่ดังกล่าวมาร่วมในการจัดที่ดินทำกินให้ชุมชนตามนโยบายรัฐบาล4.11 **รับทราบข้อมูลผู้ยากไร้ที่ดินทำกิน** ตามที่ ส.ป.ก. เสนอว่าจากผลการขึ้นทะเบียนผู้ยากไร้ฯ ของหน่วยงานราชการเพื่อแก้ไขปัญหาไร้ที่ดินทำกินตามนโยบายรัฐบาล จำนวน 943,649 ราย โดย ส.ป.ก. ได้ดำเนินการคัดกรองผู้ลงทะเบียนแล้วคงเหลือ 813,054 ราย และให้ฝ่ายเลขานุการของคณะอนุกรรมการ ภายใต้ คทช. ดำเนินการตามข้อสั่งการของประธานกรรมการในการรายงานผลการดำเนินงานให้ คทช. พิจารณา**มติ ครม. :** รับทราบตามที่ ทส. เสนอ และให้ ทส. และหน่วยงานที่เกี่ยวข้องรับความเห็นของ สงป. ไปพิจารณาดำเนินการต่อไปด้วย ทั้งนี้ กรณีเรื่องใดที่เป็นอำนาจของ ครม. ในการให้ความเห็นชองหรืออนุมัติให้ดำเนินการให้เป็นไปตามขั้นตอนของกฎหมาย ระเบียบ และมติ ครม. ที่เกี่ยวข้องต่อไป | **หน่วยงานที่รับผิดชอบ** : ทส./กษ. (กสส./พด./ส.ป.ก.)**ประโยชน์ที่ได้รับ :** เพื่อให้ประชาชนสามารถใช้ประโยชน์จากในที่ดินของรัฐแต่ไม่สามารถนำมาเรียกร้องให้รัฐออกเอกสารสิทธิ เช่น โฉนดที่ดินให้ในภายหลัง**กำหนดรายงานผลการปฏิบัติเพื่อเสนอ ครม. :** **-** |